LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL ŽEMĖS ŪKIO MINISTRO 2022 m. balandžio 25 d. įsakymo Nr. 3d-280 „DĖL ŪKININKŲ IR GYVENTOJŲ, KURIE NEĮREGISTRAVĘ ŪKININKO ŪKIO VERČIASI INDIVIDUALIA ŽEMĖS ŪKIO VEIKLA, VEIKLOS FINANSINĖS APSKAITOS TVARKOS NUSTATYMO“ PAKEITIMO

2024 m. gruodžio 11 d. Nr. 3D-832

Vilnius

1. P a k e i č i u Lietuvos Respublikos žemės ūkio ministro 2022 m. balandžio 25 d. įsakymą Nr. 3D-280 „Dėl ūkininkų ir gyventojų, kurie neįregistravę ūkininko ūkio verčiasi individualia žemės ūkio veikla, veiklos finansinės apskaitos tvarkos nustatymo“:

1.1. Pakeičiu nurodytu įsakymu patvirtintą Ūkininkų ir gyventojų, kurie neįregistravę ūkininko ūkio verčiasi individualia žemės ūkio veikla, veiklos finansinės apskaitos, tvarkomos darant dvejybinį įrašą, tvarkos aprašą ir jį išdėstau nauja redakcija (pridedama).

1.2. Pakeičiu nurodytu įsakymu patvirtintas Ūkininkų ir gyventojų, kurie neįregistravę ūkininko ūkio verčiasi individualia žemės ūkio veikla, veiklos pavyzdinių ūkio finansinių ataskaitų formų pildymo rekomendacijas:

1.2.1. Pakeičiu 11 punktą ir jį išdėstau taip:

„11. Balanse turtas surašomas tokiu nuoseklumu: ilgalaikis turtas, trumpalaikis turtas. Po to surašomos ilgalaikės ir trumpalaikės ūkio mokėtinos sumos ir kiti įsipareigojimai. Ilgalaikis turtas parodomas jo įsigijimo, pasigaminimo ar statybos savikaina pagal atitinkamų pirminių apskaitos dokumentų duomenis, atskaičius nusidėvėjimą (amortizaciją) (kai toks turtas nudėvimas (amortizuojamas) ir turto nuvertėjimo sumą, jeigu turtas yra nuvertėjęs. Jeigu nėra reikiamų duomenų, ilgalaikis turtas parodomas tikrąja verte. Pirktos atsargos parodomos įsigijimo savikaina. Mokėtinų sumų ir kitų įsipareigojimų sumos nustatomos pagal paskolų gavimo bei palūkanų apskaičiavimo, turto pirkimo ir kitus dokumentus. Iš minėto aprašo turto duomenys surašomi į balanso turto dalį, o ūkio įsipareigojimų duomenys – į nuosavo kapitalo ir įsipareigojimų dalies G straipsnį. D straipsnis „Nuosavas kapitalas“ užpildomas apskaičiavus skirtumą tarp bendros ūkio turto vertės ir visų jo mokėtinų sumų ir kitų įsipareigojimų sumos.“

1.2.2. Pakeičiu 13.2 papunktį ir jį išdėstau taip:

„13.2. A.2 straipsnyje „Materialusis turtas“ parodoma bendra šio turto vertė, o atskiruose straipsniuose – jo vertė pagal ilgalaikio materialiojo turto grupes. Ilgalaikis materialusis turtas, išskyrus žemę, mišką, sumokėtus avansus ir nebaigtą statybą, balanse pateikiamas likutine verte, kuri apskaičiuojama iš įsigijimo savikainos atėmus sukauptą nusidėvėjimą ir turto nuvertėjimo sumą, jeigu turtas yra nuvertėjęs.“

1.2.3. Pakeičiu 13.4 papunktį ir jį išdėstau taip:

„13.4. A.2.3–A.2.6 straipsniuose pateikiama atitinkamų ilgalaikio turto grupių (pastatų ir statinių, mašinų ir įrangos, transporto priemonių, kitų įrenginių, prietaisų ir įrankių) likutinė vertė. Likutinei vertei apskaičiuoti įsigijimo (pasigaminimo) savikaina nustatoma pagal 122–125 sąskaitų likučių duomenis ir sumažinama sukaupto nusidėvėjimo sumomis – pagal 132–135 sąskaitų likučių duomenis ir turto nuvertėjimo sumomis (tuo atveju, jeigu turtas yra nuvertėjęs).“

1.2.4. Pakeičiu 13.10 papunktį ir jį išdėstau taip:

„13.10. A.4.1.1 straipsnyje „Daugiamečiai sodiniai“ parodoma ūkio sodų, uogynų ir kitų jaunų bei derančių daugiamečių sodinių vertė. Jaunų daugiamečių sodinių vertę sudaro faktinė jų įsigijimo ir auginimo išlaidų suma. Derantys daugiamečiai sodiniai balanse pateikiami likutine verte, kuri nustatoma iš įsigijimo (pasigaminimo) savikainos atėmus nusidėvėjimo sumą, sukauptą iki paskutinės ataskaitinio laikotarpio dienos, ir turto nuvertėjimo sumą (tuo atveju, jeigu turtas yra nuvertėjęs). Šis straipsnis užpildomas pagal 170 sąskaitos „Jauni daugiamečiai sodiniai“, 171 sąskaitos „Derantys daugiamečiai sodiniai“ ir 131 sąskaitos „Daugiamečių sodinių nusidėvėjimas“ likučių duomenis.“

2. N u s t a t a u, kad šis įsakymas įsigalioja 2025 m. sausio 1 d.

Laikinai einantis žemės ūkio ministro pareigas	Kazys Starkevičius

PATVIRTINTA

Lietuvos Respublikos žemės ūkio ministro

2022 m. balandžio 25 d. įsakymu Nr. 3D-280

(Lietuvos Respublikos žemės ūkio ministro

2024 m. gruodžio 11 d. įsakymo Nr. 3D-832

redakcija)

ŪKININKŲ IR GYVENTOJŲ, KURIE NEĮREGISTRAVĘ ŪKININKO ŪKIO VERČIASI INDIVIDUALIA ŽEMĖS ŪKIO VEIKLA, VEIKLOS FINANSINĖS APSKAITOS, TVARKOMOS DARANT DVEJYBINĮ ĮRAŠĄ, TVARKOS APRAŠAS

I SKYRIUS

BENDROSIOS NUOSTATOS

1. Ūkininkų ir gyventojų, kurie neįregistravę ūkininko ūkio verčiasi individualia žemės ūkio veikla, veiklos finansinės apskaitos, tvarkomos darant dvejybinį įrašą, tvarkos aprašas (toliau – Aprašas) nustato ūkininkų ir gyventojų, kurie neįregistravę ūkininko ūkio verčiasi individualia žemės ūkio veikla, veiklos finansinės apskaitos, tvarkomos darant dvejybinį įrašą, tvarką.

2. Apraše vartojamos sąvokos:

2.1. Aktyvioji rinka – rinka, atitinkanti visus šiuos kriterijus: a) prekiaujama vienarūšiu turtu; b) bet kuriuo metu yra pirkėjų (pardavėjų), ketinančių pirkti ar parduoti turtą; c) informacija apie parduodamo turto rinkos kainas yra prieinama visuomenei.

2.2. Analitinė sąskaita – sąskaita, kurioje duomenys pateikiami pagal pavienius apskaitos objektus, t. y. pagal atskiras turto, nuosavo kapitalo, įsipareigojimų, pajamų ir sąnaudų rūšis.

2.3. Didžioji knyga – suvestinis finansinės apskaitos registras, kuriame kaupiami duomenys iš kitų finansinės apskaitos registrų ir apskaičiuojami ataskaitinio laikotarpio pradžios ir pabaigos didžiosios knygos sąskaitų likučiai, jų padidėjimo ir sumažėjimo per ataskaitinį laikotarpį sumos.

2.4. Didžiosios knygos sąskaita (toliau – sąskaita) – informacijos apie ūkines operacijas grupavimo straipsnis, pagal kurį ūkio pasirinktu arba teisės aktuose, reglamentuojančiuose finansinės apskaitos tvarkymo reikalavimus, nustatytu detalumu finansinės apskaitos registruose kaupiama ir grupuojama informacija ūkio turtui, nuosavam kapitalui, įsipareigojimams, pajamoms ir sąnaudoms nustatyti.

2.5. Didžiosios knygos sąskaitų planas (toliau – sąskaitų planas) – ūkio naudojamų sąskaitų sąrašas.

2.6. Dotacija ūkiui (toliau – dotacija) – valstybės ar savivaldybės institucijos teikiama tikslinė parama ūkiui, jei jis anksčiau įvykdė arba ateityje įvykdys paramos teikėjo nustatytas sąlygas.

2.7. Dvejybinis įrašas – finansinės apskaitos registro įrašas, kai tos pačios ūkinės operacijos vertė įrašoma į vieną sąskaitą (-as), o jai lygi priešinga suma – į kitą (-as) sąskaitą (-as).

2.8. Finansinė apskaita (toliau – apskaita) – ūkinių operacijų pagrindimo, vertinimo, registravimo sistema, skirta gauti finansinei informacijai, reikalingai finansinių ataskaitų rinkiniui, mokesčių deklaracijoms ir kitoms ataskaitoms, kuriose pateikiama finansinė informacija, parengti ir (arba) informacijos vartotojų ekonominiams sprendimams priimti.

2.9. Finansinės apskaitos dokumentas (toliau – apskaitos dokumentas) – ūkinę operaciją patvirtinanti tekstinė informacija, nepaisant jos parengimo ar pateikimo būdo, formos ir laikmenos.

2.10. Finansinės apskaitos registras (toliau – apskaitos registras) – remiantis apskaitos dokumentais parengta ūkinių operacijų suvestinė, kurioje užregistruoti ir (arba) apibendrinti ūkinių operacijų duomenys, nepaisant jos sudarymo būdo, formos ir laikmenos.

2.11. Ilgalaikio materialiojo turto likutinė vertė – suma, apskaičiuojama prie ilgalaikio materialiojo turto įsigijimo ar pasigaminimo savikainos pridedant arba iš jos atimant visas ilgalaikio materialiojo turto vertės pokyčių sumas ir atimant sukauptą nusidėvėjimo sumą.

2.12. Nematerialiojo turto likutinė vertė – suma, apskaičiuojama prie nematerialiojo turto įsigijimo ar pasigaminimo savikainos pridedant arba iš jos atimant visas nematerialiojo turto vertės pokyčių sumas ir atimant sukauptą amortizacijos sumą.

2.13. Pardavimo išlaidos – tarpininkams, vertintojams, prekybos agentams mokamos sumos, įvairios rinkliavos ir kitos panašios išlaidos, kurių reikia parduodant biologinį turtą ir iš jo gautus žemės ūkio produktus, išskyrus transporto ir kitas pristatant biologinį turtą ir iš jo gautus žemės ūkio produktus į pardavimo vietą susidarančias išlaidas.

2.14. Pardavimo pajamos – ekonominės naudos padidėjimas per ataskaitinį laikotarpį dėl prekių pardavimo ir paslaugų teikimo, dėl kurio padidėja ūkio turtas arba sumažėja įsipareigojimų ir dėl to padidėja ūkio nuosavas kapitalas, išskyrus papildomus ūkininko ir jo partnerių arba gyventojo įnašus.

2.15. Pardavimo savikaina – per ataskaitinį ir ankstesnius laikotarpius ūkio patirtos išlaidos, tenkančios per ataskaitinį laikotarpį suteiktoms paslaugoms ir parduotoms prekėms.

2.16. Sintetinė sąskaita – sąskaita, kurioje apskaitos objektai pateikiami pagal turto, nuosavo kapitalo, įsipareigojimų, pajamų ir sąnaudų grupes.

2.17. Subsidija – valstybės parama, kurios tikslas – išlaikyti plataus vartojimo prekių ir paslaugų kainas arba šių prekių tiekimo ir paslaugų teikimo mastą.

2.18. Tikroji vertė – suma, už kurią vertės nustatymo dieną sandorio šalys viena kitai įprastomis rinkos sąlygomis gali parduoti turtą ar paslaugas arba perleisti įsipareigojimą.

2.19. Ūkinė operacija – ūkio veikla, arba nuo ūkio priklausantis ar nepriklausantis įvykis, keičiantys turto ir (arba) nuosavo kapitalo bei įsipareigojimų dydį ir (arba) struktūrą.

2.20. Ūkis – ūkininko, nustatyta tvarka įregistravusio ūkininko ūkį, ar gyventojo, kuris nustatyta tvarka neįregistravęs ūkininko ūkio verčiasi individualia žemės ūkio veikla, įsteigtas ūkio subjektas, vykdantis žemės ūkio veiklą.

2.21. Ūkio ataskaitinis laikotarpis – laikotarpis, kuriam sudaromas ūkio metinių arba tarpinių finansinių ataskaitų rinkinys.

2.22. Ūkio atsargos (toliau – atsargos) – trumpalaikis turtas (žaliavos ir medžiagos, nebaigta gaminti bei pagaminta produkcija, nebaigti vykdyti darbai), kuris sunaudojamas ūkio pajamoms uždirbti per vienus metus arba per vieną veiklos ciklą.

2.23. Ūkio biologinis turtas (toliau – biologinis turtas) – gyvūnai ir augalai, kuriuos ūkis valdo, naudoja ir kuriais disponuoja.

2.24. Ūkio finansiniai metai (toliau – finansiniai metai) – metinis ataskaitinis laikotarpis, kuriam sudaromas ūkio metinių finansinių ataskaitų rinkinys.

2.25. Ūkio finansinis turtas (toliau – finansinis turtas) – ūkio turtas, kuris yra: 1) pinigai; 2) sutartinė teisė pasikeisti finansinėmis priemonėmis su kita šalimi galimai sau palankiomis sąlygomis; 3) įsigyti vertybiniai popieriai; 4) sutartinė teisė gauti pinigus ar kitą 1–3 punktuose išvardytą finansinį turtą iš kito subjekto.

2.26. Ūkio ilgalaikio materialiojo turto nusidėvėjimas (toliau – nusidėvėjimas) – ūkio ilgalaikio materialiojo turto vertės mažėjimas, išreiškiamas sistemingai paskirstant to turto nudėvimąją vertę per jo naudingo tarnavimo laiką.

2.27. Ūkio ilgalaikis materialusis turtas (toliau – ilgalaikis materialusis turtas) – ūkio prekėms gaminti, paslaugoms teikti, nuomoti ar administraciniams tikslams skirtas materialusis turtas, kurį numatoma naudoti ilgiau kaip vienus metus ir kurio įsigijimo ar pasigaminimo savikaina yra ne mažesnė už ūkio nusistatytą minimalią tokio turto vieneto vertę.

2.28. Ūkio ilgalaikis turtas (toliau – ilgalaikis turtas) – turtas, kurį ūkis naudoja ekonominei naudai gauti ilgiau kaip 12 mėnesių.

2.29. Ūkio įsipareigojimas – prievolė, atsirandanti dėl atliktų ūkinių operacijų, už kurias ūkis privalo arba privalės ateityje atsiskaityti turtu arba paslaugomis ir kurių dydį galima objektyviai nustatyti.

2.30. Ūkio nematerialiojo turto amortizacija (toliau – amortizacija) – ūkio nematerialiojo turto vertės mažėjimas, išreiškiamas sistemingai paskirstant to turto amortizuojamąją vertę per jo naudingo tarnavimo laiką.

2.31. Ūkio nematerialusis turtas (toliau – nematerialusis turtas) – ūkio disponuojamas materialios formos neturintis nepiniginis turtas, kurį naudodamas ūkis tikisi gauti tiesioginės ir (arba) netiesioginės ekonominės naudos ir kurio vertė yra ne mažesnė už nusistatytą minimalią nematerialiojo turto vertę.

2.32. Ūkio nuosavas kapitalas (toliau – nuosavas kapitalas) – ūkio turto dalis, likusi iš visos ūkio turto vertės atėmus visų įsipareigojimų vertę.

2.33. Ūkio pajamos (toliau – pajamos) – ekonominės naudos padidėjimas dėl turto naudojimo, pardavimo, perleidimo, jo vertės padidėjimo ar įsipareigojimų sumažėjimo per ataskaitinį laikotarpį, kai dėl to padidėja ūkio nuosavas kapitalas, išskyrus papildomus ūkininko ir jo partnerių arba gyventojo įnašus.

2.34. Ūkio sąnaudos (toliau – sąnaudos) – ekonominės naudos sumažėjimas dėl turto sunaudojimo, pardavimo, netekimo, vertės sumažėjimo ir prisiimtų įsipareigojimų per ataskaitinį laikotarpį, kai dėl to sumažėja ūkio nuosavas kapitalas, išskyrus tiesioginį jo mažinimą.

2.35. Ūkio trumpalaikis turtas (toliau – trumpalaikis turtas) – turtas, kurį ūkis sunaudoja ekonominei naudai gauti per 12 mėnesių arba per vieną savo veiklos ciklą.

2.36. Ūkio turtas (toliau – turtas) – vertybės, kurias ūkis valdo ir naudoja ir (arba) kuriomis disponuoja ir iš kurių tikisi gauti ekonominės naudos.

2.37. Žemės ūkio produkcija – žemės ūkio ir maisto produktai, kombinuotieji pašarai ir kiti tam tikru būdu apdoroti ar apdirbti žemės ūkio produktai.

2.38. Žemės ūkio ir maisto produktai (toliau – žemės ūkio produktai) – Sutarties dėl Europos Sąjungos veikimo I priede nurodyti produktai ir juos perdirbus pagaminami tame priede nenurodyti maistui skirti produktai.

3. Kitos šiame apraše vartojamos sąvokos suprantamos taip, kaip jos apibrėžtos Lietuvos finansinės atskaitomybės standartuose.

4. Keisti pasirinktą finansinės apskaitos tvarkymą darant dvejybinį įrašą į supaprastintą apskaitą galima tik pasibaigus finansiniams metams.

5. Aprašas reglamentuoja ūkio turto, nuosavo kapitalo, įsipareigojimų ir veiklos rezultatų apskaitą, vykdant ūkio pagrindinę, kitą, finansinę ir investicinę veiklas:

5.1. ūkio pagrindine veikla yra laikomas biologinio turto auginimas, žemės ūkio produktų gamyba ir apdorojimas bei savų pagamintų žemės ūkio produktų perdirbimas. Prie pagrindinės veiklos gali būti priskiriamas ir pirktų žemės ūkio produktų perdirbimas bei paslaugų žemės ūkiui teikimas;

5.2. kita veikla – veikla, kurios ūkis nepriskiria prie pagrindinės, finansinės ir investicinės veiklos;

5.3. finansinė ir investicinė veikla – su ūkio finansiniu turtu ir finansiniais įsipareigojimais susijusi veikla.

6. Ūkininkai arba gyventojai, pasirinkę finansinę apskaitą tvarkyti darant dvejybinį įrašą, vadovaujasi Lietuvos Respublikos finansinės apskaitos įstatymu, Aprašu ir bendraisiais apskaitos principais:

6.1. ūkio subjekto – kiekvienas ūkis yra atskiras apskaitos vienetas ir į apskaitą įtraukiamas tik to ūkio turtas, nuosavas kapitalas, įsipareigojimai, pajamos, sąnaudos ir pinigų srautai. Asmeninis ūkio savininko (ar savininkų) turtas ūkio apskaitoje neregistruojamas. Ūkyje naudojamo ūkio savininkui (-ams) ar jo šeimos nariams nuosavybės teise priklausančio turto dalis apskaitoje turi būti griežtai atskirta nuo turto dalies, naudojamos ūkio savininko (-ų) asmeniniams reikalams. Ūkio balanse turi būti parodyta tik ta turto dalis, kuri yra naudojama ūkio veikloje;

6.2. veiklos tęstinumo – tvarkant apskaitą daroma prielaida, kad ūkio veiklos laikotarpis neribotas ir artimiausiu metu nenumatoma ūkio likviduoti. Jei priimamas sprendimas nutraukti ūkio veiklą, šis principas netaikomas;

6.3. periodiškumo – ūkio veikla tvarkant apskaitą suskirstoma į finansinius metus arba kitos trukmės ataskaitinius laikotarpius, kuriems pasibaigus sudaromos finansinės ataskaitos. Jos turi būti sudaromos pagal paskutinės ataskaitinio laikotarpio dienos duomenis. Ūkio finansiniai metai trunka 12 mėnesių. Kai ūkinė veikla pradedama, reorganizuojama, likviduojama arba keičiami finansiniai metai, finansiniai metai gali būti trumpesni arba ilgesni negu 12 mėnesių, bet negali viršyti 18 mėnesių. Kadangi žemės ūkio veiklai būdingas sezoniškumas, finansiniai metai gali nesutapti su kalendoriniais metais;

6.4. piniginio mato – visas ūkio turtas, nuosavas kapitalas, įsipareigojimai, pajamos, sąnaudos ir pinigų srautai apskaitoje ir finansinėse ataskaitose išreiškiami pinigais;

6.5. kaupimo – ūkinės operacijos apskaitoje registruojamos, kai jos įvyksta, ir tų laikotarpių finansinėse ataskaitose pateikiamos neatsižvelgiant į pinigų gavimą ar išmokėjimą. Pagal kaupimo principą pajamos registruojamos, kai uždirbamos, o sąnaudos – kai patiriamos;

6.6. palyginimo – per ataskaitinį laikotarpį uždirbtos pajamos siejamos su to laikotarpio sąnaudomis, padarytomis šioms pajamoms uždirbti. Sąnaudos, tenkančios keliems ataskaitiniams laikotarpiams, paskirstomos laikotarpiams, per kuriuos ūkis uždirbs pajamų. Ataskaitinių finansinių metų informacija turi būti palyginama su ankstesnių finansinių metų informacija;

6.7. pastovumo – pasirinkta apskaitos metodika turi būti taikoma kiekvienais finansiniais metais. Keitimas galimas tik tuo atveju, kai pasikeičia apskaitą ir finansinių ataskaitų sudarymą reglamentuojantys norminiai aktai ir jeigu taikomi apskaitos metodai neleidžia teisingai parodyti ūkio finansinių metų turto, nuosavo kapitalo, įsipareigojimų, veiklos rezultatų ir pinigų srautų;

6.8. atsargumo – pasirenkami tokie apskaitos metodai, kuriais vadovaujantis turto, nuosavo kapitalo, įsipareigojimų, pajamų ir sąnaudų vertė negali būti nepagrįstai padidinta arba nepagrįstai sumažinta;

6.9. neutralumo – apskaitos informacija pateikiama nešališkai. Jos pateikimas neturėtų daryti įtakos apskaitos informacijos vartotojų priimamiems sprendimams ir juo neturėtų būtų siekiama iš anksto numatyto rezultato;

6.10. turinio viršenybės prieš formą – registruojant ūkines operacijas apskaitoje, didžiausias dėmesys skiriamas jų turiniui ir ekonominei prasmei, ne tik formaliems pateikimo reikalavimams.

7. Finansinė apskaita tvarkoma taikant eurą, o prireikus – ir eurą, ir užsienio valiutą. Ūkinės operacijos, vykdomos užsienio valiuta, apskaitoje perskaičiuojamos į eurus pagal Finansinės apskaitos įstatymo nustatyta tvarka formuojamą ir skelbiamą euro ir užsienio valiutos santykį, galiojantį ūkinės operacijos atlikimo dieną.

8. Kasos aparatų naudojimo ūkyje tvarką reglamentuoja Kasos aparatų diegimo ir naudojimo tvarkos aprašas, patvirtintas Lietuvos Respublikos Vyriausybės 2018 m. spalio 24 d. nutarimu Nr. 1056 „Dėl Lietuvos Respublikos Vyriausybės 2002 m. rugpjūčio 13 d. nutarimo Nr. 1283 „Dėl Kasos aparatų diegimo ir naudojimo tvarkos aprašo patvirtinimo“ pakeitimo, ir Valstybinės mokesčių inspekcijos prie Lietuvos Respublikos finansų ministerijos viršininko 2012 m. balandžio 3 d. įsakymas Nr. VA-40 „Dėl kasos aparato nenaudojimo atvejų, kai kasos aparato neįmanoma naudoti dėl objektyvių priežasčių arba kasos aparato naudojimas sukeltų akivaizdžiai neproporcingą administracinę naštą, ir apskaitos dokumento išrašymo“.

II SKYRIUS

TURTO APSKAITA

9. Turtas (materialusis ir nematerialusis) priskiriamas prie ilgalaikio turto, jeigu atitinka visus šiuos požymius:

9.1. ketinama jį naudoti ilgiau nei vienus metus;

9.2. pagrįstai tikimasi gauti iš turto ekonominės naudos būsimais laikotarpiais;

9.3. galima patikimai nustatyti turto įsigijimo (pasigaminimo) savikainą;

9.4. turto įsigijimo (pasigaminimo) savikaina yra ne mažesnė už minimalią ilgalaikio turto vieneto savikainą, nustatytą kiekvienai turto grupei;

9.5. yra perduota su turtu susijusi rizika.

10. Rizikos perdavimu laikomas momentas, kai ūkis įgyja teisę valdyti, naudoti turtą ir juo disponuoti, tampa atsakingas už turtą ir jam priklauso turto teikiama nauda. Rizikos perdavimo momentas aptariamas sutartyje. Jei turtas priklauso ūkiui nuosavybės teise arba ūkis naudoja turtą ir juo disponuoja patikėjimo teise ir sutartyje nenumatytas kitas rizikos perdavimo momentas, laikoma, kad su turtu susijusi rizika ūkiui perduota sutarties sudarymo momentu.

11. Prieš pradedant ūkininko ūkyje naudoti ilgalaikį turtą arba nustojus jį naudoti, Valstybinei mokesčių inspekcijai prie Lietuvos Respublikos finansų ministerijos (toliau – VMI) turi būti pateiktas fizinio asmens pranešimas apie ilgalaikio turto ar jo dalies priskyrimą prie vykdomos individualios ir (arba) kitos ekonominės veiklos.

12. Ūkio turto įvertinimas:

12.1. ilgalaikis materialusis turtas (išskyrus žemę ir mišką) ir nematerialusis turtas apskaitoje registruojamas įsigijimo (pasigaminimo) savikaina, o balanse rodomas likutine verte. Ją sudaro suma, gauta iš ilgalaikio turto įsigijimo (pasigaminimo) savikainos atėmus nusidėvėjimo (amortizacijos) sumą, sukauptą iki paskutinės ataskaitinio laikotarpio dienos, ir turto nuvertėjimo sumą, jeigu turtas yra nuvertėjęs;

12.2. žemė ir miškas apskaitoje registruojami įsigijimo (pasigaminimo) savikaina arba perkainota verte, kuria parodomi balanse. Perkainota vertė yra lygi turto tikrajai vertei perkainojimo dieną. Žemės ir miško tikroji vertė paprastai yra jų rinkos kaina, kuri gali būti nustatoma naudojantis spauda, internetu ir kita turima informacija arba ją gali nustatyti nepriklausomi turto vertintojai. Perkainojimas turi būti atliekamas periodiškai, bet ne rečiau kaip kas penkeri metai;

12.3. ilgalaikio materialiojo turto įsigijimo (pasigaminimo) savikainą sudaro:

12.3.1. įsigyjant šį turtą sumokėta ar mokėtina pinigų suma (ar kito sunaudoto turto vertė);

12.3.2. atvežimo išlaidos;

12.3.3. muitai, akcizai ir kiti negrąžinami mokesčiai;

12.3.4. projektavimo darbų išlaidos;

12.3.5. sumontavimo išlaidos;

12.3.6. instaliacijos išlaidos;

12.3.7. paruošimo naudoti išlaidos;

12.3.8. remonto, atlikto iki turto naudojimo pradžios, išlaidos;

12.3.9. išbandymo išlaidos;

12.3.10. infrastruktūros ir turto registravimo išlaidos;

12.3.11. žemės sklypo ir statybos aikštelės paruošimo išlaidos;

12.3.12. numatomos išmontavimo, išvežimo, gamybos vietos sutvarkymo išlaidos, jei jos atitinka įsipareigojimų apibrėžimą;

12.3.13. kitos tiesiogiai su turto įsigijimu susijusios išlaidos;

12.4. ilgalaikio materialiojo turto pasigaminimo savikaina turi būti nustatoma prie pagrindinių žaliavų, medžiagų, komplektuojamųjų gaminių, sunaudotų gaminant ilgalaikį materialųjį turtą, įsigijimo savikainos pridedant tiesiogines darbo ir netiesiogines (pridėtines) gamybos, žemės sklypo ir statybos aikštelės paruošimo, paruošimo naudoti ir numatomas išmontavimo, išvežimo, gamybos vietos sutvarkymo, jei jos atitinka įsipareigojimų išlaidas, patirtas gaminantis šį turtą iki jo naudojimo pradžios. Į ilgalaikio materialiojo turto pasigaminimo savikainą neįskaitomos pardavimo ir bendrosios ūkio sąnaudos;

12.5. ilgalaikio materialiojo turto nusidėvėjimą ir nematerialiojo turto amortizaciją ūkyje rekomenduojama skaičiuoti taikant tiesiogiai proporcingą (tiesinį) metodą. Jo taikymas pagrįstas prielaida, kad turtas dėvisi tolygiai per visą naudojimo laiką. Taikant tiesiogiai proporcingą (tiesinį) metodą, metinė nusidėvėjimo suma apskaičiuojama pagal formulę:

V 1 – V2

N = –––––––,

T

čia:

N – metinė nusidėvėjimo (amortizacijos) suma;

V1 – ilgalaikio turto įsigijimo (pasigaminimo) savikaina;

V2 – ilgalaikio turto likvidacinė vertė;

T – naudingo tarnavimo laikas metais.

12.6. nusidėvėjimas (amortizacija) pradedamas skaičiuoti nuo kito mėnesio 1 dienos po ilgalaikio turto perdavimo naudoti ir nebeskaičiuojamas nuo kito mėnesio 1 dienos po jo nurašymo, pardavimo ar kitokio perleidimo, kai turtas nustoja būti naudojamas ir tuo atveju, kai visa naudojamo ilgalaikio turto vertė (atėmus likvidacinę vertę) perkeliama į sąnaudas (t. y. kai likutinė vertė lygi likvidacinei vertei). Kiekvieno įgyto ilgalaikio materialiojo turto objekto nudėvimoji vertė apskaičiuojama iš jo įsigijimo (pasigaminimo) savikainos atėmus numatomą likvidacinę vertę. Ilgalaikio materialiojo turto likvidacinę vertę sudaro suma, kurią ūkis tikisi gauti už šį turtą jo naudingo tarnavimo laiko pabaigoje, įvertinęs būsimas likvidavimo ir perleidimo išlaidas. Ilgalaikio materialiojo turto likvidacinę vertę nustato pats ūkis, kuri gali būti nuo 1 Eur iki 10 proc. įsigijimo vertės. Nematerialiojo turto likvidacinė vertė lygi nuliui;

12.7. naudingo tarnavimo laiką nustato ūkis, įvertindamas šiuos veiksnius: tikėtiną fizinį nusidėvėjimą, moralinį senėjimą, teisinius ar kitus šio turto naudojimo apribojimus, realų jo tarnavimo laiką;

12.8. nusidėvėjimas (amortizacija) gali būti skaičiuojamas vieną kartą per metus prieš metinių finansinių ataskaitų sudarymą, o prireikus – ir dažniau;

12.9. žemės, miško ir biologinio turto, išskyrus daugiamečius sodinius, nusidėvėjimas neskaičiuojamas;

12.10. finansinis turtas apskaitoje registruojamas įsigijimo savikaina. Vėliau, kiekvieną kartą sudarant finansines ataskaitas, finansinis turtas, išskyrus laikomą parduoti, įvertinamas įsigijimo savikaina, o finansinis turtas, laikomas parduoti, įvertinamas tikrąja verte.

13. Ilgalaikio materialiojo turto rekonstravimo ir remonto darbų registravimas apskaitoje priklauso nuo atliktų darbų rezultato, t.y. atlikti darbai gali pailginti turto naudingo tarnavimo laiką, pagerinti turto naudingąsias savybes, padidinti turto našumą, pajėgumą, sumažinti anksčiau įvertintas išlaidas:

13.1. jeigu ilgalaikio materialiojo turto rekonstravimas ar remontas pailgina turto naudingo tarnavimo laiką ir pagerina jo naudingąsias savybes, atliktų darbų verte didinama ilgalaikio materialiojo turto įsigijimo savikaina ir patikslinamas turto naudingo tarnavimo laikas;

13.2. jeigu ilgalaikio materialiojo turto rekonstravimas ar remontas tik pagerina naudingąsias turto savybes, bet nepailgina turto naudingo tarnavimo laiko, atliktų darbų verte didinama ilgalaikio materialiojo turto įsigijimo savikaina;

13.3. jeigu ilgalaikio materialiojo turto rekonstravimas ar remontas nepagerina naudingųjų turto savybių, bet pailgina naudingo tarnavimo laiką, atliktų darbų verte padidinama turto įsigijimo savikaina ir patikslinamas naudingas tarnavimo laikas. Turto likutinė vertė, pradedant laikotarpiu, kada buvo patikslintas naudingo tarnavimo laikas, turi būti nudėvima per likusį patikslintą naudingo tarnavimo laiką;

13.4. jeigu ilgalaikio materialiojo turto rekonstravimas ar remontas nepagerina naudingųjų turto savybių ir nepailgina jo naudingojo tarnavimo laiko, šių darbų vertė pripažįstama ataskaitinio laikotarpio sąnaudomis.

14. Jei ilgalaikio turto balansinė vertė yra didesnė už jo atsiperkamąją vertę, turtas yra nuvertėjęs. Jei skirtumas yra reikšmingas, tokio turto balansinė vertė turi būti sumažinta iki atsiperkamosios vertės.

15. Sudarydamas finansines ataskaitas, ūkis turi nustatyti, ar yra ilgalaikio turto nuvertėjimo požymių, ir, jei yra bent vienas toks požymis, turi apskaičiuoti jo atsiperkamąją vertę ir palyginti ją su balansine verte.

16. Nustatydamas, ar ilgalaikis turtas nuvertėjo, ūkis turi atsižvelgti į išorinius ir vidinius požymius:

16.1. išorinių ilgalaikio turto nuvertėjimo požymių pavyzdžiai gali būti:

16.1.1. per ataskaitinį laikotarpį reikšmingai sumažėjo turto rinkos kaina ir šis sumažėjimas nėra trumpalaikis;

16.1.2. per ataskaitinį laikotarpį ūkio veiklos technologinėje, ekonominėje ar teisinėje aplinkoje arba rinkoje, kuriai turtas yra skirtas, įvyko pokyčių, padariusių reikšmingą įtaką turto vertei, arba pagrįstai tikimasi, kad tokių pokyčių bus ateityje;

16.1.3. per ataskaitinį laikotarpį pakilo rinkos palūkanų ar kitos investicijų grąžos rinkoje normos ir tikėtina, kad tai paveiks diskonto normą, taikomą apskaičiuojant turto naudojimo vertę, o dėl to reikšmingai sumažės turto atsiperkamoji vertė;

16.2. vidinių ilgalaikio turto nuvertėjimo požymių pavyzdžiai gali būti:

16.2.1. ūkis turi turto, kuris dar nėra visiškai nudėvėtas (amortizuotas), tačiau jau nebenaudojamas ūkio veikloje;

16.2.2. ūkis turi nebaigtų statyti objektų, kurių nežadama užbaigti arba kuriuos užbaigti būtų ekonomiškai nenaudinga;

16.2.3. ūkio turtas yra labai sugadintas dėl stichinių nelaimių ar kitų veiksnių;

16.2.4. ūkio iš turto nuomos gaunamos pajamos nepadengia to turto nusidėvėjimo (amortizacijos) ir kitų to turto eksploatavimo išlaidų;

16.2.5. per ataskaitinį laikotarpį reikšmingai pasikeitė arba tikėtina, kad greitai pasikeis turto naudojimo būdas ir (ar) mastas, o tai neigiamai paveiks ūkio veiklą. Tokių pasikeitimų pavyzdžiai gali būti: veiklos reorganizavimas ar nutraukimas, turto perleidimas anksčiau nei buvo numatyta, turto pakeitimas dėl technologijų atnaujinimo;

16.2.6. yra požymių, rodančių, kad ūkio turto teikiama ekonominė nauda yra ar bus mažesnė, nei tikėtasi.

17. Ūkis gali nustatyti ir kitus 16 punkte nepaminėtus ilgalaikio turto nuvertėjimo požymius.

18. Neatlygintinai gauto turto (ilgalaikio ar trumpalaikio) įsigijimo savikainą sudaro dovanojimo sutartyje ar kitame perdavimo dokumente nurodyta to turto vertė. Kai dovanojimo sutartyje ar kitame perdavimo dokumente turto vertė nenurodyta, gauto turto įsigijimo savikaina laikoma to turto įsigijimo savikaina, kurią nustato ūkis atsižvelgdamas į to turto tikrąją vertę, jei yra aktyvioji tokio turto rinka arba jei tikroji vertė gali būti patikimai nustatyta (turto vertintojų nustatyta vertė arba kita gauta tinkama rinkos informacija, pvz.: katalogai, internetas, spauda). Jeigu neatlygintinai gauto turto aktyviosios rinkos nėra arba turto tikrosios vertės negalima patikimai nustatyti, nemokamai arba už labai mažą kainą gauto turto įsigijimo savikaina laikoma išlaidų, kurios tiesiogiai susijusios su to turto įsigijimu ir paruošimu naudoti, suma, jei neatlygintinai gaunant turtą nebuvo patirta jokių išlaidų šio turto įsigijimo savikaina lygi nuliui.

19. Ūkininko ūkyje įnašai nepiniginiu turtu (ilgalaikiu ar trumpalaikiu) turi būti įvertinami tikrąja verte. Tikroji vertė gali būti nustatoma vadovaujantis turto vertintojų nustatyta verte, VĮ Registrų centro viešai skelbiama turto verte (žemės, pastatų ir statinių tikrosioms vertėms nustatyti) ar pagal ūkyje patvirtintą turto vertės nustatymo (vertinimo) metodą nustatyta verte. VĮ Registrų centro skelbiama vidutine rinkos verte galima vadovautis, jei įvykdytos visos šios sąlygos:

19.1. VĮ Registrų centro duomenų bazėje yra užregistruota vertinama žemė, pastatai, statiniai ir pastarųjų rekonstrukcija, jeigu ji buvo baigta ir į ją atsižvelgta skelbiant vidutinę rinkos vertę;

19.2. vertinama žemė, pastatai ir statiniai neturi ypatybių, kurios galėtų daryti reikšmingą įtaką tikrajai vertei;

19.3. vertinimas yra atliktas per paskutinius dvylika mėnesių.

20. Galimi atvejai, kai ūkiui kiti asmenys nemokamai perleidžia turtą (ilgalaikį ar trumpalaikį). Atsižvelgdamas į tokio turto perleidimo sąlygas, ūkis turi įvertinti, ar turtas yra atlygis už įprastoje veikloje tiekiamas prekes arba teikiamas paslaugas. Gavus tokį turtą registruojamos pajamos arba įsipareigojimai, bet ne dotacija.

21. Įsigytas trumpalaikis turtas, išskyrus biologinį turtą, apskaitoje registruojamas ir finansinėse ataskaitose parodomas įsigijimo savikaina.

22. Trumpalaikio turto įsigijimo savikainą sudaro:

22.1. pirkimo kaina atėmus pirkimo metu gautas nuolaidas;

22.2. importo muitai, akcizai ir kiti negrąžintini mokesčiai;

22.3. pristatymo išlaidos (krovimas, vežimas, draudimas pervežimo metu ir pan.);

22.4. atsargų paruošimo naudoti išlaidos (išpakavimas ir kiti darbai, atliekami, kad atsargas būtų galima naudoti pagal tiesioginę paskirtį).

23. Į trumpalaikio turto įsigijimo savikainą neįskaitomas sumokėtas pridėtinės vertės mokestis, išskyrus atvejus, kai pridėtinės vertės mokestis yra negrąžinamas (neatskaitomas). Negrąžinamą (neatskaitomą) pridėtinės vertės mokestį ūkis gali įskaityti į turto įsigijimo savikainą arba priskirti prie bendrųjų ūkio sąnaudų, jei jo pripažinimas ataskaitinio laikotarpio bendrosiomis sąnaudomis reikšmingai neiškreiptų ūkio veiklos rezultatų.

24. Biologinis turtas (išskyrus daugiamečius sodinius) bei visi iš ūkio valdomo biologinio turto gauti žemės ūkio produktai gali būti vertinami vienu iš ūkyje pasirinktų būdų: įsigijimo (pasigaminimo) savikaina arba tikrąja verte, atėmus pardavimo išlaidas. Savos gamybos žemės ūkio produktų perdirbimo produktai vertinami pasigaminimo savikaina.

25. Biologinio turto, žemės ūkio produktų ir perdirbtos produkcijos pasigaminimo savikainą sudaro tiesioginės ir netiesioginės gamybos išlaidos. Produkcijos pagaminimui ar užauginimui skirtos išlaidos apima sunaudotas žaliavas, medžiagas, trumpalaikį turtą, darbo užmokesčio sąnaudas, ilgalaikio turto, skirto pagaminti ar užauginti produkcijai, nusidėvėjimo sąnaudas, trečiųjų asmenų suteiktų paslaugų ir panašias sąnaudas.

26. Jeigu ūkio apskaitos politikoje numatyta biologinį turtą ir iš jo gautus žemės ūkio produktus vertinti įsigijimo (pasigaminimo) savikaina, biologinis turtas (išskyrus daugiamečius sodinius) ir žemės ūkio produktai balanse parodomi įsigijimo (pasigaminimo) savikaina.

27. Daugiamečiai sodiniai apskaitoje registruojami įsigijimo (pasigaminimo) savikaina, o balanse rodomi likutine verte. Ją sudaro suma, gauta iš daugiamečių sodinių įsigijimo (pasigaminimo) savikainos atėmus derančių daugiamečių sodinių nusidėvėjimo sumą, sukauptą iki paskutinės ataskaitinio laikotarpio dienos, ir turto nuvertėjimo sumą (tuo atveju, jeigu turtas yra nuvertėjęs).

28. Jeigu ūkio apskaitos politikoje numatyta biologinį turtą (išskyrus daugiamečius sodinius) ir iš jo gautus žemės ūkio produktus vertinti tikrąja verte, atėmus pardavimo išlaidas, biologinis turtas vertinamas tikrąja verte, atėmus pardavimo išlaidas, jo pirminio pripažinimo metu ir kiekvieną paskutinę ataskaitinio laikotarpio dieną.

29. Jeigu ūkio apskaitos politikoje numatyta biologinį turtą (išskyrus daugiamečius sodinius) ir iš jo gautus žemės ūkio produktus vertinti tikrąja verte, atėmus pardavimo išlaidas, žemės ūkio produktai tikrąja verte, atėmus pardavimo išlaidas, vertinami tik pirminio pripažinimo metu. Balanse jie parodomi pirminio pripažinimo metu buvusia tikrąja verte, atėmus pardavimo išlaidas.

30. Biologinio turto arba žemės ūkio produktų tikrąją vertę lengviau nustatyti grupuojant šį turtą pagal svarbius požymius, pvz., gyvūnus – pagal amžių ar svorį, produktus – pagal kokybę. Grupuojant reikia atsižvelgti į tai, pagal kokius požymius kainos nustatomos rinkoje. Remiantis tokiu grupavimu, gali būti nustatoma vienarūšio turto grupių tikroji vertė:

30.1. patikimas biologinio turto ar žemės ūkio produktų tikrosios vertės nustatymo pagrindas yra aktyviosios rinkos kaina;

30.2. jeigu aktyviosios rinkos nėra, biologinio turto ir žemės ūkio produktų tikroji vertė nustatoma:

30.2.1. pagal paskutinių sandorių kainą, jeigu ekonominės aplinkybės mažai pasikeitė nuo sandorio sudarymo iki paskutinės finansinių ataskaitų dienos;

30.2.2. pagal panašaus turto rinkos kainas, patikslintas atsižvelgiant į galimus sandorių ir rinkos kainų skirtumus;

30.3. kai neįmanoma patikimai nustatyti biologinio turto ar žemės ūkio produktų tikrosios vertės, šį turtą galima įvertinti pasigaminimo savikaina, ypač kai:

30.3.1. per laikotarpį nuo šių išlaidų susidarymo iki biologinio turto ar žemės ūkio produktų tikrosios vertės nustatymo datos įvyko nedidelių biologinių pokyčių;

30.3.2. biologinio pokyčio poveikis kainai yra nereikšmingas;

30.3.3. produktai naudojami tik ūkio reikmėms.

31. Jei aptartais būdais sunku nustatyti biologinio turto ir žemės ūkio produktų tikrąją vertę, jiems įkainoti gali būti taikomos Lietuvos Respublikos žemės ūkio ministerijos patvirtintos normatyvinės kainos.

32. Apskaičiuojant veikloje sunaudotų ar parduotų atsargų savikainą, gali būti taikomi FIFO, svertinio vidurkio arba kiti atsargų įkainojimo būdai, atsižvelgiant į atsargų naudojimo sąlygas.

33. Taikant FIFO būdą, daroma prielaida, kad pirmiausia parduodamos arba sunaudojamos atsargos, kurios buvo įsigytos arba pagamintos anksčiausiai, o laikotarpio pabaigoje likusios atsargos buvo įsigytos ar pagamintos vėliausiai. Šį būdą rekomenduojama taikyti ir tais atvejais, kai negalima nustatyti, kurios atsargos buvo sunaudotos pirmiausia.

34. Jeigu atsargos sumaišytos ir neįmanoma atskirti, kurios įsigytos ar pagamintos pirmiau, jos gali būti įkainojamos taikant svertinio vidurkio būdą. Taikant šį būdą, atsargų savikaina nustatoma pagal atsargų vienetų laikotarpio pradžioje ir per visą laikotarpį įsigytų ar pagamintų panašių atsargų vienetų kainų svertinį vidurkį. Vidurkis gali būti apskaičiuojamas periodiškai arba gavus kiekvieną naują atsargų siuntą (pagal aplinkybes kiekviename ūkyje, atsižvelgiant į atsargų naudojimo būdą).

35. Atsargų, gyvūnų ir kito biologinio turto (išskyrus daugiamečius sodinius) apskaitai ūkis gali pasirinkti nuolat arba periodiškai apskaitomų atsargų apskaitos būdus:

35.1. taikant nuolat apskaitomų atsargų apskaitos būdą, sąskaitose registruojama kiekviena atsargų ir biologinio turto kaitos operacija: atsargų ir biologinio turto gavimas, sunaudojimas, nepanaudotų atsargų grąžinimas, atsargų ir biologinio turto pardavimas. Taikant šį būdą, rekomenduojama pirktas atsargas įkainoti įsigijimo savikaina, o žemės ūkio produktus, gyvūnus ir kitą biologinį turtą – įsigijimo (pasigaminimo) savikaina arba tikrąja verte, atėmus pardavimo išlaidas;

35.2. taikant periodiškai apskaitomų atsargų apskaitos būdą, sąskaitose per ataskaitinį laikotarpį registruojamos tik atsargų, gyvūnų ir kito biologinio turto pirkimo ir pardavimo pajamų operacijos:

35.2.1. visi atsargų, gyvūnų ir kito biologinio turto pirkimai iš karto pripažįstami sąnaudomis;

35.2.2. ataskaitinio laikotarpio pabaigoje atlikus inventorizaciją, nustatomi atsargų, gyvūnų ir kito biologinio turto likučiai ir sąskaitose fiksuojamas šio turto likučių pasikeitimas;

35.2.3. taikant periodiškai apskaitomų atsargų apskaitos būdą, rekomenduojama pirktų atsargų likučių įsigijimo savikainą nustatyti FIFO būdu, o žemės ūkio produktų, gyvūnų ir kito biologinio turto likučius įkainoti tikrąja verte, atėmus pardavimo išlaidas, tačiau ūkis gali pasirinkti šiuos likučius vertinti ir pasigaminimo savikaina. Sunaudotų atsargų sąnaudas sudaro ataskaitinio laikotarpio atsargų pirkimas, pakoreguotas pagal atsargų likučių kaitą.

III SKYRIUS

DOTACIJŲ APSKAITA

36. Dotacijų ir subsidijų apskaita ūkininko ūkyje gali būti organizuojama vadovaujantis vienu iš principų: taikant kaupimo principą, registruojamos gautinos dotacijos, arba taikant pinigų principą, dotacijos registruojamos jų gavimo (pinigų gavimo) momentu. Analitinė apskaita tvarkoma pagal atskiras dotacijų bei subsidijų rūšis.

37. Gautinos dotacijos apskaitoje registruojamos, kai dotacijos gavėjas atitinka dotacijos suteikimo sąlygas ir yra dokumentas dėl priimto sprendimo ar yra kitų įrodymų, kad dotacija bus gauta.

38. Jeigu dotacija arba jos dalis neatitinka gautinos dotacijos kriterijų, ji arba jos dalis registruojama finansinėje apskaitoje paramos gavimo momentu.

39. Apskaitoje registruojamos dvi dotacijų rūšys: su turtu susijusios dotacijos, gaunamos ilgalaikiu turtu arba skirtos ilgalaikio turto įsigijimui, ir su pajamomis susijusios dotacijos, teikiamos sąnaudoms ir negautoms pajamoms kompensuoti. Prie su pajamomis susijusių dotacijų priskiriamos ir visos kitos dotacijos, kurios nepriskiriamos prie su turtu susijusių dotacijų.

40. Dotacijos arba jų dalys pripažįstamos panaudotomis tais laikotarpiais, kuriais patiriamos su jomis susijusios sąnaudos arba apskaičiuojamos negautos pajamos.

41. Dotacijos, susijusios su turtu, pripažįstamos panaudotomis tokiomis sumomis, kokios iš dotacijos įsigyto ilgalaikio turto nusidėvėjimo sumos įskaičiuojamos į sąnaudas ar į produkcijos pasigaminimo savikainą. Panaudota dalimi mažinama dotacijų suma ir atitinkamos nusidėvėjimo sąnaudos ar produkcijos savikainos sumos. Jei perleidžiamas iš dotacijų lėšų įsigytas ilgalaikis turtas, nepanaudota dotacijos suma mažinamas nuostolis dėl ilgalaikio turto perleidimo arba didinamas ilgalaikio turto perleidimo pelnas.

42. Dotacijos, susijusios su pajamomis, kai jų apskaitai taikomas kaupimo principas, pripažįstamos panaudotomis tais laikotarpiais, kada negaunamos pajamos ar patiriamos kompensuojamos sąnaudos, ir yra lygios per tą laikotarpį apskaičiuotai negautų pajamų ar patirtų kompensuojamų sąnaudų sumai. Panaudota dalimi mažinama dotacijų suma ir didinamos ataskaitinio laikotarpio pajamos arba mažinamos kompensuojamos sąnaudos.

43. Dotacijos, susijusios su pajamomis, kai jų apskaitai taikomas pinigų principas, pripažįstamos panaudotomis jų gavimo momentu arba vėliau, kai negaunamos pajamos ar patiriamos sąnaudos, kurioms kompensuoti skirta dotacija.

44. Dotacijos, susijusios su turtu, kurio nusidėvėjimas neskaičiuojamas (pvz., žemė), pripažįstamos panaudotomis tuomet, kai yra įvykdytos dotacijos gavimo sąlygos (pvz., dotacija, skirta dirbamajai žemei įsigyti, pripažįstama panaudota proporcingai paramos laikotarpiui, jei dotacija žemei įsigyti skiriama su sąlyga, kad šioje žemėje bus pastatyti tam tikri statiniai, tokiu atveju dotacija pripažįstama panaudota per statinių naudingo tarnavimo laiką).

45. Apskaitoje registruojant dotacijos grąžinimą, mažinama nepanaudotos dotacijos suma. Jei grąžinama dotacijos suma viršija nepanaudotos dotacijos likutį, perviršio suma parodoma pelno (nuostolių) ataskaitos sąnaudų straipsnyje.

IV SKYRIUS

KLAIDŲ TAISYMAS

46. Ankstesnių ataskaitinių laikotarpių apskaitos klaidos, jeigu jos nėra esminės, pastebėtos einamuoju ataskaitiniu laikotarpiu, taisomos einamojo ataskaitinio laikotarpio apskaitoje ir finansinėse ataskaitose. Ištaisytos klaidos rezultatas įtraukiamas į tą pačią balanso ir pelno (nuostolių) ataskaitos eilutę, kurioje ji ir buvo padaryta.

47. Ankstesnių ataskaitinių laikotarpių esminės klaidos gali daryti didelį poveikį praėjusio laikotarpio finansinių ataskaitų duomenims, todėl finansinės ataskaitos negali būti laikomos patikimomis. Duomenų nepateikimas arba neteisingas pateikimas yra reikšmingas ir laikomas esmine klaida, jeigu jie atskirai ar kartu gali daryti įtaką apskaitos informacijos vartotojų sprendimams.

48. Taisyti esmines klaidas reikia taip, kad einamojo ataskaitinio laikotarpio duomenys ir lyginamoji informacija finansinėse ataskaitose būtų parodyta teisinga ir neturėtų poveikio būsimų ataskaitinių laikotarpių duomenims. Taisant esmines apskaitos klaidas apskaitoje, lyginamoji informacija finansinėse ataskaitose pateikiama tokia, kokia būtų, jeigu esminė klaida būtų ištaisyta tuo laikotarpiu, kai ji buvo padaryta.

49. Taisant esmines klaidas apskaitoje, koreguojamas einamojo ataskaitinio laikotarpio nuosavo kapitalo likutis. Taip pat taisomi tie turto ir įsipareigojimų sąskaitų likučiai, kuriems padaryta klaida turėjo įtakos. Įrašai taisant apskaitos klaidas daromi einamąjį ataskaitinį laikotarpį.

50. Kiekvieno ankstesnio laikotarpio duomenų taisymo suma įtraukiama į to laikotarpio pelną ar nuostolius. Ankstesnių nei finansinėse ataskaitose pateiktų laikotarpių duomenų taisymo suma įtraukiama koreguojant anksčiausio finansinėse ataskaitose pateikiamo laikotarpio nuosavo kapitalo likutį ir pataisomos tos finansinių ataskaitų eilutės, kurių duomenims padaryta klaida turėjo įtakos. Taisant apskaitos klaidas surašomas laisvos formos dokumentas. Esminės klaidos taisymas turi būti atskleistas ūkininko aiškinamajame rašte. Ankstesnių laikotarpių finansinės ataskaitos netikslinamos (jeigu finansinės ataskaitos nėra pateiktos kitiems subjektams).

V SKYRIUS

INVENTORIZACIJA

51. Ūkininko ūkyje turi būti nustatyta inventorizacijos tvarka, kurioje numatyti turto ir įsipareigojimų patikrinimo ir jų faktinių likučių palyginimo su apskaitos registrų duomenimis atvejai ir periodiškumas.

52. Nustatant inventorizacijos periodiškumą ir atvejus turėtų būti įvertinama ši ūkio turto ir įsipareigojimų faktinių likučių ir apskaitos registrų duomenų neatitikties rizika:

52.1. klaidingos finansinės informacijos pateikimas ataskaitoms parengti ir (arba) ekonominiams sprendimams priimti;

52.2. negauti pinigai arba užregistruotos klaidingos gautinos sumos už parduotas prekes ir (ar) suteiktas paslaugas;

52.3. neatsiskaityta arba klaidingai užregistruotos skolos tiekėjams už prekes ir paslaugas, neįvykdyti kiti įsipareigojimai kitiems subjektams;

52.4. neužregistruoti turto pirkimai ar sąnaudos, nes nėra gautų apskaitos dokumentų, o atsiskaitymai atlikti;

52.5. galimi pinigų ir kito turto nuvertėjimo atvejai.

53. Rekomenduojama atlikti kasmetinę inventorizaciją kaip efektyvią vidaus kontrolės priemonę, padedančią įsitikinti apskaitos registruose užregistruoto turto ir įsipareigojimų likučių teisingumu. Kasmetinė inventorizacija metinių finansinių ataskaitų informacijai pagrįsti atliekama prieš parengiant metines finansines ataskaitas.

54. Atliekant inventorizaciją, rekomenduojama taikyti šias priemones:

54.1. inventorizacijos sprendime nurodyti, pagal kurios dienos būklę atlikti inventorizaciją;

54.2. inventorizaciją turėtų atlikti ūkininko paskirta komisija, sudaryta iš reikiamos kompetencijos asmenų;

54.3. inventorizacijai įforminti sudaryti inventorizacijos aprašus, sutikrinimo žiniaraščius arba, jeigu reikia, kitus apskaitos registrus, kuriuose pateikiama inventorizacijai aktuali informacija;

54.4. inventorizavimo aprašuose nurodyti ūkio savininką, dokumento pavadinimą, jo sudarymo vietą; inventorizacijos atlikimo pradžios ir pabaigos datas, inventorizuojamo turto ir įsipareigojimų objektų pavadinimus, matavimo rodiklius (kai taikoma), kiekį ir (arba) vertę; buvimo faktą inventorizavimo metu, nuvertėjimo požymius, netinkamą (negalimą) naudoti turtą, inventorizuojamų gautinų sumų ir įsipareigojimų skaičių ir sumą, ir kt.;

54.5. remiantis inventorizavimo aprašais, faktinius inventorizuotų objektų likučius (jų kiekį ir apskaitos dokumentuose nurodyta vertę (kainą, sumą) arba tik vertę (kainą, sumą), arba tik kiekį) sutikrinti su apskaitos duomenimis pagal jų būklę inventorizacijos pradžios dieną;

54.6. radus likučių trūkumą arba perteklių, nustačius nuvertėjimo požymius ar netinkamą (negalimą) naudoti turtą, gali būti sudaromas sutikrinimo žiniaraštis arba informacija apie rastas neatitiktis gali būti įrašoma į inventorizavimo aprašą;

54.7. remdamasi pateiktais paaiškinimais ir sutikrinimo žiniaraščiais arba inventorizavimo aprašais, inventorizacijos komisija nustato aptiktų turto, įsipareigojimų neatitikčių, trūkumų, nuostolių ir gedimų, taip pat pertekliaus priežastis, pateikia ūkininkui pasiūlymus dėl neatitikčių panaikinimo.

55. Galutinį sprendimą dėl inventorizacijos rezultatų registravimo apskaitoje turėtų priimti ūkininkas. Remiantis ūkininko sprendimu, inventorizacijos rezultatai turėtų būti nedelsiant registruojami apskaitos registruose.

VI SKYRIUS

PAJAMŲ IR SĄNAUDŲ PRIPAŽINIMAS

56. Sąnaudos pripažįstamos vadovaujantis kaupimo ir palyginimo principais tą ataskaitinį laikotarpį, kai uždirbamos su jomis susijusios pajamos neatsižvelgiant į tai, kada buvo išleisti pinigai.

57. Pajamos pripažįstamos, registruojamos ir pelno (nuostolių) ataskaitoje parodomos, kai atitinka pajamų apibrėžimą ir galima patikimai nustatyti jų vertę. Apskaitoje pajamos registruojamos vadovaujantis kaupimo ir palyginimo principais. Vadovaujantis kaupimo principu, pajamos apskaitoje registruojamos, kai pardavėjas įvykdo sutarties sąlygas, visa su prekėmis ar paslaugomis susijusi rizika, dabartinė ir būsima nauda perduodama pirkėjui.

58. Pajamų pripažinimas ne visada sutampa su sąskaitos išrašymo laiku, todėl pasibaigus ataskaitiniam laikotarpiui, prieš sudarant finansines ataskaitas, būtina patikrinti, ar visos ataskaitinio laikotarpio pajamos yra užregistruotos.

59. Vadovaujantis palyginimo principu, pajamos ir sąnaudos, susijusios su tuo pačiu sandoriu, turi būti pripažįstamos tą patį ataskaitinį laikotarpį. Sąnaudos pripažįstamos tada, kai uždirbamos su jomis susijusios pajamos. Tačiau pajamos negali būti pripažįstamos, kol negalima patikimai įvertinti sąnaudų. Esant tokioms aplinkybėms, visos už parduotas prekes ar suteiktas paslaugas jau gautos sumos yra pripažįstamos įsipareigojimais.

VII SKYRIUS

PAVYZDINIS ŪKIO SĄSKAITŲ PLANAS IR paaiškinimai

PIRMASIS SKIRSNIS

PAVYZDINIS ŪKIO SĄSKAITŲ PLANAS

SĄSKAITŲ KLASĖS
Sąskaitos
1 klasė. ILGALAIKIS TURTAS
11 Nematerialusis turtas
12 Ilgalaikis materialusis turtas	120 Žemė

121 Miškas

122 Pastatai ir statiniai

123 Mašinos ir įranga

124 Transporto priemonės

125 Kiti įrenginiai, prietaisai ir įrankiai

126 Sumokėti avansai už ilgalaikį materialųjį turtą

127 Vykdomi materialiojo turto statybos darbai
13 Ilgalaikio turto nusidėvėjimas (amortizacija) (-)	130 Nematerialiojo turto amortizacija

131 Daugiamečių sodinių nusidėvėjimas

132 Pastatų ir statinių nusidėvėjimas

133 Mašinų ir įrangos nusidėvėjimas

134 Transporto priemonių nusidėvėjimas

135 Kitų įrenginių, prietaisų ir įrankių nusidėvėjimas
16 Ilgalaikis finansinis turtas
17 Biologinis turtas ir kitas ilgalaikis turtas	170 Jauni daugiamečiai sodiniai

171 Derantys daugiamečiai sodiniai

172 Produktyvieji, darbiniai ir kiti gyvūnai

173 Kitas turtas
2 klasė. TRUMPALAIKIS TURTAS
20 Atsargos	201 Žaliavos ir medžiagos

2010 Pirkta sėkla

2011 Pirkti pašarai

2012 Trąšos

2013 Augalų ir gyvūnų apsaugos priemonės

2014 Degalai ir tepalai

2015 Atsarginės dalys ir remonto medžiagos

2019 Kitos medžiagos

202 Nebaigta produkcija ir vykdomi darbai

2020 Augalininkystė

2021 Pieninė gyvulininkystė

2022 Mėsinė gyvulininkystė

2023 Kita gyvulininkystė

2024 Savos produkcijos perdirbimas

2025 Paslaugos žemės ūkiui

2026 Gamybos aptarnavimas

203 Produkcija

2030 Žemės ūkio produkcija

2031 Kita produkcija

205 Biologinis turtas

2050 Auginami, penimi ir kiti gyvūnai

2051 Pasėliai

208 Sumokėti avansai už atsargas ir paslaugas
24 Per vienerius metus gautinos sumos	241 Pirkėjų skolos

244 Kitos gautinos sumos

2440 Suteiktos paskolos

2441 Gautinas pridėtinės vertės mokestis

2446 Kitos gautinos skolos

249 Abejotinos skolos (-)

2490 Abejotinos pirkėjų skolos (-)

2491 Kitos abejotinos skolos (-)
26 Trumpalaikės investicijos
27 Pinigai	270 Mokėjimo paslaugų tiekėjo sąskaitos

271 Kasa

272 Kasos aparato inkasacija
29 Ateinančių laikotarpių sąnaudos ir sukauptos pajamos
3 klasė. NUOSAVAS KAPITALAS
30 Nuosavas kapitalas
31 Kapitalo papildymas ūkininko ir jo partnerių ar gyventojo įnašais ir paėmimas	310 Ūkininko ir jo partnerių ar gyventojo įnašai

311 Paėmimas asmeninėms reikmėms
34 Pelnas (nuostoliai)
4 klasė. ĮSIPAREIGOJIMAI
40 Dotacijos, subsidijos	401 Su turtu susijusios dotacijos

402 Su pajamomis susijusios dotacijos
42 Po vienerių metų mokėtinos sumos ir kiti ilgalaikiai įsipareigojimai	421 Lizingo (finansinės nuomos) įsipareigojimai

422 Skolos kredito įstaigoms

424 Skolos tiekėjams

428 Kitos mokėtinos sumos ir ilgalaikiai įsipareigojimai
44 Per vienerius metus mokėtinos sumos ir kiti trumpalaikiai įsipareigojimai	440 Lizingo (finansinės nuomos) įsipareigojimai

4400 Lizingo (finansinės nuomos) įsipareigojimai

4401 Lizingo (finansinės nuomos) įsipareigojimų einamųjų metų dalis

441 Skolos kredito įstaigoms

4410 Įsipareigojimai pagal trumpalaikių paskolų sutartis

4411 Skolų kredito įstaigoms einamųjų metų dalis

442 Gauti avansai

443 Skolos tiekėjams

448 Su darbo santykiais susiję įsipareigojimai

4480 Mokėtinas darbo užmokestis

4481 Mokėtinas gyventojų pajamų mokestis

4482 Mokėtinos įmokos Sodrai

4483 Kitos išmokos darbuotojams

4484 Atostoginių kaupiniai

449 Kitos mokėtinos sumos

4492 Mokėtinas pridėtinės vertės mokestis

4493 Kiti į biudžetą mokėtini mokesčiai ir įmokos

4494 Kitos mokėtinos sumos
49 Sukauptos sąnaudos ir ateinančių laikotarpių pajamos
5 klasė. PAJAMOS
50 Pardavimo pajamos
51 Pajamos dėl biologinio turto ir žemės ūkio produkcijos įkainojimo tikrąja verte
52 Panaudotos dotacijos ir subsidijos, susijusios su pajamomis
54 Kitos veiklos pajamos	540 Ilgalaikio turto perleidimo pelnas

541 Nuomos pajamos

542 Kitos pajamos
55 Finansinės ir investicinės veiklos pajamos	550 Investicijų perleidimo pelnas

551 Palūkanų pajamos

552 Teigiama valiutų kurso pasikeitimo įtaka

553 Baudos ir delspinigiai už pavėluotus atsiskaitymus

554 Kitos pajamos
6 klasė. SĄNAUDOS
60 Pardavimo savikaina	600 Parduotų prekių ir suteiktų paslaugų savikaina (taikant nuolat apskaitomų atsargų apskaitos būdą)

601 Parduotų prekių ir suteiktų paslaugų savikaina (taikant periodiškai apskaitomų atsargų apskaitos būdą)

6010 Pirktų atsargų ir paslaugų savikaina

6011 Nuolaidos, grąžinimas (−)

6012 Kitos gamybos išlaidos

6013 Atsargų padidėjimas (sumažėjimas)
61 Sąnaudos dėl biologinio turto ir žemės ūkio produkcijos įkainojimo tikrąja verte
62 Pardavimo sąnaudos
63 Bendrosios ūkio sąnaudos
64 Kitos veiklos sąnaudos	640 Ilgalaikio turto perleidimo nuostoliai

641 Išnuomoto turto išlaikymo sąnaudos

642 Kitos sąnaudos
65 Finansinės ir investicinės veiklos sąnaudos	650 Investicijų perleidimo nuostolis

651 Palūkanų sąnaudos

652 Neigiama valiutų kurso pasikeitimo įtaka

653 Baudų ir delspinigių už pavėluotus atsiskaitymus sąnaudos

654 Kitos sąnaudos
69 Ūkininko gyventojų pajamų mokestis

ANTRASIS SKIRSNIS

ILGALAIKIS TURTAS

60. 11 sąskaita „Nematerialusis turtas“ skirta ūkio disponuojamo materialios formos neturinčio turto, kurį naudodamas ūkis tikisi gauti tiesioginės ir netiesioginės naudos ilgiau nei vienus metus ir kurį galima patikimai įvertinti, apskaitai. Šį turtą sudaro kompiuterių programinė įranga, verslo plėtros planai, sumokėti avansai už planuojamą įsigyti nematerialųjį turtą ir pan. Nematerialusis turtas apskaitoje registruojamas įsigijimo savikaina. Sąskaitos debete registruojamas nematerialiojo turto likutis ir įsigijimas, o kredite – šio turto nurašymas. Analitinė apskaita tvarkoma pagal kiekvieną nematerialiojo turto rūšį. 11 sąskaita „Nematerialusis turtas“ tvarkoma:

60.1. 11 sąskaita debetuojama:

60.1.1. įsigyjant nematerialųjį turtą:

60.1.1.1. iš karto mokant pinigais (K 27);

60.1.1.2. trumpalaikėn skolon (K 443, 4494).

60.2. 11 sąskaita kredituojama:

60.2.1. nurašant visiškai amortizuotą nematerialųjį turtą (D 130);

60.2.2. nurašant prarastą ar nevisiškai amortizuotą nematerialųjį turtą:

60.2.2.1. sukaupta amortizacija (D 130),

60.2.2.2. likutinė vertė (D 63);

60.2.3. perleidžiant nematerialųjį turtą:

60.2.3.1. kai patiriamas nuostolis:

60.2.3.1.1. sukaupta amortizacija (D 130),

60.2.3.1.2. gauta ar gautina suma (D 27, 2446),

60.2.3.1.3. patirtas nuostolis (D 640);

60.2.3.2. kai uždirbamas pelnas:

60.2.3.2.1. sukaupta amortizacija (D 130),

60.2.3.2.2. gauta ar gautina suma (D 27, 2446),

60.2.3.2.3. uždirbtas pelnas (K 54).

61. 12 sąskaita „Ilgalaikis materialusis turtas“ skirta materialiojo turto, kuris teikia ūkiui ekonominės naudos naudojamas ilgiau nei vienus metus, apskaitai. Šis turtas, jį įsigijus ar pasigaminus, registruojamas įsigijimo (pasigaminimo) savikaina. Sąskaitos debete rašomas ilgalaikio materialiojo turto likutis, per ataskaitinį laikotarpį įsigytas bei priimtas naudoti turtas, o kredite – šio turto nurašymas. Sąskaitos likutis rodo turimo ilgalaikio materialiojo turto įsigijimo (pasigaminimo) savikainą. 12 sąskaita suskirstyta į sąskaitas 120–127. 12 sąskaita tvarkoma:

61.1. 120 sąskaitoje „Žemė“ registruojama ūkiui nuosavybės teise priklausanti žemė. Ūkininko ir jo partnerių perduota ūkiui naudoti žemė, pirmą kartą ją registruojant apskaitoje, vertinama perdavimo dokumentuose nurodyta verte, kuri tampa įsigijimo savikaina. Pirkta žemė įvertintina įsigijimo savikaina, o įnešus paveldėtą ar gautą dovanų žemę – paveldėjimo ar dovanojimo dokumentuose nurodyta verte. Vėliau žemė gali būti apskaitoma įsigijimo savikaina arba perkainota verte. Žemė, kuri susieta su biologiniu turtu (pvz., kurioje įveistas sodas) apskaitoma atskirai nuo biologinio turto. Miško žemė apskaitoma atskirai nuo miško (medynų). Miško žemės ir medynų vertė nustatoma pagal VĮ Registrų centro išduotą nekilnojamojo turto registro centrinio duomenų banko išrašą, kuriame nurodoma nuosavybės teise priklausančios miško žemės ir medynų vidutinė rinkos vertė. Žemės vertė registruojama 120 sąskaitoje;

61.2. 121 sąskaita „Miškas“ skirta ūkiui nuosavybės teise priklausančio miško (medynų) apskaitai;

61.3. 122 sąskaita „Pastatai ir statiniai“ skirta ūkio nuosavybės teise turimų pastatų (karvidžių, veršidžių, kiaulidžių, sandėlių ir kt.) ir kitų statinių (vandentiekio bokštų, vamzdynų, rezervuarų, hidrotechnikos statinių, šiltnamių ir kt.) apskaitai;

61.4. 123 sąskaitoje „Mašinos ir įranga“ registruojama nuosavybės teise turima gamybinės paskirties technika (traktoriai, kombainai, žemės ūkio mašinos, pašarų išdalijimo įrenginiai, melžimo agregatai ir kt.), išskyrus transporto priemones;

61.5. 124 sąskaita „Transporto priemonės“ skirta nuosavybės teise turimų sunkvežimių, lengvųjų automobilių, priekabų ir kitų transporto priemonių apskaitai;

61.6. 125 sąskaitoje „Kiti įrenginiai, prietaisai ir įrankiai“ apskaitomi matavimo prietaisai, įvairūs įrankiai, kompiuteriai, baldų komplektai ir kt.;

61.7. prireikus ūkis gali pasirinkti sąskaitas pagal smulkesnes turto grupes. Analitinė apskaita tvarkoma pagal kiekvieną ilgalaikio materialiojo turto objektą;

61.8. 120–125 sąskaitos debetuojamos:

61.8.1. įsigyjant ilgalaikį materialųjį turtą:

61.8.1.1. skolon (K 443, 424);

61.8.1.2. sumokėtų avansų sąskaita (K 126);

61.8.1.3. iš karto mokant pinigais (K 27);

61.8.1.4. iš karto mokant ilgalaikės paskolos lėšomis (K 422);

61.8.2. įsigyjant ilgalaikį materialųjį turtą finansinės nuomos būdu:

61.8.2.1. ilgalaikės skolos suma (K 421);

61.8.2.2. trumpalaikės skolos suma (K 4400);

61.8.3. įsigyjant ilgalaikį materialųjį turtą mainais už kitą turtą:

61.8.3.1. kai mainų sandoris nuostolingas:

61.8.3.1.1. atiduoto turto įsigijimo savikaina (K 12);

61.8.3.1.2. atiduoto turto sukauptas nusidėvėjimas (D 132-135);

61.8.3.1.3. patirtas nuostolis (D 640);

61.8.3.2. kai mainų sandoris pelningas:

61.8.3.2.1. atiduoto turto įsigijimo savikaina (K 12);

61.8.3.2.2. atiduoto turto sukauptas nusidėvėjimas (D 132-135);

61.8.3.2.3. gautas pelnas (K 540);

61.8.4. patiriant papildomų išlaidų, susijusių su pirkto ilgalaikio materialiojo turto įsigijimu (atsivežimu, išbandymu, remontu ir kt.) ir turto mainais (K 2019, 27, 4480, 4482, 4494, 2026);

61.8.5. registruojant atlikto ilgalaikio materialiojo turto remonto, kuris pagerino turto naudingąsias savybes ar pailgino jo naudingo tarnavimo laiką, išlaidas ir rekonstravimo išlaidas (K 2026, 443);

61.8.6. priimant naudoti užbaigtus statyti bei rekonstruoti pastatus bei kitus statinius (K 127);

61.8.7. gaunant ilgalaikį materialųjį turtą ūkininko ar jo partnerių turtinių įnašų forma (K 310);

61.8.8. perkainojus žemę arba mišką (kai vertė padidėja) (K 30);

61.8.9. neatlygintinai (dovanotas) gautas turtas (K 542);

61.8.10. inventorizacijos metu nustačius perteklių (K 542);

61.9. 120–125 sąskaitos kredituojamos:

61.9.1. investuojant ilgalaikį materialųjį turtą į žemės ūkio bendroves ir kooperatines bendroves kaip pajinį įnašą (D 16);

61.9.2. registruojant ilgalaikio materialiojo turto likvidavimą:

61.9.2.1. kai patiriamas nuostolis:

61.9.2.1.1. sukaupta likviduoto turto nusidėvėjimo suma (D 132–135);

61.9.2.1.2. gautos iš likviduoto turto atsarginės dalys ar medžiagos, kai taikomas nuolat apskaitomų atsargų apskaitos būdas (D 2015, 2019);

61.9.2.1.3. likviduoto turto likutinė vertė (atskaičius gautų dalių ir medžiagų vertę, kai taikomas nuolat apskaitomų atsargų būdas) (D 63);

61.9.2.2. kai uždirbamas pelnas:

61.9.2.2.1. sukaupta likviduoto turto nusidėvėjimo suma (D 132–135);

61.9.2.2.2. gautos iš likviduoto turto atsarginės dalys ar medžiagos, kai taikomas nuolat apskaitomų atsargų apskaitos būdas (D 2015, 2019);

61.9.2.2.3. iš likviduoto turto gautų medžiagų vertė, viršijanti likviduoto turto likutinę vertę (K 542);

61.9.3. registruojant ilgalaikio materialiojo turto perleidimą (pardavimą):

61.9.3.1. kai patiriamas nuostolis:

61.9.3.1.1. sukaupta perleisto turto nusidėvėjimo suma (D 132–135);

61.9.3.1.2. iš ilgalaikio materialiojo turto perleidimo gauta ar gautina suma (D 27, 2446);

61.9.3.1.3. patirtas nuostolis (D 640);

61.9.3.2. kai uždirbamas pelnas:

61.9.3.2.1. sukaupta perleisto turto nusidėvėjimo suma (D 132–135);

61.9.3.2.2. iš ilgalaikio materialiojo turto perleidimo gauta ar gautina suma (D 27, 2446);

61.9.3.2.3. gautas pelnas (K 540);

61.9.4. įsigyjant ilgalaikį materialųjį turtą mainais už kitą turtą:

61.9.4.1. kai mainų sandoris nuostolingas:

61.9.4.1.1. gauto turto įsigijimo savikaina (D 12);

61.9.4.1.2. atiduoto turto sukauptas nusidėvėjimas (D 132–135);

61.9.4.1.3. patirtas nuostolis (D 640);

61.9.4.2. kai mainų sandoris pelningas:

61.9.4.2.1. gauto turto įsigijimo savikaina (D 12);

61.9.4.2.2. atiduoto turto sukauptas nusidėvėjimas (D 132–135);

61.9.4.2.3. gautas pelnas (K 540);

61.9.5. prarandant ilgalaikį materialųjį turtą dėl stichinių nelaimių:

61.9.5.1. sukaupta prarasto turto nusidėvėjimo suma (D 132–135);

61.9.5.2. prarasto turto likutinė vertė (D 63);

61.9.6. perkainojus žemę arba mišką (kai vertė sumažėja) (D 30);

61.9.7. kai ilgalaikį materialųjį turtą ūkininkas pasiima savo reikmėms (D 311);

61.9.8. inventorizacijos metu nustačius trūkumą (D 63);

61.9.9. registruojant ilgalaikio turto nuvertėjimą (D63);

61.10. 126 sąskaitoje „Sumokėti avansai už ilgalaikį materialųjį turtą“ registruojamos išankstinės įmokos už 120–125 sąskaitose apskaitomą turtą. 126 sąskaita tvarkoma:

61.10.1. 126 sąskaita debetuojama, iš anksto sumokėjus už planuojamą įsigyti ilgalaikį materialųjį turtą (K 27);

61.10.2. 126 sąskaita kredituojama, registruojant įsigytą ilgalaikį materialųjį turtą, už kurį buvo sumokėti avansai (D 120–125);

61.11. 127 sąskaitoje „Vykdomi materialiojo turto statybos darbai“ apskaitomos statybos darbų išlaidos, montuotinų įrenginių ir statybinių medžiagų įsigijimas ir jų panaudojimas bei su statyba susiję išankstiniai apmokėjimai. Ši sąskaita gali būti suskirstyta į sąskaitas pagal atliekamų darbų pobūdį (statyba, montavimo darbai, išankstiniai apmokėjimai už statybą), o analitinė apskaita tvarkoma pagal kiekvieną statybos objektą. 127 sąskaita tvarkoma:

61.11.1. 127 sąskaita debetuojama:

61.11.1.1. rangovams atlikus statybos darbus ar jų dalį:

61.11.1.1.1. išankstinių mokėjimų sąskaita (K 127);

61.11.1.1.2. trumpalaikėn skolon (K 443);

61.11.1.1.3. rangovams atlikus projektavimo darbus skolon (K 443);

61.11.1.1.4. patiriant savos statybos išlaidas:

61.11.1.1.5. montuotinų įrenginių ir medžiagų sąnaudas:

61.11.1.1.5.1. kai įrenginiai ir medžiagos buvo įsigyti anksčiau ir užregistruoti apskaitoje (K 127);

61.11.1.1.5.2. kai įsigyti įrenginiai ir medžiagos iš karto sunaudojami statybai (K 443, 27);

61.11.1.1.5.3. samdomų statybininkų darbo užmokesčio ir jų socialinio draudimo ūkio sąskaita sąnaudas (K 4480, 4482);

61.11.1.1.5.4. registruojant statybai naudojamo ilgalaikio materialiojo turto nusidėvėjimą (K 13);

61.11.1.1.5.5. gaunant samdyto transporto paslaugas skolon (K 443, 4494);

61.11.1.1.5.6. teikiant statybai nuosavo transporto paslaugas (K 2026);

61.11.1.1.5.7. patiriant kitas išlaidas (K 27 ir kt.);

61.11.1.2. įsigyjant montuotinus įrenginius ir medžiagas statybai:

61.11.1.2.1.1. trumpalaikėn skolon (K 443);

61.11.1.2.1.2. išankstinių mokėjimų sąskaita (K 127);

61.11.1.2.1.3. iš karto mokant pinigais (K 27);

61.11.1.2.1.4. iš karto mokant ilgalaikės paskolos lėšomis (K 422);

61.11.1.2.1.5. registruojant išankstinius mokėjimus už statybas (K 27);

61.11.2. 127 sąskaita kredituojama:

61.11.2.1. priimant naudoti užbaigtus statyti pastatus bei kitus statinius (D 122);

61.11.2.2. nurašant sunaudotus statybai montuotinus įrenginius ir medžiagas (D 127);

61.11.2.3. registruojant rangovų atliktus statybos darbus išankstinių mokėjimų sąskaita (D 127);

61.11.2.4. registruojant iš tiekėjų gautus montuotinus įrenginius bei statybines medžiagas išankstinių mokėjimų sąskaita (D 127).

62. 13 sąskaita „Ilgalaikio turto nusidėvėjimas (amortizacija)“ yra kontrarinė (priešinga) 11 ir 12 sąskaitoms. Ji skirta nematerialiojo turto amortizacijos, riboto naudojimo laiko ilgalaikio materialiojo turto bei derančių daugiamečių sodinių nusidėvėjimo apskaitai. Žemė ir miškas priklauso neriboto naudojimo turtui ir jų nusidėvėjimas neskaičiuojamas. Apskaičiuotos turto amortizacijos ir nusidėvėjimo sumos registruojamos 13 sąskaitos kredite. Šios sąskaitos debete fiksuojamos nurašomo ilgalaikio turto sukauptos nusidėvėjimo (amortizacijos) sumos. Sąskaita turi kredito likutį. Jis rodo sukauptą turimo ilgalaikio turto nusidėvėjimą (amortizaciją). Nematerialiojo turto amortizacijos ir atskirų rūšių materialiojo turto nusidėvėjimo apskaitai skirtos atskiros sąskaitos. 13 sąskaitos analitinės apskaitos duomenys pateikiami pagal kiekvieną turto objektą. 13 sąskaita suskirstyta į sąskaitas 130–135. 13 sąskaita tvarkoma:

62.1. 130 sąskaitoje „Nematerialiojo turto amortizacija“ registruojama ūkio nematerialiojo turto amortizacija;

62.2. 131 sąskaitoje „Daugiamečių sodinių nusidėvėjimas“ registruojamas derančių daugiamečių sodinių nusidėvėjimas;

62.3. 132 sąskaita „Pastatų ir statinių nusidėvėjimas“ skirta ūkio nuosavybės teise turimų pastatų ir kitų statinių nusidėvėjimo apskaitai;

62.4. 133 sąskaitoje „Mašinų ir įrangos nusidėvėjimas“ registruojamas ūkio gamybinės paskirties technikos, išskyrus transporto priemones, nusidėvėjimas;

62.5. 134 sąskaita „Transporto priemonių nusidėvėjimas“ skirta ūkio turimų transporto priemonių nusidėvėjimo apskaitai;

62.6. 135 sąskaitoje „Kitų įrenginių, prietaisų ir įrankių nusidėvėjimas“ apskaitomas šio ilgalaikio materialiojo turto nusidėvėjimas;

62.7. 13 sąskaita kredituojama:

62.7.1. registruojant apskaičiuotą nematerialiojo turto amortizaciją:

62.7.1.1. naudojamo gamybai (D 202);

62.7.1.2. naudojamo bendrosioms ūkio reikmėms (D 63);

62.7.2. registruojant apskaičiuotą ilgalaikio materialiojo turto nusidėvėjimą:

62.7.2.1. naudojamo statybai (D 127);

62.7.2.2. naudojamo gamybai (D 202);

62.7.2.3. naudojamo bendrosioms ūkio reikmėms (D 63);

62.7.3. registruojant apskaičiuotą derančių daugiamečių sodinių nusidėvėjimą (D 202);

62.8. 13 sąskaita debetuojama:

62.8.1. registruojant sukauptą nurašyto nematerialiojo turto amortizacijos sumą:

62.8.1.1. nurašyto nematerialiojo turto įsigijimo savikaina (K 11);

62.8.1.2. likutinė vertė (D 63);

62.8.2. registruojant sukauptą likviduoto ilgalaikio materialiojo turto nusidėvėjimo sumą:

62.8.2.1. kai likviduojant patiriamas nuostolis:

62.8.2.1.1. likviduoto ilgalaikio materialiojo turo įsigijimo (pasigaminimo) savikaina (K 12);

62.8.2.1.2. gautos iš likviduoto turto atsarginės dalys ar medžiagos, kai taikomas nuolat apskaitomų atsargų apskaitos būdas (D 2015, 2019);

62.8.2.1.3. likviduoto turto likutinė vertė (atskaičius gautų dalių ir medžiagų vertę, kai taikomas nuolat apskaitomų atsargų apskaitos būdas) (D 63);

62.8.2.2. kai likviduojant uždirbamas pelnas:

62.8.2.2.1. likviduoto ilgalaikio materialiojo turo įsigijimo (pasigaminimo) savikaina (K 12);

62.8.2.2.2. gautos iš likviduoto turto atsarginės dalys ar medžiagos, kai taikomas nuolat apskaitomų atsargų apskaitos būdas (D 2015, 2019);

62.8.2.2.3. iš likviduoto turto gautų atsarginių dalių ar medžiagų vertė, viršijanti likviduoto turto likutinę vertę (K 542);

62.8.3. registruojant sukauptą likviduotų derančių daugiamečių sodinių nusidėvėjimo sumą:

62.8.3.1. kai likviduojant patiriamas nuostolis:

62.8.3.1.1. likviduotų derančių daugiamečių sodinių įsigijimo (pasigaminimo) savikaina (K 171);

62.8.3.1.2. gautos iš likviduotų derančių daugiamečių sodinių medžiagos, kai taikomas nuolat apskaitomų atsargų apskaitos būdas (D 2019);

62.8.3.1.3. likviduotų derančių daugiamečių sodinių likutinė vertė (atskaičius gautų medžiagų vertę) (D 63);

62.8.3.2. kai likviduojant uždirbamas pelnas:

62.8.3.2.1. likviduotų derančių daugiamečių sodinių įsigijimo (pasigaminimo) savikaina (K 171);

62.8.3.2.2. gautos iš likviduotų derančių daugiamečių sodinių medžiagos, kai taikomas nuolat apskaitomų atsargų apskaitos būdas (D 2019);

62.8.3.2.3. iš likviduotų derančių daugiamečių sodinių gautų medžiagų vertė, viršijanti likviduotų daugiamečių sodinių likutinę vertę (K 542);

62.8.4. registruojant sukauptą perleisto ilgalaikio materialiojo turto nusidėvėjimo sumą:

62.8.4.1. kai patiriamas nuostolis:

62.8.4.1.1. perleisto (parduoto) ilgalaikio materialiojo turto įsigijimo (pasigaminimo) savikaina (K 12);

62.8.4.1.2. iš ilgalaikio materialiojo turto perleidimo (pardavimo) gauta ar gautina suma (D 27, 2446);

62.8.4.1.3. patirtas nuostolis (D 640);

62.8.4.2. kai uždirbamas pelnas:

62.8.4.2.1. perleisto (parduoto) ilgalaikio materialiojo turto įsigijimo (pasigaminimo) savikaina (K 12);

62.8.4.2.2. iš ilgalaikio materialiojo turto perleidimo (pardavimo) gauta ar gautina suma (D 27, 2446);

62.8.4.2.3. gautas pelnas (K 540);

62.8.5. registruojant sukauptą mainais į kitą ilgalaikį materialųjį turtą atiduoto ilgalaikio materialiojo turto nusidėvėjimo sumą:

62.8.5.1. kai mainų sandoris nuostolingas:

62.8.5.1.1. atiduoto ilgalaikio materialiojo turto įsigijimo (pasigaminimo) savikaina (K 12);

62.8.5.1.2. gauto ilgalaikio materialiojo turto įsigijimo (pasigaminimo) savikaina (D 12);

62.8.5.1.3. patirtas nuostolis (D 640);

62.8.5.2. kai mainų sandoris pelningas:

62.8.5.2.1. atiduoto ilgalaikio materialiojo turto įsigijimo (pasigaminimo) savikaina (K 12);

62.8.5.2.2. gauto ilgalaikio materialiojo turto įsigijimo (pasigaminimo) savikaina (D 12);

62.8.5.2.3. gautas pelnas (K 540);

62.8.6. kai pasiimamas ilgalaikis turtas asmeninėms reikmėms (D 311).

63. 16 sąskaita „Ilgalaikis finansinis turtas“ skirta ūkio ilgalaikių finansinių investicijų (valstybės vertybinių popierių, įmonių akcijų, obligacijų, ilgalaikių terminuotųjų indėlių, įneštų pajų) ir kito finansinio turto apskaitai. Sąskaitos debete registruojamas šio turto likutis ir jo įsigijimas, o kredite – finansinių investicijų perleidimas, pajų, ilgalaikių terminuotųjų indėlių ir gautinų skolų susigrąžinimas. Finansinis turtas apskaitoje registruojamas jo įsigijimo savikaina, t. y. investuota pinigų, suteiktos ilgalaikės paskolos arba turtinio įnašo suma. Analitinė apskaita tvarkoma pagal investicijų rūšis ir kiekvieną ilgalaikį skolininką. 16 sąskaita tvarkoma:

63.1. 16 sąskaita debetuojama:

63.1.1. įsigyjant vertybinius popierius:

63.1.1.1. už pinigus (K 27);

63.1.1.2. ilgalaikių ar trumpalaikių paskolų sąskaita (K 422, 4410);

63.1.2. registruojant ūkio pajinius įnašus (į žemės ūkio bendroves ir kooperatines bendroves, kredito unijas):

63.1.2.1. pinigais (K 27);

63.1.2.2. ilgalaikiu turtu (K 12);

63.1.3. suteikiant kitiems subjektams ilgalaikes paskolas (K 27);

63.1.4. inventorizacijos metu nustačius perteklių (K 542);

63.2. 16 sąskaita kredituojama:

63.2.1. perleidžiant vertybinius popierius ir pajus:

63.2.1.1. perleidžiant nuostolingai:

63.2.1.1.1. gautos ar gautinos sumos (D 27, 2446);

63.2.1.1.2. perleidimo nuostoliai (D 650);

63.2.1.2. perleidžiant pelningai:

63.2.1.2.1. gautos ar gautinos sumos (D 27, 2446);

63.2.1.2.2. perleidimo pelnas (K 550);

63.2.2. atsiėmus pajinius įnašus (D 27);

63.2.3. atgavus iš kitų subjektų ilgalaikes paskolas (D 27);

63.2.4. inventorizacijos metu nustačius trūkumą (D 63);

64. 17 sąskaita „Biologinis ir kitas ilgalaikis turtas“ skirta ilgalaikio turto, kuris nepriskiriamas prie nematerialiojo, ilgalaikio materialiojo ir ilgalaikio finansinio turto, apskaitai. Šioje sąskaitoje apskaitomi jauni ir derantys daugiamečiai sodiniai, produktyvieji, darbiniai, veisliniai ir kiti gyvūnai bei kitas ilgalaikis turtas (pvz., avansai, sumokėti už planuojamą įsigyti ilgalaikį biologinį turtą). 17 sąskaita tvarkoma:

64.1. 170 sąskaita „Jauni daugiamečiai sodiniai“ skirta ūkyje veisiamų sodų (vaismedžių), vaiskrūmių, uogynų, apsauginių ir dekoratyvinių želdinių išlaidų apskaitai iki visiškos jų brandos, t. y. kol vaismedžiai ir vaiskrūmiai pradės derėti arba susiformuos dekoratyvinių sodinių vainikas. Šios sąskaitos debete registruojamos daugiamečių sodinių auginimo išlaidos, sukauptos iki ataskaitinio laikotarpio pradžios, jų padidėjimas per ataskaitinį laikotarpį dėl jaunų sodinukų įsigijimo (pirkimo) ir auginimo, o kredite – šių išlaidų nurašymas, kai jauni daugiamečiai sodiniai pripažįstami derančiais daugiamečiais sodiniais. 170 sąskaita tvarkoma:

64.1.1. 170 sąskaita debetuojama:

64.1.1.1. registruojant sodinukų, trąšų ir kitų medžiagų sąnaudas (K 201);

64.1.1.2. registruojant apskaičiuotą darbo užmokestį už jaunų daugiamečių sodinių įveisimą bei jaunų priežiūrą ir ūkio įmokas valstybiniam socialiniam bei sveikatos draudimui ir į Garantinį bei Ilgalaikio darbo išmokų fondus (K 4480, 4482);

64.1.2. 170 sąskaita kredituojama:

64.1.2.1. nurašant jaunų daugiamečių sodinių auginimo išlaidas, pripažįstant derančius daugiamečius sodinius (D 171);

64.1.2.2. registruojant nuostolį dėl stichinių nelaimių (D 63);

64.1.2.3. registruojant ilgalaikio turto nuvertėjimą (D 63);

64.2. 171 sąskaita „Derantys daugiamečiai sodiniai“ skirta produktyvių sodų, uogynų ir kitų daugiamečių sodinių apskaitai. Derantys daugiamečiai sodiniai yra glaudžiai su žeme susijęs biologinis turtas, tačiau 171 sąskaitoje apskaitoma tik pačių sodinių vertė, o žemės vertė pateikiama sąskaitoje 120 „Žemė“. 171 sąskaitos debete rašoma daugiamečių sodinių savikaina ataskaitinio laikotarpio pradžioje, jos padidėjimas dėl jaunų daugiamečių sodinių pripažinimo derančiais daugiamečiais sodiniais, derančių sodų įsigijimo (pirkimo) savikaina, o kredite – sodinių nurašymas. Derantiems daugiamečiams sodiniams skaičiuojamas nusidėvėjimas. 171 sąskaita tvarkoma:

64.2.1. 171 sąskaita debetuojama:

64.2.1.1. registruojant įsigytus derančius daugiamečius sodinius:

64.2.1.1.1. jeigu atsiskaitoma pinigais (K 27);

64.2.1.1.2. jeigu įsigyjama skolon (K 443);

64.2.1.1.3. jeigu buvo sumokėta iš anksto (K 173);

64.2.1.2. registruojant derančius daugiamečius sodinius, išaugintus ūkyje (K 170);

64.2.2. 171 sąskaita kredituojama:

64.2.2.1. registruojant derančių daugiamečių sodinių likvidavimą:

64.2.2.1.1. kai patiriamas nuostolis:

64.2.2.1.1.1. sukaupta likviduotų daugiamečių sodinių nusidėvėjimo suma (D 131);

64.2.2.1.1.2. gautos iš likviduotų daugiamečių sodinių medžiagos (D 2019);

64.2.2.1.1.3. likviduotų daugiamečių sodinių likutinė vertė (atskaičius gautų medžiagų vertę) (D 63);

64.2.2.1.2. kai uždirbamas pelnas:

64.2.2.1.2.1. sukaupta likviduotų daugiamečių sodinių nusidėvėjimo suma (D 131);

64.2.2.1.2.2. gautos iš likviduotų daugiamečių sodinių medžiagos (D 2019);

64.2.2.1.2.3. iš likviduotų daugiamečių sodinių gautų medžiagų vertė, viršijanti likviduotų daugiamečių sodinių likutinę vertę (K 542);

64.2.2.2. registruojant nuostolį dėl stichinių nelaimių (D 63);

64.2.2.3. registruojant ilgalaikio turto nuvertėjimą (D63);

64.3. 172 sąskaita „Produktyvieji, darbiniai ir kiti gyvūnai“ skirta produktyviųjų, veislinių gyvūnų, karvių žindenių, darbinių gyvūnų ir kitų gyvūnų, kurie naudojami žemės ūkio veikloje ilgiau nei vienus metus ar vieną veiklos ciklą, apskaitai. Produktyviesiems, veisliniams, darbiniams ir kitiems gyvūnams priskiriami suaugę gyvūnai, kurie gali duoti produktus, būti naudojami reprodukcijai ar darbui. Produktyviųjų gyvūnų grupėje jie apskaitomi, kai, pvz., telyčia atsiveda pirmą veršelį, paršavedė – pirmąją paršelių vadą, gyvūnai reproduktoriai pradedami naudoti kergimui ir pan. Šių gyvūnų analitinė apskaita gali būti tvarkoma pagal jų rūšis, veisles. 172 sąskaita tvarkoma:

64.3.1. produktyvieji, darbiniai, veisliniai ir kiti gyvūnai, naudojami žemės ūkio veikloje, pasirinktinai, jų pirminio pripažinimo metu ir kiekvieną balanso datą gali būti vertinami įsigijimo (pasigaminimo) savikaina arba tikrąja verte, atėmus pardavimo išlaidas;

64.3.2. taikant nuolat apskaitomų atsargų apskaitos būdą, šios sąskaitos debete registruojami gyvūnų likučiai bei visi gyvūnų gavimo atvejai. Sąskaitos kredite registruojami visi gyvūnų nurašymo atvejai;

64.3.3. kai biologinis turtas vertinamas įsigijimo (pasigaminimo) savikaina, o atsargų apskaitai taikomas nuolat apskaitomų atsargų apskaitos būdas, pirkti gyvūnai jų pirminio pripažinimo metu apskaitoje registruojami įsigijimo savikaina, kurią sudaro pirkimo kaina, pakoreguota gautų nuolaidų sumomis, visi su pirkimu susiję mokesčiai, išskyrus PVM, gabenimo ir kitos tiesiogiai su gyvūnų įsigijimu susijusios išlaidos, jei jų sumos yra reikšmingos. Jeigu ūkininkas ne PVM mokėtojas, perkant gyvūnus sumokėta arba mokėtina pridėtinės vertės mokesčio suma gali būti įskaitoma į gyvūnų įsigijimo savikainą. Ūkyje išauginti ir prie produktyviųjų, veislinių, darbinių ar kitų priskiriami gyvūnai įvertinami ūkyje nusistatyta gyvojo svorio savikaina, kuri metų pabaigoje koreguojama iki faktinės gyvojo svorio savikainos. Nurašomi gyvūnai per ataskaitinį laikotarpį įvertinami ūkyje nusistatyta gyvojo svorio savikaina, kuri metų pabaigoje koreguojama iki faktinės savikainos. Ataskaitinio laikotarpio pabaigoje apskaičiuoti gyvūnų likučiai įvertinami faktine gyvojo svorio savikaina;

64.3.4. 172 sąskaita debetuojama (kai biologinis turtas vertinamas įsigijimo (pasigaminimo) savikaina, o atsargų apskaitai taikomas nuolat apskaitomų atsargų apskaitos būdas):

64.3.4.1. registruojant įsigytus produktyviuosius, veislinius darbinius ir kitus gyvūnus:

64.3.4.1.1. jeigu atsiskaitoma pinigais (K 27);

64.3.4.1.2. jeigu įsigyjama skolon (K 443);

64.3.4.1.3. jeigu buvo sumokėta iš anksto (K 173);

64.3.4.2. registruojant produktyviuosius, veislinius, darbinius ir kitus gyvūnus, išaugintus ūkyje (K 2050);

64.3.4.3. registruojant produktyviuosius, veislinius, darbinius ir kitus gyvūnus, gautus ūkininko ar jo partnerių turtinių įnašų forma (K 310);

64.3.4.4. neatlygintinai (dovanoti) gavus produktyviųjų, veislinių, darbinių ir kitų gyvūnų (K 542);

64.3.4.5. inventorizacijos metu nustačius perteklių (K542).

64.3.5. 172 sąskaita kredituojama (kai biologinis turtas vertinamas įsigijimo (pasigaminimo) savikaina, o atsargų apskaitai taikomas nuolat apskaitomų atsargų apskaitos būdas):

64.3.5.1. nurašant parduotus produktyviuosius, veislinius, darbinius ir kitus gyvūnus (D 600);

64.3.5.2. nurašant kritusius produktyviuosius, veislinius, darbinius ir kitus gyvūnus (D 63);

64.3.5.3. produktyviuosius, veislinius, darbinius ir kitus gyvūnus pervedant penėti (D 2050);

64.3.5.4. produktyviuosius, veislinius, darbinius ir kitus gyvūnus perduodant skerdimui (D 2024);

64.3.5.5. registruojant gyvūnų paėmimą asmeninėms reikmėms (D 311);

64.3.5.6. ataskaitinio laikotarpio pabaigoje registruojant nurašytų gyvūnų įvertinimo koregavimą iki faktinės pasigaminimo savikainos:

64.3.5.6.1. parduotų gyvūnų (D 600);

64.3.5.6.2. kritusių gyvūnų (D 63);

64.3.5.6.3. pervestų penėti (D 2050);

64.3.5.6.4. perduotų skerdimui (D 2024);

64.3.5.6.5. paimtų asmeninėms reikmėms (D 311);

64.3.5.7. inventorizacijos metu nustačius trūkumą (D 63);

64.3.6. kai biologinis turtas vertinamas tikrąja verte, atėmus pardavimo išlaidas, o atsargų apskaitai taikomas nuolat apskaitomų atsargų apskaitos būdas, pirkti gyvūnai pirminio pripažinimo metu apskaitoje registruojami įsigijimo savikaina, kurią sudaro pirkimo kaina, pakoreguota gautų nuolaidų sumomis, visi su pirkimu susiję mokesčiai, išskyrus PVM, gabenimo bei kitos tiesiogiai su gyvūnų įsigijimu susijusios išlaidos, jei jų sumos yra reikšmingos. Jeigu ūkininkas ne PVM mokėtojas, perkant gyvūnus sumokėta arba mokėtina pridėtinės vertės mokesčio suma gali būti įskaitoma į gyvūnų įsigijimo savikainą. Ūkyje išauginti ir prie produktyviųjų, darbinių, veislinių ar kitų priskiriami gyvūnai registruojami tikrąja verte, atėmus pardavimo išlaidas, buvusia perkėlimo iš auginamų gyvūnų dieną. Nurašomi gyvūnai įvertinami jų nurašymo metu buvusia tikrąja verte, atėmus pardavimo išlaidas. Ataskaitinio laikotarpio pabaigoje apskaičiuoti gyvūnų likučiai įvertinami tikrąja verte, atėmus pardavimo išlaidas. Gyvūnų tikrosios vertės, atėmus pardavimo išlaidas, pokyčio dėl fizinių savybių bei kainos pasikeitimų ir jų auginimo išlaidų skirtumas pripažįstamas pajamomis arba sąnaudomis dėl biologinio turto vertinimo tikrąja verte. Produktyviųjų, darbinių ir kitų gyvūnų tikrosios vertės, atėmus pardavimo išlaidas, pasikeitimas per ataskaitinį laikotarpį dėl fizinių ir kainos pokyčių gali būti nustatytas taip: prie tikrosios vertės, atėmus pardavimo išlaidas, laikotarpio pabaigoje pridedama nurašytų (parduotų, paskerstų, kritusių) gyvūnų vertė ir atimama gautų (pirktų ir ūkyje išaugintų) gyvūnų vertė bei tikroji vertė, atėmus pardavimo išlaidas, laikotarpio pradžioje;

64.3.7. 172 sąskaita debetuojama (kai biologinis turtas vertinamas tikrąja verte, atėmus pardavimo išlaidas, o atsargų apskaitai taikomas nuolat apskaitomų atsargų apskaitos būdas):

64.3.7.1. registruojant įsigytus produktyviuosius, veislinius, darbinius ir kitus gyvūnus:

64.3.7.1.1. jeigu atsiskaitoma pinigais (K 27);

64.3.7.1.2. jeigu įsigyjama skolon (K 443);

64.3.7.1.3. jeigu buvo sumokėta iš anksto (K 173);

64.3.7.2. registruojant produktyviuosius, veislinius, darbinius ir kitus gyvūnus, išaugintus ūkyje (K 2050);

64.3.7.3. registruojant produktyviuosius, veislinius darbinius ir kitus gyvūnus, gautus ūkininko ar jo partnerių turtinių įnašų forma (K 310);

64.3.7.4. registruojant pajamas, susidariusias dėl produktyviųjų, veislinių, darbinių ir kitų gyvūnų tikrosios vertės pokyčių (K 51);

64.3.8. 172 sąskaita kredituojama (kai biologinis turtas vertinamas tikrąja verte, atėmus pardavimo išlaidas, o atsargų apskaitai taikomas nuolat apskaitomų atsargų apskaitos būdas):

64.3.8.1. nurašant parduotus produktyviuosius, veislinius, darbinius ir kitus gyvūnus (D 600);

64.3.8.2. nurašant kritusius produktyviuosius, veislinius, darbinius ir kitus gyvūnus (D 63);

64.3.8.3. produktyviuosius, veislinius, darbinius ir kitus gyvūnus pervedant penėti (D 2050);

64.3.8.4. produktyviuosius, veislinius, darbinius ir kitus gyvūnus perduodant skerdimui (D 2024);

64.3.8.5. registruojant gyvūnų paėmimą asmeninėms reikmėms (D 311);

64.3.8.6. registruojant sąnaudas, susidariusias dėl produktyviųjų, veislinių, darbinių ir kitų gyvūnų tikrosios vertės pokyčių (D 61);

64.3.9. taikant periodiškai apskaitomų atsargų apskaitos būdą, 172 sąskaitos debete registruojami produktyviųjų, veislinių ir darbinių gyvūnų likučiai ataskaitinio laikotarpio pradžioje ir pabaigoje bei likučių padidėjimas ataskaitinio laikotarpio pabaigoje. Kredite registruojamas gyvūnų likučių sumažėjimas ataskaitinio laikotarpio pabaigoje. Likučiai nustatomi atlikus inventorizaciją. Likučiai vertinami ūkyje pasirinktu būdu, t. y. įsigijimo (pasigaminimo) savikaina arba tikrąja verte, atėmus pardavimo išlaidas;

64.3.10. 172 sąskaita debetuojama (taikant periodiškai apskaitomų atsargų apskaitos būdą) registruojant produktyviųjų, veislinių, darbinių ir kitų gyvūnų likučių padidėjimą ataskaitinio laikotarpio pabaigoje (K 6013);

64.3.11. 172 sąskaita kredituojama (taikant periodiškai apskaitomų atsargų apskaitos būdą) registruojant produktyviųjų, veislinių, darbinių ir kitų gyvūnų likučių sumažėjimą ataskaitinio laikotarpio pabaigoje (D 6013);

64.4. 173 sąskaitoje „Kitas turtas“ apskaitomas kitas ilgalaikis turtas, kuris atitinka ilgalaikio turto sampratą, tačiau nebuvo priskirtas nei prie vienos ilgalaikio turto grupės. Sąskaitos debete apskaitoma šio turto vertė ataskaitinio laikotarpio pradžioje ir turto padidėjimas, o kredite – turto sumažėjimas. 173 sąskaita tvarkoma:

64.4.1. 173 sąskaita debetuojama, sumokant avansus už planuojamą pirkti biologinį turtą, apskaitomą kito ilgalaikio turto sudėtyje (K 27);

64.4.2. 173 sąskaita kredituojama, registruojant avansų sąskaita įsigytą biologinį turtą, apskaitomą kito ilgalaikio turto sudėtyje (kai taikomas nuolat apskaitomų atsargų apskaitos būdas) (D 170, 171, 172).

TREČIASIS SKIRSNIS

TRUMPALAIKIS TURTAS

65. 20 sąskaita „Atsargos“ skirta trumpiau nei vienus metus ar vieną veiklos ciklą ūkio veikloje naudojamų pirktų žaliavų ir medžiagų, už jas ir paslaugas sumokėtų avansų, nebaigtos produkcijos ir vykdomų darbų, pagamintos produkcijos, pasėlių bei ūkyje auginamų ir penimų gyvūnų apskaitai. 20 sąskaita tvarkoma:

65.1. 201 sąskaita „Žaliavos ir medžiagos“ skirta ūkio veikloje naudojamo pirkto turto – sėklų, pašarų, trąšų, pesticidų, medikamentų, kuro, atsarginių dalių ir kitų medžiagų, įskaitant pirktus žemės ūkio produktus, apskaitai. Detalesniam žaliavų ir medžiagų apskaitos tvarkymui gali būti naudojamos sąskaitų plane numatytos sąskaitos. Analitinė medžiagų apskaita gali būti tvarkoma pagal jų rūšis. 201 sąskaita tvarkoma:

65.1.1. taikant nuolat apskaitomų atsargų apskaitos būdą, šios sąskaitos debete registruojami žaliavų ir medžiagų likučiai ir įsigijimas, o kredite – žaliavų ir medžiagų nurašymas. Įsigyjamos žaliavos ir medžiagos apskaitoje registruojamos įsigijimo savikaina. Nurašomų žaliavų ir medžiagų įkainojimui gali būti naudojamas FIFO, vidutinių kainų ir kiti būdai. Nurašomų žaliavų ir medžiagų įkainojimo būdą galima pasirinkti, tačiau jį pakeisti galima tik pasibaigus ataskaitiniams metams ir laikantis pastovumo principo:

65.1.1.1. 201 sąskaita debetuojama (taikant nuolat apskaitomų atsargų apskaitos būdą):

65.1.1.1.1. registruojant žaliavų ir medžiagų pirkimą:

65.1.1.1.1.1. jeigu atsiskaitoma pinigais (K 270; 271);

65.1.1.1.1.2. jeigu medžiagos įsigyjamos skolon (K 443, 4494);

65.1.1.1.1.3. jeigu už medžiagas buvo sumokėta iš anksto (K 208);

65.1.1.1.2. registruojant medžiagas, gautas likvidavus ilgalaikį materialųjį turtą:

65.1.1.1.2.1. kai gautų medžiagų vertė lygi likutinei vertei:

65.1.1.1.2.1.1. likviduoto ilgalaikio materialiojo turto savikaina (K 122–125);

65.1.1.1.2.1.2. sukaupta likviduoto turto nusidėvėjimo suma (D 132–135);

65.1.1.1.2.2. kai gautų medžiagų vertė didesnė už likutinę vertę:

65.1.1.1.2.2.1. likviduoto ilgalaikio materialiojo turto savikaina (K 122–125);

65.1.1.1.2.2.2. sukaupta likviduoto turto nusidėvėjimo suma (D 132–135);

65.1.1.1.2.2.3. iš likviduoto turto gautų medžiagų vertė, viršijanti likviduoto turto likutinę vertę (K 542);

65.1.1.1.2.3. kai gautų medžiagų vertė mažesnė už likutinę vertę:

65.1.1.1.2.3.1. likviduoto ilgalaikio materialiojo turto savikaina (K 122–125);

65.1.1.1.2.3.2. sukaupta likviduoto turto nusidėvėjimo suma (D 132–135);

65.1.1.1.2.3.3. likviduoto turto likutinė vertė, viršijanti iš šio turto gautų medžiagų vertę (D 63);

65.1.1.1.3. formuojant ar didinant kapitalą, kai ūkininkas ir jo partneriai ar gyventojas įneša įvairias medžiagas (K 310);

65.1.1.1.4. neatlygintinai (dovanotos) gautos žaliavos ir medžiagos (K 542);

65.1.1.1.5. inventorizacijos metu nustačius žaliavų ir medžiagų perteklių dėl laiku neužregistravimo apskaitos registruose (K 443);

65.1.1.1.6. inventorizacijos metu nustačius žaliavų ir medžiagų perteklių dėl klaidingo nurašymo į sąnaudas (K 600);

65.1.1.1.7. inventorizacijos metu nustačius žaliavų ir medžiagų perteklių, tačiau nenustačius tikrosios priežasties (K 542);

65.1.1.2. 201 sąskaita kredituojama (taikant nuolat apskaitomų atsargų apskaitos būdą):

65.1.1.2.1. sunaudojus sėklas, trąšas, augalų apsaugos priemones augalams auginti (D 2020, 2051);

65.1.1.2.2. sunaudojus pašarus, biopreparatus ir medikamentus gyvūnams auginti ir gydyti (D 2021, 2022, 2023);

65.1.1.2.3. sunaudojus degalus ir tepalus technikos darbui (D 2020, 2021, 2023, 2022, 2025, 2026, 2051);

65.1.1.2.4. sunaudojus atsargines dalis ir remonto medžiagas ilgalaikio materialiojo turto priežiūrai ir remontui (D 2026);

65.1.1.2.5. sunaudojus medžiagas administraciniams ūkio poreikiams (D 63);

65.1.1.2.6. sunaudojus sodinukus, trąšas, augalų apsaugos priemones daugiamečiams sodiniams įveisti ir auginti (D 170, 171);

65.1.1.2.7. fiksuojant žaliavų ir medžiagų trūkumus, nurašomus ūkio sąskaita (kai kaltininkai nenustatyti ir pan.) (D 63);

65.1.1.2.8. registruojant medžiagų paėmimą asmeninėms reikmėms (D 311);

65.1.1.2.9. registruojant pirktų žemės ūkio produktų sunaudojimą perdirbimui (D 2024);

65.1.1.2.10. inventorizacijos metu nustačius žaliavų ir medžiagų trūkumą, kai atsargos parduotos, tačiau savikaina nenurašyta į sąnaudas (D 600);

65.1.1.2.11. inventorizacijos metu nustačius žaliavų ir medžiagų trūkumą, kai trūkumas įvykęs dėl trečiųjų asmenų kaltės (D 244);

65.1.1.2.12. inventorizacijos metu nustačius žaliavų ir medžiagų trūkumą, tačiau nenustačius tikrosios priežasties (D 63);

65.1.2. taikant periodiškai apskaitomų atsargų apskaitos būdą, visos įsigytos žaliavos ir medžiagos iš karto pripažįstamos sąnaudomis, todėl „Žaliavų ir medžiagų“ sąskaitos debete registruojami likučiai ataskaitinio laikotarpio pradžioje ir pabaigoje bei žaliavų ir medžiagų likučių padidėjimas ataskaitinio laikotarpio pabaigoje. Kredite registruojamas žaliavų ir medžiagų likučių sumažėjimas ataskaitinio laikotarpio pabaigoje. Žaliavų ir medžiagų likučiai įvertinami įsigijimo savikaina, taikant ūkyje pasirinktą atsargų įkainojimo būdą (FIFO, vidutinių kainų ir kiti būdai):

65.1.2.1. 201 sąskaita debetuojama (taikant periodiškai apskaitomų atsargų apskaitos būdą), fiksuojant žaliavų ir medžiagų likučių padidėjimą ataskaitinio laikotarpio pabaigoje (K 6013);

65.1.2.2. 201 sąskaita kredituojama (taikant periodiškai apskaitomų atsargų apskaitos būdą), registruojant žaliavų ir medžiagų likučių sumažėjimą ataskaitinio laikotarpio pabaigoje (D 6013);

65.2. 202 sąskaita „Nebaigta produkcija ir vykdomi darbai“ skirta gaminamos produkcijos gamybos ir vykdomų darbų išlaidų apskaitai. Jos naudojimas priklauso nuo ūkyje taikomo atsargų apskaitos būdo. Gali būti taikomas nuolat apskaitomų atsargų apskaitos būdas arba periodiškai apskaitomų atsargų apskaitos būdas:

65.2.1. taikant nuolat apskaitomų atsargų apskaitos būdą, šios sąskaitos debete registruojama nebaigtos produkcijos ir vykdomų darbų vertė ataskaitinio laikotarpio pradžioje ir pabaigoje, taip pat per ataskaitinį laikotarpį faktiškai patirtos tiesioginės ir netiesioginės pagrindinės gamybos išlaidos. Kredite registruojamas faktinių gamybos išlaidų paskirstymas ar priskyrimas pagamintai produkcijai ir biologiniam turtui. Gamybos išlaidos pagal atskiras gamybos šakas gali būti apskaitomos pasirinktose sąskaitose. Atskirą sąskaitą tikslinga išskirti gamybos aptarnavimo išlaidoms apskaityti. Šios sumos vėliau turi būti paskirstytos gamybos šakoms:

65.2.1.1. 2020 sąskaitos „Augalininkystė“ debete registruojama augalininkystės nebaigtos produkcijos ir vykdomų darbų (išskyrus pasėlius) vertė ataskaitinio laikotarpio pradžioje bei augalininkystės darbams (sėjai, arimui ir pan.) ir derančių daugiamečių sodinių produkcijai gauti patirtos išlaidos per ataskaitinį laikotarpį. Augalų sėjai patirtos išlaidos šios sąskaitos debete registruojamos iki pasėlių sudygimo. Analitinės sąskaitos išskiriamos pagal atliekamų darbų ar derančių daugiamečių sodinių rūšis. Sąskaitos kredite registruojamas augalininkystės darbams patirtų išlaidų priskyrimas prie auginamų augalų pasėlių (jiems sudygus) ir iš derančių daugiamečių sodinių per ataskaitinį laikotarpį gauta produkcija. 2020 sąskaita tvarkoma:

65.2.1.1.1. 2020 sąskaita debetuojama (taikant nuolat apskaitomų atsargų apskaitos būdą):

65.2.1.1.1.1. registruojant augalų sėjai sunaudotas pirktas sėklas, trąšas ir kitas medžiagas (kai galima betarpiškai priskirti prie atskirų pasėlių išlaidų apskaitos objektų) (K 2010, 2012, 2019);

65.2.1.1.1.2. registruojant augalų sėjai sunaudotas savos gamybos sėklas (kai galima betarpiškai priskirti prie atskirų pasėlių išlaidų apskaitos objektų) (K 20300);

65.2.1.1.1.3. registruojant augalininkystės darbams sunaudotas pirktas medžiagas (kai galima betarpiškai priskirti prie atskirų augalininkystės išlaidų apskaitos objektų) (K 2014, 2015, 2019);

65.2.1.1.1.4. registruojant derantiems daugiamečiams sodiniams sunaudotas pirktas medžiagas (kai galima betarpiškai priskirti prie derančių daugiamečių sodinių auginimo) (K 2012, 2013, 2014, 2019);

65.2.1.1.1.5. registruojant samdomiems darbuotojams apskaičiuotą darbo užmokestį, premijas, priedus, laikinojo nedarbingumo pašalpas iš darbdavio lėšų ir kitas su darbo santykiais susijusias sumas (kai galima betarpiškai priskirti prie atskirų augalininkystės išlaidų apskaitos objektų) (K 4480);

65.2.1.1.1.6. registruojant apskaičiuotas iš ūkio lėšų už samdomus asmenis mokamas valstybinio socialinio ir sveikatos draudimo įmokas bei įmokas į Garantinį ir Ilgalaikio darbo išmokų fondus (kai galima betarpiškai priskirti prie atskirų augalininkystės išlaidų apskaitos objektų) (K 4482);

65.2.1.1.1.7. registruojant ilgalaikio turto nusidėvėjimą (amortizaciją) (kai galima betarpiškai priskirti prie atskirų augalininkystės išlaidų apskaitos objektų) (K 13);

65.2.1.1.1.8. ataskaitinio laikotarpio pabaigoje priskyrus dalį gamybos aptarnavimo išlaidų (K 2026);

65.2.1.1.1.9. ataskaitinio laikotarpio pabaigoje registruojant derančių daugiamečių sodinių produkcijos įkainojimo tikrąja verte, atėmus pardavimo išlaidas, ir faktinės pasigaminimo savikainos teigiamą skirtumą (kai produktai įvertinami tikrąja verte, atėmus pardavimo išlaidas) (K 51);

65.2.1.1.2. 2020 sąskaita kredituojama (taikant nuolat apskaitomų atsargų apskaitos būdą):

65.2.1.1.2.1. registruojant dotacijos, susijusios su turtu, panaudotą dalį, proporcingą per ataskaitinį laikotarpį apskaičiuotai gamybinės paskirties ilgalaikio turto nusidėvėjimo sumai (D 401);

65.2.1.1.2.2. registruojant dotacijos, skirtos patirtoms sąnaudoms kompensuoti, panaudotąją dalį, proporcingą per ataskaitinį laikotarpį patirtai kompensuojamų išlaidų sumai:

65.2.1.1.2.2.1. pripažinus panaudota anksčiau gautą dotaciją ir subsidiją (D 402);

65.2.1.1.2.2.2. jeigu dotacija pripažįstama panaudota jos neregistruojant dotacijų sąskaitoje:

65.2.1.1.2.2.2.1. gavus dotaciją ir subsidiją ir iš karto ją pripažinus panaudota (D 270);

65.2.1.1.2.2.2.2. gavus pranešimą apie dotaciją ir subsidiją ir iš karto ją pripažinus panaudota (D 2446);

65.2.1.1.2.2.3. registruojant augalininkystės darbams patirtų išlaidų priskyrimą prie auginamų augalų pasėlių (jiems sudygus) (D 2051);

65.2.1.1.2.2.4. registruojant augalų sėjai iki jų sudygimo patirtų išlaidų priskyrimą prie auginamų augalų pasėlių (jiems sudygus) (D 2051);

65.2.1.1.2.2.5. užpajamavus derančių daugiamečių sodinių produkciją ūkyje nusistatyta planine savikaina (kai įvertinama pasigaminimo savikaina) arba tikrąja verte, atėmus pardavimo išlaidas (kai įvertinama tikrąja verte, atėmus pardavimo išlaidas) (D 2030);

65.2.1.1.2.2.6. ataskaitinio laikotarpio pabaigoje registruojant derančių daugiamečių sodinių produkcijos įkainojimo koregavimą iki faktinės pasigaminimo savikainos (kai įvertinama pasigaminimo savikaina), tenkantį:

65.2.1.1.2.2.6.1. laikotarpio pabaigoje ūkyje likusiai produkcijai (D 2030);

65.2.1.1.2.2.6.2. per ataskaitinį laikotarpį parduotai produkcijai (D 600);

65.2.1.1.2.2.6.3. asmeninėms reikmėms sunaudotai produkcijai (D 311);

65.2.1.1.2.2.6.4. ūkio reikmėms sunaudotai produkcijai (K 2024);

65.2.1.1.2.2.7. ataskaitinio laikotarpio pabaigoje registruojant derančių daugiamečių sodinių produkcijos įkainojimo tikrąja verte, atėmus pardavimo išlaidas, ir faktinės pasigaminimo savikainos neigiamą skirtumą (kai produktai įvertinami tikrąja verte, atėmus pardavimo išlaidas) (D 61);

65.2.1.1.2.2.8. kai pasėliai prarandami dėl stichinių nelaimių (D 63);

65.2.1.2. 2021 sąskaitos „Pieninė gyvulininkystė“ debete registruojamos melžiamų karvių ir ožkų (kai jos auginamos pienui) auginimo išlaidos. Sąskaitos kredite registruojama per ataskaitinį laikotarpį gauta produkcija (pienas, prievaisa (veršeliai, ožiukai), mėšlas):

65.2.1.2.1. kai iš ūkio valdomo biologinio turto gauta gyvulininkystės produkcija įvertinama pasigaminimo savikaina, per metus ji įvertinama ūkyje nusistatyta planine savikaina, kuri metų pabaigoje koreguojama iki faktinės pasigaminimo savikainos;

65.2.1.2.2. kai iš ūkio valdomo biologinio turto gauta gyvulininkystės produkcija (pienas) ir gautas kitas biologinis turtas (pvz., veršeliai) įvertinami tikrąja verte, atėmus pardavimo išlaidas, ši vertė nustatoma produkcijos pirminio pripažinimo metu. Metų pabaigoje palyginus faktines gyvulininkystės produkcijos auginimo išlaidas (pasigaminimo savikainą), užregistruotas 2021 sąskaitos debete, su užpajamuotos produkcijos tikrąja verte, užregistruota 2021 sąskaitos kredite, gautas skirtumas priskiriamas prie ataskaitinio laikotarpio pajamų arba sąnaudų dėl biologinio turto ir žemės ūkio produktų įkainojimo tikrąja verte;

65.2.1.2.3. 2021 sąskaita debetuojama (taikant nuolat apskaitomų atsargų apskaitos būdą):

65.2.1.2.3.1. registruojant gyvūnams (melžiamoms karvėms, ožkoms) auginti sunaudotus pirktus pašarus ir medžiagas (K 2011, 2013, 2019);

65.2.1.2.3.2. registruojant gyvūnams auginti sunaudotą savos gamybos žemės ūkio produkciją (K 2030);

65.2.1.2.3.3. registruojant technikos ir įrengimų darbui gyvulininkystės sektoriuje sunaudotus degalus ir tepalus bei atsargines dalis ir remonto medžiagas (kai galima betarpiškai priskirti prie atskirų gyvulininkystės išlaidų apskaitos objektų) (K 2014, 2015);

65.2.1.2.3.4. registruojant samdomiems darbuotojams apskaičiuotą darbo užmokestį, premijas, priedus, laikinojo nedarbingumo pašalpas iš darbdavio lėšų ir kitas su darbo santykiais susijusias sumas (kai galima betarpiškai priskirti prie atskirų gyvulininkystės išlaidų apskaitos objektų) (K 4480);

65.2.1.2.3.5. registruojant apskaičiuotas iš ūkio lėšų už samdomus asmenis mokamas valstybinio socialinio ir sveikatos draudimo įmokas bei įmokas į Garantinį ir Ilgalaikio darbo išmokų fondus (kai galima betarpiškai priskirti prie atskirų gyvulininkystės išlaidų apskaitos objektų) (K 4482);

65.2.1.2.3.6. registruojant ilgalaikio turto nusidėvėjimą (amortizaciją) (kai galima betarpiškai priskirti prie atskirų gyvulininkystės išlaidų apskaitos objektų) (K 13);

65.2.1.2.3.7. registruojant elektros energijos, vandens, dujų sunaudojimą gyvulininkystės reikmėms (kai galima betarpiškai priskirti prie atskirų gyvulininkystės išlaidų apskaitos objektų) (K 443, 4494);

65.2.1.2.3.8. registruojant sumokėtas turto draudimo įmokas (kai galima betarpiškai priskirti prie atskirų gyvulininkystės išlaidų apskaitos objektų) (K 27);

65.2.1.2.3.9. registruojant skolą draudimo bendrovei už turto draudimą (kai galima betarpiškai priskirti prie atskirų gyvulininkystės išlaidų apskaitos objektų) (K 4494);

65.2.1.2.3.10. ataskaitinio laikotarpio pabaigoje priskyrus dalį gamybos aptarnavimo išlaidų (K 2026);

65.2.1.2.3.11. ataskaitinio laikotarpio pabaigoje registruojant gyvulininkystės produkcijos, gimusių gyvūnų įkainojimo tikrąja verte, atėmus pardavimo išlaidas, ir faktinės pasigaminimo savikainos teigiamą skirtumą (kai produkcija ir biologinis turtas įvertinami tikrąja verte, atėmus pardavimo išlaidas) (K 51);

65.2.1.2.4. 2021 sąskaita kredituojama (taikant nuolat apskaitomų atsargų apskaitos būdą):

65.2.1.2.4.1. registruojant dotacijos, susijusios su turtu, panaudotą dalį, proporcingą per ataskaitinį laikotarpį apskaičiuotai gamybinės paskirties ilgalaikio turto nusidėvėjimo sumai (D 401);

65.2.1.2.4.2. registruojant dotacijos, skirtos patirtoms sąnaudoms kompensuoti, panaudotąją dalį, proporcingą per ataskaitinį laikotarpį patirtai kompensuojamų išlaidų sumai:

65.2.1.2.4.2.1. pripažinus panaudota anksčiau gautą dotaciją ir subsidiją (D 402);

65.2.1.2.4.2.2. jeigu dotacija pripažįstama panaudota jos neregistruojant dotacijų sąskaitoje:

65.2.1.2.4.2.2.1. gavus dotaciją ir subsidiją ir iš karto ją pripažinus panaudota (D 270);

65.2.1.2.4.2.2.2. gavus pranešimą apie dotaciją ir subsidiją ir iš karto ją pripažinus panaudota (D 2446);

65.2.1.2.4.3. užpajamavus gyvulininkystės produkciją ūkyje nusistatyta planine savikaina (kai įvertinama pasigaminimo savikaina) arba tikrąja verte, atėmus pardavimo išlaidas (kai įvertinama tikrąja verte, atėmus pardavimo išlaidas) (D 20300);

65.2.1.2.4.4. ataskaitinio laikotarpio pabaigoje registruojant gyvulininkystės produkcijos įkainojimo koregavimą iki faktinės pasigaminimo savikainos (kai įvertinama pasigaminimo savikaina), tenkantį:

65.2.1.2.4.4.1. laikotarpio pabaigoje ūkyje likusiai produkcijai (D 20300);

65.2.1.2.4.4.2. per ataskaitinį laikotarpį parduotai produkcijai (D 600);

65.2.1.2.4.4.3. asmeninėms reikmėms sunaudotai produkcijai (D 311);

65.2.1.2.4.4.4. ūkio reikmėms sunaudotai produkcijai (D 2022, 2024);

65.2.1.2.4.5. registruojant gimusius gyvūnus ūkyje nusistatyta planine savikaina (kai įvertinama pasigaminimo savikaina) arba tikrąja verte, atėmus pardavimo išlaidas (kai įvertinama tikrąja verte, atėmus pardavimo išlaidas) (D 2050);

65.2.1.2.4.6. ataskaitinio laikotarpio pabaigoje registruojant gimusių gyvūnų įkainojimo koregavimą iki faktinės pasigaminimo savikainos (kai įvertinama pasigaminimo savikaina) (D 2050);

65.2.1.2.4.7. ataskaitinio laikotarpio pabaigoje registruojant gyvulininkystės produkcijos, gimusių gyvūnų įvertinimo tikrąja verte, atėmus pardavimo išlaidas, ir faktinės pasigaminimo savikainos neigiamą skirtumą (kai produkcija ir biologinis turtas įvertinami tikrąja verte, atėmus pardavimo išlaidas) (D 61);

65.2.1.3. 2022 sąskaitos „Mėsinė gyvulininkystė“ debete registruojamos mėsinių gyvūnų auginimo išlaidos. Kiekvienos gyvūnų rūšies auginimo išlaidas tikslinga apskaityti atskiroje analitinėje sąskaitoje. Sąskaitos kredite registruojama per ataskaitinį laikotarpį gauta šalutinė produkcija bei gyvūnų auginimui tenkančių išlaidų iškėlimas į 2050 sąskaitą. 2022 sąskaita tvarkoma:

65.2.1.3.1. 2022 sąskaita debetuojama (taikant nuolat apskaitomų atsargų apskaitos būdą):

65.2.1.3.1.1. registruojant gyvūnams auginti sunaudotus pirktus pašarus ir medžiagas (K 2011, 2013, 2019);

65.2.1.3.1.2. registruojant gyvūnams auginti sunaudotą savos gamybos žemės ūkio produkciją (K 2030);

65.2.1.3.1.3. registruojant technikos ir įrengimų darbui gyvulininkystės sektoriuje sunaudotus degalus ir tepalus bei atsargines dalis ir remonto medžiagas (kai galima betarpiškai priskirti prie atskirų gyvulininkystės išlaidų apskaitos objektų) (K 2014, 2015);

65.2.1.3.1.4. registruojant samdomiems darbuotojams apskaičiuotą darbo užmokestį, premijas, priedus, laikinojo nedarbingumo pašalpas iš darbdavio lėšų ir kitas su darbo santykiais susijusias sumas (kai galima betarpiškai priskirti prie atskirų gyvulininkystės išlaidų apskaitos objektų) (K 4480);

65.2.1.3.1.5. registruojant apskaičiuotas iš ūkio lėšų už samdomus asmenis mokamas valstybinio socialinio ir sveikatos draudimo įmokas bei įmokas į Garantinį ir Ilgalaikio darbo išmokų fondus (kai galima betarpiškai priskirti prie atskirų gyvulininkystės išlaidų apskaitos objektų) (K 4482);

65.2.1.3.1.6. registruojant ilgalaikio turto nusidėvėjimą (amortizaciją) (kai galima betarpiškai priskirti prie atskirų gyvulininkystės išlaidų apskaitos objektų) (K 13);

65.2.1.3.1.7. registruojant elektros energijos, vandens, dujų sunaudojimą gyvulininkystės reikmėms (kai galima betarpiškai priskirti prie atskirų gyvulininkystės išlaidų apskaitos objektų) (K 443, 4494);

65.2.1.3.1.8. registruojant sumokėtas turto draudimo įmokas (kai galima betarpiškai priskirti prie atskirų gyvulininkystės išlaidų apskaitos objektų) (K 27);

65.2.1.3.1.9. registruojant skolą draudimo bendrovei už turto draudimą (kai galima betarpiškai priskirti prie atskirų gyvulininkystės išlaidų apskaitos objektų) (K 4494);

65.2.1.3.1.10. ataskaitinio laikotarpio pabaigoje priskyrus dalį gamybos aptarnavimo išlaidų (K 2026);

65.2.1.3.2. 2022 sąskaita kredituojama (taikant nuolat apskaitomų atsargų apskaitos būdą):

65.2.1.3.2.1. registruojant dotacijos, susijusios su turtu, panaudotąją dalį, proporcingą per ataskaitinį laikotarpį apskaičiuotai gamybinės paskirties ilgalaikio turto nusidėvėjimo sumai (D 401);

65.2.1.3.2.2. registruojant dotacijos, skirtos patirtoms sąnaudoms kompensuoti, panaudotąją dalį, proporcingą per ataskaitinį laikotarpį patirtai kompensuojamų išlaidų sumai:

65.2.1.3.2.2.1. pripažinus panaudota anksčiau gautą dotaciją ir subsidiją (D 402);

65.2.1.3.2.2.2. jeigu dotacija pripažįstama panaudota jos neregistruojant dotacijų sąskaitoje:

65.2.1.3.2.2.2.1. gavus dotaciją ir subsidiją ir iš karto ją pripažinus panaudota (D 270);

65.2.1.3.2.2.2.2. gavus pranešimą apie dotaciją ir subsidiją ir iš karto ją pripažinus panaudota (D 2446);

65.2.1.3.2.3. perkėlus mėsinių gyvūnų auginimui tenkančias išlaidas į auginamų, penimų ir kitų gyvūnų sąskaitą (D 2050);

65.2.1.3.2.4. registruojant šalutinę produkciją (mėšlą ir pan.) (D 20300);

65.2.1.4. 2023 sąskaita „Kita gyvulininkystė“ skirta kitų gyvulininkystės produktų (kiaušinių, vilnos, medaus ir kitų) gamybos išlaidų apskaitai. Analitinės sąskaitos išskiriamos pagal gyvulininkystės produktų gamybos rūšis. Sąskaitos kredite registruojama per ataskaitinį laikotarpį gauta gyvulininkystės produkcija;

65.2.1.4.1. kai iš ūkio valdomo biologinio turto gauta gyvulininkystės produkcija įvertinama pasigaminimo savikaina, per metus ji įvertinama ūkyje nusistatyta planine savikaina, kuri metų pabaigoje koreguojama iki faktinės pasigaminimo savikainos;

65.2.1.4.2. kai iš ūkio valdomo biologinio turto gauta gyvulininkystės produkcija ir gautas kitas biologinis turtas (pvz., ėriukai, bičių šeimos ir pan.) įvertinami tikrąja verte, atėmus pardavimo išlaidas, ši vertė nustatoma produkcijos pirminio pripažinimo metu. Metų pabaigoje palyginus faktines gyvulininkystės produkcijos auginimo išlaidas (pasigaminimo savikainą), užregistruotas 2023 sąskaitos debete, su užpajamuotos produkcijos tikrąja verte, užregistruota 2023 sąskaitos kredite, gautas skirtumas priskiriamas prie ataskaitinio laikotarpio pajamų arba sąnaudų dėl biologinio turto ir žemės ūkio produktų įkainojimo tikrąja verte;

65.2.1.4.3. 2023 sąskaita debetuojama (taikant nuolat apskaitomų atsargų apskaitos būdą):

65.2.1.4.3.1. registruojant gyvūnams auginti sunaudotus pirktus pašarus ir medžiagas (K 2011, 2013, 2019);

65.2.1.4.3.2. registruojant gyvūnams auginti sunaudotą savos gamybos žemės ūkio produkciją (K 2030);

65.2.1.4.3.3. registruojant technikos ir įrengimų darbui gyvulininkystės sektoriuje sunaudotus degalus ir tepalus bei atsargines dalis ir remonto medžiagas (kai galima betarpiškai priskirti prie atskirų gyvulininkystės išlaidų apskaitos objektų) (K 2014, 2015);

65.2.1.4.3.4. registruojant samdomiems darbuotojams apskaičiuotą darbo užmokestį, premijas, priedus, laikinojo nedarbingumo pašalpas iš darbdavio lėšų ir kitas su darbo santykiais susijusias sumas (kai galima betarpiškai priskirti prie atskirų gyvulininkystės išlaidų apskaitos objektų) (K 4480);

65.2.1.4.3.5. registruojant apskaičiuotas iš ūkio lėšų už samdomus asmenis mokamas valstybinio socialinio ir sveikatos draudimo įmokas bei įmokas į Garantinį ir Ilgalaikio darbo išmokų fondus (kai galima betarpiškai priskirti prie atskirų gyvulininkystės išlaidų apskaitos objektų) (K 4482);

65.2.1.4.3.6. registruojant ilgalaikio turto nusidėvėjimą (amortizaciją) (kai galima betarpiškai priskirti prie atskirų gyvulininkystės išlaidų apskaitos objektų) (K 13);

65.2.1.4.3.7. registruojant elektros energijos, vandens, dujų sunaudojimą gyvulininkystės reikmėms (kai galima betarpiškai priskirti prie atskirų gyvulininkystės išlaidų apskaitos objektų) (K 443, 4494);

65.2.1.4.3.8. registruojant sumokėtas turto draudimo įmokas (kai galima betarpiškai priskirti prie atskirų gyvulininkystės išlaidų apskaitos objektų) (K 27);

65.2.1.4.3.9. registruojant skolą draudimo bendrovei už turto draudimą (kai galima betarpiškai priskirti prie atskirų gyvulininkystės išlaidų apskaitos objektų) (K 4494);

65.2.1.4.3.10. ataskaitinio laikotarpio pabaigoje priskyrus dalį gamybos aptarnavimo išlaidų (K 2026);

65.2.1.4.3.11. ataskaitinio laikotarpio pabaigoje registruojant gyvulininkystės produkcijos, atvestų gyvūnų įkainojimo tikrąja verte, atėmus pardavimo išlaidas, ir faktinės pasigaminimo savikainos teigiamą skirtumą (kai produkcija ir biologinis turtas įvertinami tikrąja verte, atėmus pardavimo išlaidas) (K 51);

65.2.1.4.4. 2023 sąskaita kredituojama (taikant nuolat apskaitomų atsargų apskaitos būdą):

65.2.1.4.4.1. registruojant dotacijos, susijusios su turtu, panaudotą dalį, proporcingą per ataskaitinį laikotarpį apskaičiuotai gamybinės paskirties ilgalaikio turto nusidėvėjimo sumai (D 401);

65.2.1.4.4.2. registruojant dotacijos, skirtos patirtoms sąnaudoms kompensuoti, panaudotąją dalį, proporcingą per ataskaitinį laikotarpį patirtai kompensuojamų išlaidų sumai:

65.2.1.4.4.2.1. pripažinus panaudota anksčiau gautą dotaciją ir subsidiją (D 402);

65.2.1.4.4.2.2. jeigu dotacija pripažįstama panaudota jos neregistruojant dotacijų sąskaitoje:

65.2.1.4.4.2.2.1. gavus dotaciją ir subsidiją ir iš karto ją pripažinus panaudota (D 270);

65.2.1.4.4.2.2.2. gavus pranešimą apie dotaciją ir subsidiją ir iš karto ją pripažinus panaudota (D 2446);

65.2.1.4.4.3. užpajamavus gyvulininkystės produkciją ūkyje nusistatyta planine savikaina (kai įvertinama pasigaminimo savikaina) arba tikrąja verte, atėmus pardavimo išlaidas (kai įvertinama tikrąja verte, atėmus pardavimo išlaidas) (D 20300);

65.2.1.4.4.4. ataskaitinio laikotarpio pabaigoje registruojant gyvulininkystės produkcijos įkainojimo koregavimą iki faktinės pasigaminimo savikainos (kai įvertinama pasigaminimo savikaina), tenkantį:

65.2.1.4.4.4.1. laikotarpio pabaigoje ūkyje likusiai produkcijai (D 20300);

65.2.1.4.4.4.2. per ataskaitinį laikotarpį parduotai produkcijai (D 600);

65.2.1.4.4.4.3. asmeninėms reikmėms sunaudotai produkcijai (D 311);

65.2.1.4.4.4.4. ūkio reikmėms sunaudotai produkcijai (D 2024);

65.2.1.4.4.5. užpajamavus gimusius gyvūnus ūkyje nusistatyta planine savikaina (kai įvertinama pasigaminimo savikaina) arba tikrąja verte, atėmus pardavimo išlaidas (kai įvertinama tikrąja verte, atėmus pardavimo išlaidas) (D 2050);

65.2.1.4.4.6. ataskaitinio laikotarpio pabaigoje registruojant gimusių gyvūnų įkainojimo koregavimą iki faktinės pasigaminimo savikainos (kai įvertinama pasigaminimo savikaina) (D 2050);

65.2.1.4.4.7. ataskaitinio laikotarpio pabaigoje registruojant gyvulininkystės produkcijos, atvestų gyvūnų įvertinimo tikrąja verte, atėmus pardavimo išlaidas, ir faktinės pasigaminimo savikainos neigiamą skirtumą (kai produkcija ir biologinis turtas įvertinami tikrąja verte, atėmus pardavimo išlaidas) (D 61);

65.2.1.5. 2024 sąskaitos „Produkcijos ir gyvūnų perdirbimas“ debete kaupiamos savo ūkyje pagamintų ir pirktų žemės ūkio produktų perdirbimo ir gyvūnų skerdimo išlaidos. Analitinės sąskaitos išskiriamos pagal perdirbamos produkcijos bei gyvūnų rūšis. Sąskaitos kredite registruojama per ataskaitinį laikotarpį gauta perdirbta produkcija. Per metus ši produkcija gali būti įvertinama ūkyje nusistatyta planine savikaina, kuri metų pabaigoje koreguojama iki faktinės pasigaminimo savikainos. 2024 sąskaita tvarkoma:

65.2.1.5.1. 2024 sąskaita debetuojama (taikant nuolat apskaitomų atsargų apskaitos būdą):

65.2.1.5.1.1. registruojant savos gamybos žemės ūkio produktų sunaudojimą perdirbimui (K 20300);

65.2.1.5.1.2. registruojant pirktų medžiagų ir pirktų žemės ūkio produktų sunaudojimą perdirbimui (K 2019);

65.2.1.5.1.3. registruojant skerdimui perduotus gyvūnus (K 172, 2050);

65.2.1.5.1.4. registruojant samdomiems darbuotojams apskaičiuotą darbo užmokestį, premijas, priedus, laikinojo nedarbingumo pašalpas iš darbdavio lėšų ir kitas su darbo santykiais susijusias sumas (kai galima betarpiškai priskirti prie išlaidų apskaitos objektų) (K 4480);

65.2.1.5.1.5. registruojant apskaičiuotas iš ūkio lėšų už samdomus asmenis mokamas valstybinio socialinio ir sveikatos draudimo įmokas bei įmokas į Garantinį ir Ilgalaikio darbo išmokų fondus (kai galima betarpiškai priskirti prie išlaidų apskaitos objektų) (K 4482);

65.2.1.5.1.6. registruojant ilgalaikio turto nusidėvėjimą (amortizaciją) (kai galima betarpiškai priskirti prie išlaidų apskaitos objektų) (K 13);

65.2.1.5.1.7. registruojant elektros energijos, vandens, dujų sunaudojimą perdirbimui (kai galima betarpiškai priskirti prie išlaidų apskaitos objektų) (K 443, 4494);

65.2.1.5.1.8. registruojant sumokėtas turto draudimo įmokas (kai galima betarpiškai priskirti prie išlaidų apskaitos objektų) (K 27);

65.2.1.5.1.9. registruojant skolą draudimo bendrovei už turto draudimą (kai galima betarpiškai priskirti prie išlaidų apskaitos objektų) (K 4494);

65.2.1.5.1.10. ataskaitinio laikotarpio pabaigoje priskyrus dalį gamybos aptarnavimo išlaidų (K 2026);

65.2.1.5.2. 2024 sąskaita kredituojama (taikant nuolat apskaitomų atsargų apskaitos būdą):

65.2.1.5.2.1. registruojant dotacijos, susijusios su turtu, panaudotąją dalį, proporcingą per ataskaitinį laikotarpį apskaičiuotai gamybinės paskirties ilgalaikio turto nusidėvėjimo sumai (D 401);

65.2.1.5.2.2. registruojant dotacijos, skirtos patirtoms sąnaudoms kompensuoti, panaudotąją dalį, proporcingą per ataskaitinį laikotarpį patirtai kompensuojamų išlaidų sumai:

65.2.1.5.2.2.1. pripažinus panaudota anksčiau gautą dotaciją ir subsidiją (D 402);

65.2.1.5.2.2.2. jeigu dotacija pripažįstama panaudota jos neregistruojant dotacijų sąskaitoje:

65.2.1.5.2.2.2.1. gavus dotaciją ir subsidiją ir iš karto ją pripažinus panaudota (D 270);

65.2.1.5.2.2.2.2. gavus pranešimą apie dotaciją ir subsidiją ir iš karto ją pripažinus panaudota (D 2446);

65.2.1.5.2.3. užpajamavus perdirbimo produktus (ūkyje nusistatyta planine savikaina) (D 20301, 2031);

65.2.1.5.2.4. registruojant perdirbimo produktų įkainojimo koregavimą iki faktinės pasigaminimo savikainos, tenkantį:

65.2.1.5.2.4.1. laikotarpio pabaigoje ūkyje likusiai produkcijai (D 20301, 2031);

65.2.1.5.2.4.2. per ataskaitinį laikotarpį parduotai produkcijai (D 600);

65.2.1.5.2.4.3. ūkio reikmėms sunaudotai produkcijai (D 2021, 2022, 2023);

65.2.1.5.2.4.4. asmeninėms reikmėms sunaudotai produkcijai (D 311);

65.2.1.6. 2025 sąskaita „Paslaugos žemės ūkiui“ skirta kitiems subjektams teikiamų žemės ūkio paslaugų išlaidų apskaitai. Sąskaitos debete kaupiamos minėtos išlaidos. Analitinės sąskaitos gali būti išskiriamos pagal paslaugų rūšis. Kredite nurašoma kitiems atliktų darbų savikaina. 2025 sąskaita tvarkoma:

65.2.1.6.1. 2025 sąskaita debetuojama (taikant nuolat apskaitomų atsargų apskaitos būdą):

65.2.1.6.1.1. registruojant pirktų medžiagų sunaudojimą paslaugoms (kai galima betarpiškai priskirti prie išlaidų apskaitos objektų) (K 2014, 2015, 2019);

65.2.1.6.1.2. registruojant samdomiems darbuotojams apskaičiuotą darbo užmokestį, premijas, priedus, laikinojo nedarbingumo pašalpas iš darbdavio lėšų ir kitas su darbo santykiais susijusias sumas (kai galima betarpiškai priskirti prie išlaidų apskaitos objektų) (K 4480);

65.2.1.6.1.3. registruojant apskaičiuotas iš ūkio lėšų už samdomus asmenis mokamas valstybinio socialinio ir sveikatos draudimo įmokas bei įmokas į Garantinį ir Ilgalaikio darbo išmokų fondus (kai galima betarpiškai priskirti prie išlaidų apskaitos objektų) (K 4482);

65.2.1.6.1.4. registruojant ilgalaikio turto nusidėvėjimą (amortizaciją) (kai galima betarpiškai priskirti prie išlaidų apskaitos objektų) (K 13);

65.2.1.6.1.5. registruojant sumokėtas turto draudimo įmokas (kai galima betarpiškai priskirti prie išlaidų apskaitos objektų) (K 27);

65.2.1.6.1.6. registruojant skolą draudimo bendrovei už turto draudimą (kai galima betarpiškai priskirti prie išlaidų apskaitos objektų) (K 4494);

65.2.1.6.1.7. ataskaitinio laikotarpio pabaigoje priskyrus dalį gamybos aptarnavimo išlaidų (K 2026);

65.2.1.6.2. 2025 sąskaita kredituojama (taikant nuolat apskaitomų atsargų apskaitos būdą):

65.2.1.6.2.1. registruojant dotacijos, susijusios su turtu, panaudotą dalį, proporcingą per ataskaitinį laikotarpį apskaičiuotai gamybinės paskirties ilgalaikio turto nusidėvėjimo sumai (D 401);

65.2.1.6.2.2. registruojant dotacijos, skirtos patirtoms sąnaudoms kompensuoti, panaudotąją dalį, proporcingą per ataskaitinį laikotarpį patirtai kompensuojamų išlaidų sumai:

65.2.1.6.2.2.1. pripažinus panaudota anksčiau gautą dotaciją ir subsidiją (D 402);

65.2.1.6.2.2.2. jeigu dotacija pripažįstama panaudota jos neregistruojant dotacijų sąskaitoje:

65.2.1.6.2.2.2.1. gavus dotaciją ir subsidiją ir iš karto ją pripažinus panaudota (D 270);

65.2.1.6.2.2.2.2. gavus pranešimą apie dotaciją ir subsidiją ir iš karto ją pripažinus panaudota (D 2446);

65.2.1.6.2.3. suteikus žemės paslaugas kitiems ūkio subjektams (D 600);

65.2.1.7. 2026 sąskaita „Gamybos aptarnavimas“ skirta netiesioginėms pagrindinės gamybos aptarnavimo (sunkvežimių transporto, žemės ūkio technikos darbo ir pan.) išlaidoms sukaupti, kai jų negalima betarpiškai priskirti prie atskirų pagrindinės gamybos išlaidų objektų. Šios sumos vėliau turi būti paskirstytos gamybos šakoms proporcingai ūkyje nusistatytai paskirstymo bazei (mašinų darbo valandoms, kuro sąnaudoms, tiesioginėms išlaidoms, darbo užmokesčiui ir pan.). 2026 sąskaita tvarkoma:

65.2.1.7.1. 2026 sąskaita debetuojama (taikant nuolat apskaitomų atsargų apskaitos būdą):

65.2.1.7.1.1. registruojant pirktų medžiagų sunaudojimą (kai negalima betarpiškai priskirti prie atskirų pagrindinės gamybos išlaidų apskaitos objektų) (K 2014, 2015, 2019);

65.2.1.7.1.2. registruojant samdomiems darbuotojams apskaičiuotą darbo užmokestį, premijas, priedus, laikinojo nedarbingumo pašalpas iš darbdavio lėšų ir kitas su darbo santykiais susijusias sumas (kai negalima betarpiškai priskirti prie atskirų pagrindinės gamybos išlaidų apskaitos objektų) (K 4480);

65.2.1.7.1.3. registruojant apskaičiuotas iš ūkio lėšų už samdomus asmenis mokamas valstybinio socialinio ir sveikatos draudimo įmokas bei įmokas į Garantinį ir Ilgalaikio darbo išmokų fondus (kai negalima betarpiškai priskirti prie atskirų pagrindinės gamybos išlaidų apskaitos objektų) (K 4482);

65.2.1.7.1.4. registruojant ilgalaikio turto nusidėvėjimą (amortizaciją) (kai negalima betarpiškai priskirti prie atskirų pagrindinės gamybos išlaidų apskaitos objektų) (K 13);

65.2.1.7.1.5. registruojant elektros energijos, vandens, dujų sunaudojimą (kai negalima betarpiškai priskirti prie atskirų pagrindinės gamybos išlaidų apskaitos objektų) (K 443, 4494);

65.2.1.7.1.6. registruojant sumokėtas turto draudimo įmokas (kai negalima betarpiškai priskirti prie atskirų pagrindinės gamybos išlaidų apskaitos objektų) (K 27);

65.2.1.7.1.7. registruojant skolą draudimo bendrovei už turto draudimą (kai negalima betarpiškai priskirti prie atskirų pagrindinės gamybos išlaidų apskaitos objektų) (K 4494);

65.2.1.7.1.8. registruojant kitas gamybos išlaidas (kai negalima betarpiškai priskirti prie atskirų pagrindinės gamybos išlaidų apskaitos objektų) (K 27, 4494);

65.2.1.7.2. 2026 sąskaita kredituojama (taikant nuolat apskaitomų atsargų apskaitos būdą):

65.2.1.7.2.1. registruojant dotacijos, susijusios su turtu, panaudotąją dalį, proporcingą per ataskaitinį laikotarpį apskaičiuotai gamybinės paskirties ilgalaikio turto nusidėvėjimo sumai (D 401);

65.2.1.7.2.2. registruojant dotacijos, skirtos patirtoms sąnaudoms kompensuoti, panaudotąją dalį, proporcingą per ataskaitinį laikotarpį patirtai kompensuojamų išlaidų sumai:

65.2.1.7.2.2.1. pripažinus panaudota anksčiau gautą dotaciją ir subsidiją (D 402);

65.2.1.7.2.2.2. jeigu dotacija pripažįstama panaudota jos neregistruojant dotacijų sąskaitoje:

65.2.1.7.2.2.2.1. gavus dotaciją ir subsidiją ir iš karto ją pripažinus panaudota (D 270);

65.2.1.7.2.2.2.2. gavus pranešimą apie dotaciją ir subsidiją ir iš karto ją pripažinus panaudota (D 2446);

65.2.1.7.2.3. ataskaitinio laikotarpio pabaigoje paskirsčius gamybos aptarnavimo išlaidas gamybos išlaidų apskaitos objektams (D 2020, 2021, 2022, 2023, 2024, 2025, 2051, 170);

65.2.2. taikant periodiškai apskaitomų atsargų apskaitos būdą sąskaitos 2020 „Augalininkystė“ ir 2024 „Produkcijos ir gyvūnų perdirbimas“ skirtos nebaigtos produkcijos ir vykdomų darbų likučių ir jų pokyčių apskaitai. Sąskaitų debete registruojami nebaigtos produkcijos ir vykdomų darbų likučiai ataskaitinio laikotarpio pradžioje ir pabaigoje bei likučių padidėjimas ataskaitinio laikotarpio pabaigoje. Kredite registruojamas nebaigtos produkcijos ir vykdomų darbų likučių sumažėjimas ataskaitinio laikotarpio pabaigoje. Nebaigtos produkcijos ir vykdomų darbų analitinė apskaita gali būti tvarkoma pagal nebaigtos produkcijos ir vykdomų darbų rūšis. Nebaigtos produkcijos ir vykdomų darbų vertę rekomenduojama nustatyti inventorizuotus nebaigtos produkcijos ir vykdomų darbų likučius įvertinant pasigaminimo savikaina;

65.2.2.1. 2020, 2024 sąskaitos debetuojamos (taikant periodiškai apskaitomų atsargų apskaitos būdą), registruojant nebaigtos produkcijos ir vykdomų darbų likučių padidėjimą ataskaitinio laikotarpio pabaigoje (K 6013);

65.2.2.2. 2020, 2024 sąskaitos kredituojamos (taikant periodiškai apskaitomų atsargų apskaitos būdą), registruojant nebaigtos produkcijos ir vykdomų darbų likučių sumažėjimą ataskaitinio laikotarpio pabaigoje (D 6013);

65.2.2.3. 203 sąskaita „Produkcija“ skirta ūkyje pagamintos produkcijos apskaitai. Ji skirstoma į dvi sąskaitas. 2030 sąskaitos „Žemės ūkio produkcija“ atskirose sąskaitose tvarkoma žemės ūkio produktų, gautų iš ūkio valdomo biologinio turto (20300 sąskaita „Žemės ūkio produktai“) ir savos gamybos žemės ūkio produktų perdirbimo produktų (20301 sąskaita „Perdirbti savos gamybos žemės ūkio produktai“) apskaita. 2031 sąskaitoje „Kita produkcija“ apskaitoma kita (išskyrus žemės ūkio produkciją) ūkyje pagaminta produkcija (pvz., lentos, sultys, pagamintos iš supirktų vaisių, ir pan.). Produkcijos analitinė apskaita gali būti tvarkoma pagal jos rūšis. 203 sąskaita tvarkoma:

65.2.2.4. taikant nuolat apskaitomų atsargų apskaitos būdą, šios sąskaitos debete registruojami savos gamybos produkcijos likučiai ir per ataskaitinį laikotarpį pagaminta produkcija. Kredite registruojami visi produkcijos nurašymo atvejai. Žemės ūkio produktai, gauti iš ūkio valdomo biologinio turto, gali būti vertinami pasigaminimo savikaina arba tikrąja verte, atėmus pardavimo išlaidas. Žemės ūkio produktų įvertinimo būdą pasirenka ūkis:

65.2.2.4.1. kai žemės ūkio produktai, gauti iš ūkio valdomo biologinio turto, ar savos gamybos produkcija įkainojami pasigaminimo savikaina, ataskaitinių metų savos gamybos produkcija per metus įvertinama ūkyje nusistatyta planine savikaina, kuri metų pabaigoje koreguojama iki faktinės pasigaminimo savikainos;

65.2.2.4.2. kai iš ūkio valdomo biologinio turto gauti žemės ūkio produktai įvertinami tikrąja verte, atėmus pardavimo išlaidas, ši vertė nustatoma produktų pirminio pripažinimo (gauto derliaus ar kitos produkcijos užregistravimo apskaitoje) metu, o vėliau šis įvertinimas nekeičiamas ir jis tampa žemės ūkio produktų savikaina;

65.2.2.4.3. 203 sąskaita debetuojama (taikant nuolat apskaitomų atsargų apskaitos būdą):

65.2.2.4.3.1. užpajamuojant ataskaitiniais metais pagamintą augalininkystės, gyvulininkystės ir perdirbimo produkciją (K 2020, 2021, 2023, 2024, 2051);

65.2.2.4.3.2. registruojant pirkėjų grąžintą produkciją (K 600, 642);

65.2.2.4.3.3. ataskaitinio laikotarpio pabaigoje registruojant produkcijos likučiui tenkančią pasigaminimo savikainos koregavimo sumą (kai žemės ūkio ir kita produkcija įvertinama pasigaminimo savikaina) (K 2020, 2021, 2023, 2024, 2051);

65.2.2.4.3.4. inventorizacijos metu nustačius produkcijos perteklių dėl laiku neužregistravimo apskaitos registruose (K 2020, 2023, 2024, 2051);

65.2.2.4.3.5. inventorizacijos metu nustačius produkcijos perteklių dėl klaidingo nurašymo į sąnaudas (K 600);

65.2.2.4.3.6. inventorizacijos metu nustačius produkcijos perteklių, tačiau nenustačius tikrosios priežasties (K 542);

65.2.2.4.4. 203 sąskaita kredituojama (taikant nuolat apskaitomų atsargų apskaitos būdą):

65.2.2.4.4.1. parduodant ūkio pagrindinės veiklos produkciją (D 600);

65.2.2.4.4.2. parduodant ūkio nepagrindinės veiklos produkciją (D 642);

65.2.2.4.4.3. nurašant ūkio reikmėms sunaudotą produkciją (D 2020, 2021, 2022, 2023, 2024, 2051);

65.2.2.4.4.4. nurašant asmeninėms reikmėms sunaudotą produkciją (D 311);

65.2.2.4.4.5. registruojant produkcijos nuostolius (nudžiūvimą, sugedimą ir pan.) ir trūkumus, nurašomus ūkio sąskaita (D 63);

65.2.2.4.4.6. inventorizacijos metu nustačius produkcijos trūkumą, kai atsargos parduotos, tačiau savikaina nenurašyta į sąnaudas (D 600);

65.2.2.4.4.7. inventorizacijos metu nustačius produkcijos trūkumą, kai trūkumas įvykęs dėl trečiųjų asmenų kaltės (D 244);

65.2.2.4.4.8. inventorizacijos metu nustačius produkcijos trūkumą, tačiau nenustačius tikrosios priežasties (D 63);

65.2.2.5. taikant periodiškai apskaitomų atsargų apskaitos būdą, šios sąskaitos debete registruojami likučiai ataskaitinio laikotarpio pradžioje ir pabaigoje bei likučių padidėjimas ataskaitinio laikotarpio pabaigoje. Kredite registruojamas produkcijos suvartojimas ūkininko ir jo partnerių ar gyventojo asmeninėms reikmėms ir produkcijos likučių sumažėjimas ataskaitinio laikotarpio pabaigoje. Taikant periodiškai apskaitomų atsargų apskaitos būdą, per ataskaitinį laikotarpį duomenys apie ūkyje išaugintos produkcijos suvartojimą ūkininko ir jo partnerių ar gyventojo asmeninėms reikmėms kaupiami natūriniais mato vienetais, o metų pabaigoje įvertinami ūkyje pasirinktu būdu (pvz., įsigijimo (pasigaminimo) savikaina arba tikrąja verte, atėmus pardavimo išlaidas) ir registruojami 203 sąskaitos kredite dar prieš nustatant produkcijos likučių pokyčius. Produkcijos likučiai nustatomi atlikus inventorizaciją, o juos įvertinti rekomenduojama pasigaminimo savikaina arba gali būti įvertinama ir tikrąja verte, atėmus pardavimo išlaidas;

65.2.2.5.1. 203 sąskaita debetuojama (taikant periodiškai apskaitomų atsargų apskaitos būdą), registruojant produkcijos likučių padidėjimą ataskaitinio laikotarpio pabaigoje (K 6013);

65.2.2.5.2. 203 sąskaita kredituojama (taikant periodiškai apskaitomų atsargų apskaitos būdą):

65.2.2.5.2.1. registruojant produkcijos sunaudojimą asmeninėms reikmėms ataskaitinio laikotarpio pabaigoje (D 311);

65.2.2.5.2.2. registruojant produkcijos likučių sumažėjimą ataskaitinio laikotarpio pabaigoje (D 6013);

65.2.2.6. 205 sąskaita „Biologinis turtas“ skirta ūkyje turimų auginamų ir penimų galvijų, kiaulių, avių, ožkų, paukščių, bičių šeimų, žvėrelių, žuvų ir kitų gyvūnų bei pasėlių apskaitai. 205 sąskaita tvarkoma:

65.2.2.6.1. 2050 sąskaita „Auginami, penimi ir kiti gyvūnai“ skirta auginamų bei penimų gyvūnų (galvijų, kiaulių, avių, ožkų), kurie naudojami žemės ūkio veikloje arba auginami veislei ar pagrindinei bandai papildyti, ir kitų gyvūnų (paukščių, bičių šeimų, žvėrelių, žuvų ir kt.), naudojamų žemės ūkio veikloje, apskaitai. Šių gyvūnų analitinė apskaita gali būti tvarkoma pagal jų rūšis, veisles, amžiaus grupes ir pan. 2050 sąskaita tvarkoma:

65.2.2.6.1.1. taikant nuolat apskaitomų atsargų apskaitos būdą, šios sąskaitos debete registruojami gyvūnų likučiai bei visi gyvūnų gavimo atvejai ir gyvūnų auginimo išlaidos. Sąskaitų kredite registruojami visi gyvūnų nurašymo atvejai. Visi gyvūnai, naudojami žemės ūkio veikloje, jų pirminio pripažinimo metu ir kiekvieną balanso datą gali būti vertinami įsigijimo (pasigaminimo) savikaina arba tikrąja verte, atėmus pardavimo išlaidas. Gyvūnų įvertinimo būdą pasirenka ūkis:

65.2.2.6.1.1.1. kai biologinis turtas vertinamas įsigijimo (pasigaminimo) savikaina, pirkti gyvūnai jų pirminio pripažinimo metu apskaitoje registruojami įsigijimo savikaina, kurią sudaro pirkimo kaina, pakoreguota gautų nuolaidų sumomis, visi su pirkimu susiję mokesčiai, išskyrus PVM, gabenimo ir kitos tiesiogiai su gyvūnų įsigijimu susijusios išlaidos, jei jų sumos yra reikšmingos. Jeigu ūkininkas ne PVM mokėtojas, perkant gyvūnus sumokėta arba mokėtina pridėtinės vertės mokesčio suma gali būti įskaitoma į gyvūnų įsigijimo savikainą. Ūkyje gimę gyvūnai per ataskaitinį laikotarpį įvertinami ūkyje nusistatyta planine savikaina, kuri metų pabaigoje koreguojama iki faktinės pasigaminimo savikainos. Nurašomi gyvūnai per ataskaitinį laikotarpį įvertinami ūkyje nusistatyta gyvojo svorio kaina, kuri metų pabaigoje koreguojama iki faktinės pasigaminimo savikainos. Ataskaitinio laikotarpio pabaigoje apskaičiuoti gyvūnų likučiai įvertinami faktine gyvojo svorio savikaina;

65.2.2.6.1.1.2. kai biologinis turtas vertinamas tikrąja verte, atėmus pardavimo išlaidas, pirkti gyvūnai pirminio pripažinimo metu apskaitoje registruojami įsigijimo savikaina, kurią sudaro pirkimo kaina, pakoreguota gautų nuolaidų sumomis, visi su pirkimu susiję mokesčiai, išskyrus PVM, gabenimo bei kitos tiesiogiai su gyvūnų įsigijimu susijusios išlaidos, jei jų sumos yra reikšmingos. Jeigu ūkininkas ne PVM mokėtojas, perkant gyvūnus sumokėta arba mokėtina pridėtinės vertės mokesčio suma gali būti įskaitoma į gyvūnų įsigijimo savikainą. Ūkyje gimę gyvūnai įvertinami jų atsiradimo momentu buvusia tikrąja verte, atėmus pardavimo išlaidas. Ataskaitinio laikotarpio pabaigoje į 2050 sąskaitos debetą iš 2022 ir 2023 sąskaitų perkeliamos visos per ataskaitinį laikotarpį patirtos gyvūnų auginimo išlaidos. Nurašomi gyvūnai įvertinami jų nurašymo metu buvusia tikrąja verte, atėmus pardavimo išlaidas, ar pardavimo kaina. Ataskaitinio laikotarpio pabaigoje apskaičiuoti gyvūnų likučiai įvertinami tikrąja verte, atėmus pardavimo išlaidas. Gyvūnų tikrosios vertės, atėmus pardavimo išlaidas, pokyčio dėl fizinių savybių bei kainos pasikeitimų ir jų auginimo išlaidų skirtumas priskiriamas prie ataskaitinio laikotarpio pajamų arba sąnaudų. Biologinio turto tikrosios vertės, atėmus pardavimo išlaidas, pasikeitimas per ataskaitinį laikotarpį dėl fizinių ir kainos pokyčių gali būti nustatytas taip: tikroji vertė, atėmus pardavimo išlaidas, laikotarpio pabaigoje plius nurašyto (parduoto, paskersto, kritusio) turto vertė minus gauto (pirkto ir ūkyje sukurto) turto vertė minus tikroji vertė, atėmus pardavimo išlaidas, laikotarpio pradžioje;

65.2.2.6.1.1.3. 2050 sąskaita debetuojama (taikant nuolat apskaitomų atsargų apskaitos būdą):

65.2.2.6.1.1.3.1. registruojant gyvūnų pirkimą:

65.2.2.6.1.1.3.1.1. jeigu atsiskaitoma pinigais (K 270, 271);

65.2.2.6.1.1.3.1.2. jeigu įsigyjama skolon (K 443);

65.2.2.6.1.1.3.1.3. jeigu buvo sumokėta iš anksto (K 208);

65.2.2.6.1.1.3.2. registruojant atvestus gyvūnus (K 2021 (atvestus veršelius); 2023 (kitus atvestus gyvūnus);

65.2.2.6.1.1.3.3. registruojant gyvūnus, gautus ūkininko ar jo partnerių turtinių įnašų forma (K 310);

65.2.2.6.1.1.3.4. registruojant ataskaitinio laikotarpio pabaigoje mėsinių, penimų ir kitų gyvūnų auginimo išlaidas (K 2022, 2023);

65.2.2.6.1.1.3.5. ataskaitinio laikotarpio pabaigoje fiksuojant atvestų gyvūnų įvertinimo koregavimą iki faktinės pasigaminimo savikainos (kai įvertinama pasigaminimo savikaina) (K 2021, 2023);

65.2.2.6.1.1.3.6. registruojant ataskaitinio laikotarpio pabaigoje gyvūnų įvertinimo tikrąja verte, atėmus pardavimo išlaidas, teigiamą skirtumą (kai gyvūnai įvertinami tikrąja verte, atėmus pardavimo išlaidas) (K 51);

65.2.2.6.1.1.3.7. fiksuojant neatlygintinai (dovanotus) gautus gyvūnus (K 542);

65.2.2.6.1.1.3.8. inventorizacijos metu nustačius gyvūnų perteklių dėl laiku neužregistravimo apskaitos registruose (K 443, 2021, 2023);

65.2.2.6.1.1.3.9. inventorizacijos metu nustačius gyvūnų perteklių dėl klaidingo nurašymo į sąnaudas (K 600);

65.2.2.6.1.1.3.10. inventorizacijos metu nustačius gyvūnų perteklių, tačiau nenustačius tikrosios priežasties (K 542);

65.2.2.6.1.1.4. 2050 sąskaita kredituojama (taikant nuolat apskaitomų atsargų apskaitos būdą):

65.2.2.6.1.1.4.1. nurašant parduotus gyvūnus pardavimo kaina (kai gyvūnai įvertinami tikrąja verte, atėmus pardavimo išlaidas) (D 600);

65.2.2.6.1.1.4.2. nurašant parduotus gyvūnus ūkyje nusistatyta gyvojo svorio kaina ir ataskaitinio laikotarpio pabaigoje registruojant parduotų gyvūnų įvertinimo koregavimą iki faktinės pasigaminimo savikainos (kai gyvūnai įvertinami pasigaminimo savikaina) (D 600);

65.2.2.6.1.1.4.3. nurašant kritusius gyvūnus (D 63);

65.2.2.6.1.1.4.4. perkeliant gyvūnus iš vienos grupės į kitą (D 2050);

65.2.2.6.1.1.4.5. perdavus gyvūnus skerdimui (D 2024);

65.2.2.6.1.1.4.6. nurašant gyvūnus asmeninėms reikmėms bei ataskaitinio laikotarpio pabaigoje registruojant gyvūnų vertės koregavimą iki faktinės pasigaminimo savikainos (kai įvertinama įsigijimo (pasigaminimo) savikaina) (D 311);

65.2.2.6.1.1.4.7. nurašant gyvūnus asmeninėms reikmėms (kai įvertinama tikrąja verte, atėmus pardavimo išlaidas) (D 311);

65.2.2.6.1.1.4.8. registruojant ataskaitinio laikotarpio pabaigoje gyvūnų įvertinimo tikrąja verte, atėmus pardavimo išlaidas, neigiamą skirtumą (kai gyvūnai įvertinami tikrąja verte, atėmus pardavimo išlaidas) (D 61);

65.2.2.6.1.1.4.9. inventorizacijos metu nustačius gyvūnų trūkumą, kai gyvūnai parduoti, tačiau savikaina nenurašyta į sąnaudas (D 600);

65.2.2.6.1.1.4.10. inventorizacijos metu nustačius gyvūnų trūkumą, kai trūkumas įvykęs dėl trečiųjų asmenų kaltės (D 244);

65.2.2.6.1.1.4.11. inventorizacijos metu nustačius gyvūnų trūkumą, tačiau nenustačius tikrosios priežasties (D 63);

65.2.2.6.1.2. taikant periodiškai apskaitomų atsargų apskaitos būdą, šios sąskaitos debete registruojami gyvūnų likučiai ataskaitinio laikotarpio pradžioje ir pabaigoje bei likučių padidėjimas ataskaitinio laikotarpio pabaigoje. Kredite registruojamas gyvūnų suvartojimas ūkininko ir jo partnerių ar gyventojo asmeninėms reikmėms ir gyvūnų likučių sumažėjimas ataskaitinio laikotarpio pabaigoje. Taikant periodiškai apskaitomų atsargų apskaitos būdą, per ataskaitinį laikotarpį duomenys apie ūkyje išaugintų gyvūnų, paukščių ar žvėrelių suvartojimą ūkininko ir jo partnerių ar gyventojo asmeninėms reikmėms kaupiami natūriniais mato vienetais, o metų pabaigoje įvertinami ūkyje pasirinktu būdu (pvz., įsigijimo (pasigaminimo) savikaina arba tikrąja verte, atėmus pardavimo išlaidas) ir registruojami 2050 sąskaitos kredite, dar prieš nustatant gyvūnų likučių pokyčius. Gyvūnų, paukščių, bičių ir žvėrelių likučiai nustatomi atlikus inventorizaciją, o juos įvertinti rekomenduojama įsigijimo (pasigaminimo) savikaina arba jie gali būti įvertinami tikrąja verte, atėmus pardavimo išlaidas;

65.2.2.6.1.2.1. 2050 sąskaita debetuojama (taikant periodiškai apskaitomų atsargų apskaitos būdą), registruojant gyvūnų, paukščių, bičių ir žvėrelių likučių padidėjimą ataskaitinio laikotarpio pabaigoje (K 6013);

65.2.2.6.1.2.2. 2050 sąskaita kredituojama (taikant periodiškai apskaitomų atsargų apskaitos būdą):

65.2.2.6.1.2.2.1. registruojant gyvūnų, paukščių ir žvėrelių suvartojimą ūkininko ir jo partnerių ar gyventojo asmeninėms reikmėms ataskaitinio laikotarpio pabaigoje (D 311);

65.2.2.6.1.2.2.2. registruojant gyvūnų, paukščių, bičių ir žvėrelių likučių sumažėjimą ataskaitinio laikotarpio pabaigoje (D 6013);

65.2.2.6.2. 2051 sąskaita „Pasėliai“ skirta pasėlių auginimo išlaidų apskaitai. 2051 sąskaita tvarkoma:

65.2.2.6.2.1. taikant nuolat apskaitomų atsargų apskaitos būdą, šios sąskaitos debete registruojami pasėlių likučiai bei per ataskaitinį laikotarpį jų auginimui ir derliaus nuėmimui patirtos išlaidos. Analitinės sąskaitos išskiriamos pagal auginamų augalų rūšis ar grupes. Sąskaitos kredite registruojama per ataskaitinį laikotarpį iš derliaus gauta augalininkystės produkcija:

65.2.2.6.2.1.1. kai iš ūkio valdomo biologinio turto gauti augalininkystės produktai įvertinami pasigaminimo savikaina, per metus jie gali būti įvertinami ūkyje nusistatyta planine savikaina, kuri metų pabaigoje koreguojama iki faktinės pasigaminimo savikainos;

65.2.2.6.2.1.2. kai iš ūkio valdomo biologinio turto gauti augalininkystės produktai įvertinami tikrąja verte, atėmus pardavimo išlaidas, ši vertė nustatoma produktų pirminio pripažinimo metu ir vėliau šis įvertinimas nekeičiamas. Metų pabaigoje palyginus faktines augalininkystės produkcijos išauginimo išlaidas (faktinę pasigaminimo savikainą), nustatytas pagal 2051 sąskaitos debetą, su užpajamuotos produkcijos tikrąja verte, užregistruota 2051 sąskaitos kredite, gautas skirtumas priskiriamas prie ataskaitinio laikotarpio pajamų ar sąnaudų dėl biologinio turto ir žemės ūkio produktų įkainojimo tikrąja verte;

65.2.2.6.2.1.3. ataskaitinio laikotarpio pabaigoje nebaigtų auginti pasėlių vertė nustatoma pagal ūkyje pasirinktą biologinio turto įvertinimo būdą, t. y. vertinama faktine pasigaminimo savikaina arba tikrąja verte, atėmus pardavimo išlaidas;

65.2.2.6.2.2. 2051 sąskaita debetuojama (taikant nuolat apskaitomų atsargų apskaitos būdą):

65.2.2.6.2.2.1. registruojant augalų sėjai iki jų sudygimo patirtų išlaidų priskyrimą auginamų augalų pasėliams (jiems sudygus) (K 2020);

65.2.2.6.2.2.2. registruojant augalininkystės darbams (arimui ir kt.) patirtų išlaidų paskirstymą auginamų augalų pasėliams (jiems sudygus) (K 2020);

65.2.2.6.2.2.3. registruojant pasėlių auginimui sunaudotas trąšas, augalų apsaugos priemones ir kitas medžiagas (kai galima betarpiškai priskirti prie atskirų pasėlių išlaidų apskaitos objektų) (K 2012, 2013, 2019);

65.2.2.6.2.2.4. registruojant samdomiems darbuotojams apskaičiuotą darbo užmokestį, premijas, priedus, laikinojo nedarbingumo pašalpas iš darbdavio lėšų ir kitas su darbo santykiais susijusias sumas (kai galima betarpiškai priskirti prie atskirų pasėlių išlaidų apskaitos objektų) (K 4480);

65.2.2.6.2.2.5. registruojant apskaičiuotas iš ūkio lėšų už samdomus asmenis mokamas valstybinio socialinio ir sveikatos draudimo įmokas bei įmokas į Garantinį ir Ilgalaikio darbo išmokų fondus (kai galima betarpiškai priskirti prie atskirų pasėlių išlaidų apskaitos objektų) (K 4482);

65.2.2.6.2.2.6. registruojant ilgalaikio turto nusidėvėjimą (amortizaciją) (kai galima betarpiškai priskirti prie atskirų pasėlių išlaidų apskaitos objektų) (K 13);

65.2.2.6.2.2.7. registruojant technikos ir įrengimų darbui auginant pasėlius sunaudotus degalus ir tepalus bei atsargines dalis ir remonto medžiagas (kai galima betarpiškai priskirti prie atskirų pasėlių išlaidų apskaitos objektų) (K 2014, 2015);

65.2.2.6.2.2.8. registruojant nuosavos žemės mokesčius (kai galima betarpiškai priskirti prie atskirų pasėlių išlaidų apskaitos objektų) (K 4493);

65.2.2.6.2.2.9. registruojant nuomos mokestį už iš fizinių asmenų nuomojamą žemę (kai galima betarpiškai priskirti prie atskirų pasėlių išlaidų apskaitos objektų) (K 4494);

65.2.2.6.2.2.10. registruojant sumokėtas turto draudimo įmokas (kai galima betarpiškai priskirti prie atskirų pasėlių išlaidų apskaitos objektų) (K 27);

65.2.2.6.2.2.11. registruojant skolą draudimo bendrovei už turto draudimą (kai galima betarpiškai priskirti prie atskirų pasėlių išlaidų apskaitos objektų) (K 4494);

65.2.2.6.2.2.12. registruojant vandens ir kitų paslaugų sunaudojimą augalams auginti (kai galima betarpiškai priskirti prie atskirų gyvulininkystės išlaidų apskaitos objektų) (K 443, 4494);

65.2.2.6.2.2.13. ataskaitinio laikotarpio pabaigoje priskyrus dalį gamybos aptarnavimo išlaidų (K 2026);

65.2.2.6.2.2.14. ataskaitinio laikotarpio pabaigoje registruojant augalininkystės produkcijos įvertinimo tikrąja verte, atėmus pardavimo išlaidas, ir faktinės pasigaminimo savikainos teigiamą skirtumą (kai produkcija įvertinama tikrąja verte, atėmus pardavimo išlaidas) (K 51);

65.2.2.6.2.2.15. fiksuojant gautus neatlygintinai (dovanotus) pasėlius (K 542);

65.2.2.6.2.3. 2051 sąskaita kredituojama (taikant nuolat apskaitomų atsargų apskaitos būdą):

65.2.2.6.2.3.1. registruojant dotacijos, susijusios su turtu, panaudotąją dalį, proporcingą per ataskaitinį laikotarpį apskaičiuotai gamybinės paskirties ilgalaikio turto nusidėvėjimo sumai (D 401);

65.2.2.6.2.3.2. registruojant dotacijos, skirtos patirtoms sąnaudoms kompensuoti, panaudotąją dalį, proporcingą per ataskaitinį laikotarpį patirtai kompensuojamų išlaidų sumai:

65.2.2.6.2.3.2.1. pripažinus panaudota anksčiau gautą dotaciją ir subsidiją (D 402);

65.2.2.6.2.3.2.2. jeigu dotacija pripažįstama panaudota jos neregistruojant dotacijų sąskaitoje:

65.2.2.6.2.3.2.2.1. gavus dotaciją ir subsidiją ir iš karto ją pripažinus panaudota (D 270);

65.2.2.6.2.3.2.2.2. gavus pranešimą apie dotaciją ir subsidiją ir iš karto ją pripažinus panaudota (D 2446);

65.2.2.6.2.3.3. užpajamavus augalininkystės produkciją tikrąja verte, atėmus pardavimo išlaidas (kai įvertinama tikrąja verte, atėmus pardavimo išlaidas), arba ūkyje nusistatyta planine savikaina (kai įvertinama pasigaminimo savikaina) (D 20300);

65.2.2.6.2.3.4. ataskaitinio laikotarpio pabaigoje registruojant augalininkystės produkcijos įvertinimo koregavimą iki faktinės pasigaminimo savikainos (kai įvertinama pasigaminimo savikaina), tenkantį:

65.2.2.6.2.3.4.1. laikotarpio pabaigoje ūkyje likusiai produkcijai (D 20300);

65.2.2.6.2.3.4.2. per ataskaitinį laikotarpį parduotai pagrindinės veiklos produkcijai (D 600);

65.2.2.6.2.3.4.3. ūkio reikmėms sunaudotai produkcijai (D 2020, 2021, 2022, 2023, 2024, 2051);

65.2.2.6.2.3.4.4. asmeninėms reikmėms sunaudotai produkcijai (D 311);

65.2.2.6.2.3.5. ataskaitinio laikotarpio pabaigoje registruojant augalininkystės produkcijos įvertinimo tikrąja verte, atėmus pardavimo išlaidas, ir faktinės pasigaminimo savikainos neigiamą skirtumą (kai produkcija įvertinama tikrąja verte, atėmus pardavimo išlaidas) (D 61);

65.2.2.6.2.3.6. kai pasėliai prarandami dėl stichinių nelaimių (D 63);

65.2.2.6.2.3.7. pardavus pasėlius (D 60);

65.2.2.6.2.4. taikant periodiškai apskaitomų atsargų apskaitos būdą, šios sąskaitos debete registruojami pasėlių likučiai ataskaitinio laikotarpio pradžioje ir pabaigoje bei likučių padidėjimas ataskaitinio laikotarpio pabaigoje. Kredite registruojamas pasėlių likučių sumažėjimas ataskaitinio laikotarpio pabaigoje. Pasėlių likučiai nustatomi atlikus inventorizaciją, o juos įvertinti rekomenduojama įsigijimo (pasigaminimo) savikaina arba jie gali būti įvertinami tikrąja verte, atėmus pardavimo išlaidas:

65.2.2.6.2.4.1. 2051 sąskaita debetuojama (taikant periodiškai apskaitomų atsargų apskaitos būdą), registruojant pasėlių likučių padidėjimą ataskaitinio laikotarpio pabaigoje (K 6013);

65.2.2.6.2.4.2. 2051 sąskaita kredituojama (taikant periodiškai apskaitomų atsargų apskaitos būdą), registruojant pasėlių likučių sumažėjimą ataskaitinio laikotarpio pabaigoje (D 6013);

65.2.2.7. 208 sąskaitoje „Sumokėti avansai už atsargas ir paslaugas“ apskaitomos tiekėjams avansu sumokėtos sumos už žaliavas ir medžiagas, perkamą biologinį turtą ir paslaugas. Šios sąskaitos debete registruojamos tiekėjams sumokėtų avansų sumos, o kredite – už sumokėtus avansus gautų žaliavų ir medžiagų, biologinio turto ir paslaugų vertė arba ūkiui grąžinta nepanaudoto avanso suma. 208 sąskaita tvarkoma:

65.2.2.7.1. 208 sąskaita debetuojama sumokėjus avansą tiekėjams (K 27);

65.2.2.7.2. 208 sąskaita kredituojama:

65.2.2.7.2.1. gavus iš tiekėjų žaliavas ir medžiagas, kai buvo apmokėta avansu (D 201);

65.2.2.7.2.2. gavus iš tiekėjų gyvūnus, kai buvo apmokėta avansu (D 2050);

65.2.2.7.2.3. gavus iš tiekėjų paslaugas, kai buvo apmokėta avansu (D 2020, 2021, 2022, 2023, 2024, 2026, 2051);

65.2.2.7.2.4. gavus iš tiekėjų nepanaudotą avanso sumą (D 27).

66. 24 sąskaita „Per vienerius metus gautinos sumos“ skirta atsiskaitymų su pirkėjais už jiems parduotą produkciją, biologinį turtą ar suteiktas paslaugas, suteiktų trumpalaikių paskolų, gautino pridėtinės vertės mokesčio bei kitų gautinų sumų ir abejotinų skolų apskaitai. 24 sąskaita tvarkoma:

66.1. 241 sąskaitoje „Pirkėjų skolos“ registruojamos pirkėjų skolos. Sąskaitos debete registruojamas pirkėjų skolų susidarymas, kredite – jų grąžinimas ūkiui. Likutis gali būti sąskaitos debete ir rodo pirkėjų skolą ūkiui. Kai pirkėjai sumoka avansu, ūkio skola apskaitoma 442 sąskaitoje „Gauti avansai“. Analitinę 241 sąskaitos apskaitą rekomenduojama tvarkyti pagal pirkėjus. 241 sąskaita tvarkoma:

66.1.1. 241 sąskaita debetuojama:

66.1.1.1. pirkėjams įsiskolinus už parduotą jiems produkciją, biologinį turtą ar suteiktas paslaugas (K 50, 542, K 4492);

66.1.1.2. pirkėjams įsiskolinus už jiems parduotą ūkio veikloje naudotą ilgalaikį turtą:

66.1.1.2.1. kai parduota nuostolingai:

66.1.1.2.1.1. už parduotą ilgalaikį materialųjį turtą iš pirkėjo gautina suma (D 241);

66.1.1.2.1.2. sukaupta parduoto turto nusidėvėjimo suma (D 13);

66.1.1.2.1.3. patirtas nuostolis (D 640);

66.1.1.2.1.4. parduoto ilgalaikio materialiojo turto savikaina (perkainota vertė) (K 12);

66.1.1.2.1.5. mokėtinas PVM, jei ūkis yra PVM mokėtojas (K 4492);

66.1.1.2.2. kai parduota pelningai:

66.1.1.2.2.1. už parduotą ilgalaikį materialųjį turtą iš pirkėjo gautina suma (D 241);

66.1.1.2.2.2. sukaupta parduoto turto nusidėvėjimo suma (D 13);

66.1.1.2.2.3. parduoto ilgalaikio materialiojo turto savikaina (perkainota vertė) (K 12);

66.1.1.2.2.4. mokėtinas PVM, jei ūkis yra PVM mokėtojas (K 4492);

66.1.1.2.2.5. gautas pelnas (K 540);

66.1.2. 241 sąskaita kredituojama:

66.1.2.1. pirkėjams sumokėjus skolas (D 27);

66.1.2.2. nurašius beviltiškomis pripažintas pirkėjų skolas (D 2490);

66.1.2.3. pirkėjams grąžinus iš ūkio įsigytą ilgalaikį ar trumpalaikį turtą, kai už šio turto įsigijimą dar neapmokėta (D 50; 540; 542 );

66.1.2.4. registruojant gautinų skolų už ūkio tiekiamas prekes ar teikiamas paslaugas ir mokėtinų skolų už ūkiui tiekiamas prekes ar teikiamas paslaugas tarpusavio užskaitą (D 443, 4494);

66.2. 244 sąskaita „Kitos gautinos sumos“ skirta skolų ūkiui, nesusijusių su produkcijos, biologinio turto ir paslaugų pardavimu, apskaitai. Sąskaitos debete registruojamas kitų debitorių, išskyrus pirkėjus, skolų susidarymas, kredite – jų nurašymas. Likutis gali būti sąskaitos debete ir rodo kitų debitorių skolą ūkiui. 244 sąskaita tvarkoma:

66.2.1. 2440 sąskaitoje „Suteiktos paskolos“ registruojamos fiziniams ir juridiniams asmenims ūkio suteiktų trumpalaikių paskolų sumos;

66.2.2. 2441 sąskaitoje „Gautinas pridėtinės vertės mokestis“ parodoma gautina iš valstybinės mokesčių inspekcijos pridėtinės vertės mokesčio suma;

66.2.3. 2446 sąskaitoje „Kitos gautinos skolos“ registruojamos įvairios kitos su produkcijos ir paslaugų pardavimu nesusijusios fizinių ir juridinių asmenų skolos ūkiui;

66.2.4. 244 sąskaita debetuojama:

66.2.4.1. tiekėjams apskaičiavus PVM už ūkio įsigytą turtą (K 424, 443);

66.2.4.2. apskaičiavus PVM už ūkio iš ES šalių PVM mokėtojų įsigytą turtą (K 4492);

66.2.4.3. apskaičiavus PVM už ūkio pasistatytą ilgalaikį turtą (K 4492);

66.2.4.4. paskolinus pinigų fiziniams ir juridiniams asmenims (K 27);

66.2.4.5. atsiradus kitoms skoloms ūkiui (K 54, 55);

66.2.4.6. registruojant gautinas dotacijas (K 40);

66.2.4.7. inventorizacijos metu nustačius atsargų trūkumą, kai trūkumas įvykęs dėl trečiųjų asmenų kaltės (K 201, 203, 2050);

66.2.5. 244 sąskaita kredituojama:

66.2.5.1. gavus iš fizinių ir juridinių asmenų suteiktų paskolų sumas (D 27);

66.2.5.2. pagal PVM deklaraciją pripažinus PVM atskaitą (D 4492);

66.2.5.3. gavus iš VMI priklausančią PVM sumą (D270);

66.2.5.4. gavus kitas skolas (D 27);

66.2.5.5. registruojant gautinų skolų už ūkio tiekiamas prekes ar teikiamas paslaugas ir mokėtinų skolų už ūkiui tiekiamas prekes ar teikiamas paslaugas tarpusavio užskaitą (D 443, 4494);

66.3. 249 sąskaita „Abejotinos skolos“ yra kontrarinė (priešinga) sąskaita 241 ir 244 sąskaitoms. Šioje sąskaitoje apskaitomos pirkėjų ir kitų skolų, dėl kurių susigrąžinimo abejojama, sumos. Likutis gali būti kredite, jis rodo abejotinų skolų ūkiui sumą. Šią sąskaitą sudaro 2490 ir 2491 sąskaitos. 249 sąskaita tvarkoma:

66.3.1. 2490 sąskaitoje „Abejotinos pirkėjų skolos“ apskaitomos pirkėjų skolos ūkiui, kurios, ūkininko nuomone, nebus apmokėtos arba jų susigrąžinimas kelia abejonių, pvz., pirkėjų turtinės prievolės ūkiui, kurių jis negali susigrąžinti nustatytais terminais. Apskaitoje abejotinos skolos registruojamos tuomet, kai pradelsiamas įprastas (vadovaujantis Lietuvos Respublikos civiliniu kodeksu) arba sutartyje numatytas apmokėjimo terminas. Sąskaitos kredite parodomas abejotinų skolų atsiradimas, debete – jų grąžinimas ir nurašymas. Likutis gali būti kredite, jis rodo abejotinų skolų ūkiui sumą.

66.3.2. 2491 sąskaitoje „Kitos abejotinos skolos“ apskaitomos suteiktų paskolų ir kitų skolų ūkiui sumos, dėl kurių gražinimo yra pagrįstų abejonių;

66.3.3. 249 sąskaita debetuojama:

66.3.3.1. registruojant beviltiškomis pripažintas abejotinas pirkėjų ir kitų debitorių skolas (K 241, 2440, 2446);

66.3.3.2. nurašius abejotiną skolą, kai skolininkas ją grąžina ūkiui (K 63);

66.3.4. 249 sąskaita kredituojama įskaičius į bendrąsias ūkio sąnaudas abejotinas pirkėjų ir kitų gautinų skolų sumas (D 63).

67. 26 sąskaita „Trumpalaikės investicijos“ skirta terminuotųjų indėlių, akcijų, obligacijų ir kitų vertybinių popierių, įsigytų ne ilgesniam kaip vienų metų laikotarpiui, apskaitai. Sąskaitos debete registruojamas trumpalaikių investicijų padidėjimas, kredite – sumažėjimas. Likutis būna debete ir rodo ūkio terminuotųjų indėlių ir kitų trumpalaikių investicijų sumą. Analitinė terminuotųjų indėlių apskaita gali būti tvarkoma pagal kredito įstaigas, indėlių trukmę, kitų trumpalaikių investicijų – pagal rūšis. 26 sąskaita tvarkoma:

67.1. atidarius terminuotojo indėlio sąskaitą užsienio valiuta arba ją papildžius, indėlio vertė ūkio finansinės atskaitomybės valiuta įregistruojama pagal Finansinės apskaitos įstatymo nustatyta tvarka formuojamą ir skelbiamą euro ir užsienio valiutos santykį. Akcijos, obligacijos ir kiti vertybiniai popieriai apskaitoje registruojami jų įsigijimo savikaina;

67.2. 26 sąskaita debetuojama:

67.2.1. atidarius terminuotojo indėlio sąskaitą arba papildžius esamas indėlio sumas (K 27);

67.2.2. padidėjus indėliui dėl palūkanų apskaičiavimo (K 551);

67.2.3. įsigyjant akcijas, obligacijas ir kitus vertybinius popierius (K 27);

67.2.4. padidėjus finansinio turto, skirto parduoti, tikrosios vertės pelnui (K 554);

67.3. 26 sąskaita kredituojama:

67.3.1. atsiimant iš kredito įstaigos terminuotąjį indėlį (D 27);

67.3.2. atsiimant iš kredito įstaigos palūkanas už indėlį (D 27);

67.3.3. išpirkus obligacijas arba pardavus akcijas ir kitus vertybinius popierius (D 27 ir D 650 (jei perleista nuostolingai). (Uždirbus pelną registruojama taip: D 27 K 26 ir K 550);

67.3.4. fiksuojant finansinio turto, skirto parduoti, tikrosios vertės sumažėjimo nuostolius (D 654);

68. 27 sąskaita „Pinigai“ skirta mokėjimo paslaugų tiekėjo sąskaitose ir kasoje laikomų ūkio pinigų apskaitai. Sąskaitos debete registruojamas pinigų padidėjimas, kredite – sumažėjimas. Likutis šioje sąskaitoje būna debete. Šią sąskaitą sudaro 270, 271 ir 272 sąskaitos. 27 sąskaita tvarkoma:

68.1. 270 sąskaitoje „Mokėjimo paslaugų tiekėjo sąskaitos“ tvarkoma mokėjimo paslaugų tiekėjo sąskaitose eurais ir užsienio valiuta laikomų pinigų apskaita;

68.2. 271 sąskaitoje „Kasa“ tvarkoma ūkio kasoje eurais ir užsienio valiuta laikomų pinigų apskaita. Tuo atveju, kai mokėjimo paslaugų tiekėjo sąskaitose laikoma kelių rūšių valiuta, o ūkio kasoje laikomi pinigai ne tik eurais, bet ir užsienio valiuta, šių pinigų apskaita tvarkoma atskirose analitinėse sąskaitose;

68.3. 27 sąskaita debetuojama:

68.3.1. gavus pinigus už parduotą ilgalaikį materialųjį turtą:

68.3.1.1. kai parduota nuostolingai:

68.3.1.1.1. už parduotą ilgalaikį materialųjį turtą iš pirkėjo gauta suma (D 27);

68.3.1.1.2. sukaupta parduoto turto nusidėvėjimo suma (D 13);

68.3.1.1.3. patirtas nuostolis (D 640);

68.3.1.1.4. parduoto ilgalaikio materialiojo turto savikaina (perkainota vertė) (K 12);

68.3.1.1.5. mokėtinas PVM, jei ūkis yra PVM mokėtojas (K 4492);

68.3.1.2. kai parduota pelningai:

68.3.1.2.1. už parduotą ilgalaikį materialųjį turtą iš pirkėjo gauta suma (D 27);

68.3.1.2.2. sukaupta parduoto turto nusidėvėjimo suma (D 13);

68.3.1.2.3. parduoto ilgalaikio materialiojo turto savikaina (perkainota vertė) (K 12);

68.3.1.2.4. mokėtinas PVM, jei ūkis yra PVM mokėtojas (K 4492);

68.3.1.2.5. gautas pelnas (K 540);

68.3.2. gavus pinigus už parduotus vertybinius popierius, įsigytus ilgesniam nei vienų metų laikotarpiui (K 16 ir K 550 (jei perleista pelningai);

68.3.3. pirkėjams sumokėjus už produkciją ir paslaugas (K 241);

68.3.4. atsiėmus iš mokėjimo paslaugų tiekėjo terminuotąjį indėlį, gavus pinigus už parduotus vertybinius popierius, įsigytus trumpesniam nei vienų metų laikotarpiui (K 26);

68.3.5. gavus pinigus iš kitų debitorių (K 244);

68.3.6. ūkininkui ir jo partneriams ar gyventojui papildžius ūkio kapitalą (K 310);

68.3.7. gavus dotacijas ir subsidijas (K 40);

68.3.8. gavus dotaciją ir subsidiją negautoms pajamoms kompensuoti ir iš karto ją pripažinus panaudota, neregistruojant dotacijų sąskaitoje (K 52);

68.3.9. gavus dotaciją ir subsidiją patirtoms sąnaudoms kompensuoti ir iš karto ją pripažinus panaudota, neregistruojant dotacijų sąskaitoje:

68.3.10. atsargas apskaitant nuolat (K 170, 202, 2051, 63);

68.3.11. atsargas apskaitant periodiškai (K 6012, 63);

68.3.12. gavus paskolą (K 422, 4410);

68.3.13. registruojant teigiamą valiutos likučių perkainojimo ataskaitinio laikotarpio pabaigoje rezultatą (K 552);

68.3.14. registruojant teigiamą valiuta gautų pirkėjų skolų perkainojimo rezultatą, susidariusį dėl valiutos kurso pasikeitimo per laikotarpį nuo skolos atsiradimo iki jos sumokėjimo (K 552);

68.4. 27 sąskaita kredituojama:

68.4.1. ūkininkui ir jo partneriams ar gyventojui paėmus pinigus asmeninėms reikmėms (D 311);

68.4.2. grąžinus paskolas (D 422, 4410, 4411);

68.4.3. sumokėjus ilgalaikes finansines skolas (D 421, 428);

68.4.4. sumokėjus tiekėjams ir rangovams už prekes ir paslaugas (D 443);

68.4.5. sumokėjus pridėtinės vertės mokestį (D 4492);

68.4.6. sumokėjus darbo užmokestį (D 4480);

68.4.7. sumokėjus gyventojų pajamų mokestį už samdomus darbuotojus (D 4481);

68.4.8. sumokėjus įmokas „Sodrai“ už samdomus darbuotojus (D 4482);

68.4.9. sumokėjus ūkininko gyventojų pajamų mokestį (D 4493);

68.4.10. sumokėjus kitas trumpalaikes skolas (D 4494);

68.4.11. sumokėjus tiekėjams ilgalaikes skolas (D 424);

68.4.12. registruojant neigiamą valiutos likučių perkainojimo ataskaitinio laikotarpio pabaigoje rezultatą (D 652);

68.4.13. registruojant neigiamą valiuta grąžintų paskolų ir tiekėjams sumokėtų skolų perkainojimo rezultatą, susidariusį dėl valiutos kurso pasikeitimo per laikotarpį nuo skolos atsiradimo iki jos grąžinimo (sumokėjimo) (D 652);

68.4.14. registruojant valiutos konvertavimo išlaidas (D 654);

68.5. 272 sąskaita „Kasos aparato inkasacija“ skirta ūkyje naudojamo kasos aparato inkasacijos operacijoms fiksuoti. 272 sąskaita tvarkoma:

68.5.1. 272 sąskaita debetuojama:

68.5.1.1. registruojant gautas pajamas per kasos aparatą (K 50);

68.5.1.2. registruojant pardavimo PVM (K 4492);

68.5.2. 272 sąskaita kredituojama:

68.5.2.1. atliekant pinigų inkasaciją į ūkio kasą (D 271);

68.5.2.2. registruojant gautus apmokėjimus mokėjimo paslaugų tiekėjo kortelėmis (D 270).

69. 29 sąskaita „Ateinančių laikotarpių sąnaudos ir sukauptos pajamos“ skirta ūkio ateinančių laikotarpių sąnaudų (pvz., sumokėta iš anksto už turto nuomą ar kitas paslaugas, kurios bus suteiktos ūkiui ateinančiais laikotarpiais) ir sukauptų uždirbtų pajamų, dėl kurių skolininkas prisiima įsipareigojimą sumokėti ateinančiais ataskaitiniais laikotarpiais (pvz., pajamos už ūkio teikiamas nuomos paslaugas kaupiamos tolygiai, o skolininkas prisiima įsipareigojimą sumokėti tik nuomos laikotarpio pabaigoje), apskaitai. Sąskaitos debete parodomas turto padidėjimas, kredite – sumažėjimas. Likutis gali būti debete. 29 sąskaita tvarkoma:

69.1. 29 sąskaita debetuojama:

69.1.1. registruojant ateinančių laikotarpių sąnaudų padidėjimą (K 27);

69.1.2. registruojant sukauptas uždirbtas nuomos pajamas (K 541);

69.2. 29 sąskaita kredituojama:

69.2.1. perkeliant ataskaitiniam laikotarpiui tenkančią ateinančių laikotarpių sąnaudų dalį į ataskaitinio laikotarpio bendrąsias ūkio sąnaudas (D 63);

69.2.2. perkeliant ataskaitiniam laikotarpiui tenkančią ateinančių laikotarpių sąnaudų dalį į ataskaitinio laikotarpio gamybos išlaidų sąskaitas (D 202, 2051);

69.2.3. skolininkui prisiėmus įsipareigojimą apmokėti sukauptų pajamų sumas (D 2446).

KETVIRTASIS SKIRSNIS

NUOSAVAS KAPITALAS

70. 30 sąskaita „Nuosavas kapitalas“ skirta ūkininko ir jo partnerių ar gyventojo nuosavų išteklių, naudojamų ūkio veiklai, apskaitai. Jos kredite rašomas nuosavo kapitalo pradinis likutis ir jo padidėjimas, o debete – šio kapitalo sumažėjimas. Jeigu ūkininkas turi partnerių, nuosavo kapitalo analitinė apskaita tvarkoma pagal ūkininkui ir jo partneriams priklausančias kapitalo sudėtines dalis. 30 sąskaita tvarkoma:

70.1. 30 sąskaita kredituojama:

70.1.1. laikotarpio pabaigoje priskiriant pelną nuosavam kapitalui padidinti (D 34);

70.1.2. laikotarpio pabaigoje papildžius pagrindinį kapitalą ūkininko ir jo partnerių ar gyventojo įnašais (uždarant 310 sąskaitą) (D 310);

70.1.3. perkainojus žemę arba mišką (kai vertė padidėja) (D 12);

70.1.4. taisant ankstesnių metų esmines klaidas (D 132–135, 203, 241, 424, 448 ir kitos sąskaitos, priklausomai nuo to, kokiose turto ar įsipareigojimų sąskaitose padarytos klaidos);

70.2. 30 sąskaita debetuojama:

70.2.1. nurašant į pagrindinio kapitalo sąskaitą patirtus ūkio veiklos nuostolius (K 34);

70.2.2. laikotarpio pabaigoje sumažinus pagrindinį kapitalą ūkininko ir jo partnerių ar gyventojo reikmėms paimto turto verte (uždarant 311 sąskaitą) (K 311);

70.2.3. perkainojus žemę arba mišką (kai vertė sumažėja) (K 12);

70.2.4. taisant ankstesnių metų esmines klaidas (K 132–135, 203, 241, 424 448 ir kitos sąskaitos, priklausomai nuo to, kokiose turto ar įsipareigojimų sąskaitose padarytos klaidos).

71. 31 sąskaita „Kapitalo papildymas ūkininko bei jo partnerių ar gyventojo įnašais ir paėmimas“ skirta ūkininko bei jo partnerių ar gyventojo įnašų į ūkį ir iš jo asmeninėms reikmėms paimto turto apskaitai. Likučio ataskaitinio laikotarpio pradžioje šioje sąskaitoje nebūna. Per ataskaitinį laikotarpį šios sąskaitos kredite registruojami ūkininko ir jo partnerių ar gyventojo įnašai, o debete – ūkio turto paėmimas asmeninėms reikmėms. Jei ūkininkas turi partnerių, analitinė apskaita tvarkoma pagal kiekvieną dalyvį. 31 sąskaita turi 310 ir 311 sąskaitas. 31 sąskaita tvarkoma:

71.1. 310 sąskaita „Ūkininko ir jo partnerių ar gyventojo įnašai“ registruojami ūkininko ir jo partnerio piniginiai ir nepiniginiai įnašai į ūkį. 310 sąskaita tvarkoma:

71.1.1. 310 sąskaita kredituojama:

71.1.1.1. registruojant įnašus turtu (D 12, 17, 20);

71.1.1.2. registruojant piniginius įnašus (D 27);

71.1.2. 310 sąskaita debetuojama ataskaitinio laikotarpio pabaigoje įskaičius šiuos įnašus į nuosavą kapitalą (K 30);

71.2. 311 sąskaita „Paėmimas asmeninėms reikmėms“ debetuojama:

71.2.1. registruojant asmeninėms reikmėms paimtus ūkio pinigus (K 27);

71.2.2. registruojant ūkio produkcijos ir gyvūnų paėmimą asmeninėms reikmėms (K 2030, 2050) ir kartu apskaičiuojant mokėtiną PVM, jei ūkininkas ar gyventojas yra PVM mokėtojas (K 4492);

71.2.3. ataskaitinio laikotarpio pabaigoje registruojant asmeninėms reikmėms paimtos ūkio produkcijos ir gyvūnų planinio įkainojimo koregavimą iki faktinės savikainos (K 2020, 2021, 2023, 2024, 2050, 2051);

71.2.4. kai pasiimamas ilgalaikis turtas asmeninėms reikmėms (K 120, 121, 122, 123, 124, 125, 132, 133, 134, 135);

71.2.5. atkuriant pasiimto asmeninėms reikmėms ilgalaikio turto PVM (K 4492);

71.3. 311 sąskaita kredituojama ataskaitinio laikotarpio pabaigoje, nurašius asmeninėms reikmėms paimtą ūkio turtą nuosavam kapitalui sumažinti (D 30).

72. 34 sąskaita „Pelnas (nuostoliai)“ skirta ūkio finansinių rezultatų (pelno ar nuostolių) susidarymo ir jų nurašymo apskaitai ataskaitinio laikotarpio pabaigoje. Laikotarpio pradžioje likučio šioje sąskaitoje nebūna. Sąskaitos kredite registruojamos iš pajamų apskaitos sąskaitų atkeltos pajamų sumos ir nuostolių priskyrimas nuosavam kapitalui sumažinti. Šios sąskaitos debete registruojamos iš sąnaudų apskaitos sąskaitų atkeltos sąnaudų sumos ir pelno priskyrimas nuosavam kapitalui padidinti. 34 sąskaita tvarkoma:

72.1. 34 sąskaita kredituojama:

72.1.1. atkeliant į šią sąskaitą iš pajamų sąskaitų per ataskaitinį laikotarpį uždirbtas pardavimo, finansinės bei investicinės ir kitos veiklos pajamas (D 50, 54, 55);

72.1.2. atkeliant į šią sąskaitą per ataskaitinį laikotarpį panaudotas su pajamomis susijusias dotacijas bei subsidijas (D 52);

72.1.3. atkeliant į šią sąskaitą pajamas dėl biologinio turto ir žemės ūkio produkcijos įkainojimo tikrąja verte (D 51);

72.1.4. priskiriant nuostolius nuosavam kapitalui sumažinti (D 30);

72.2. 34 sąskaita debetuojama:

72.2.1. nurašant į šią sąskaitą per ataskaitinį laikotarpį sukauptas parduotos produkcijos savikainos, pardavimo sąnaudų ir bendrųjų ūkio sąnaudų sumas (K 60, 62, 63);

72.2.2. nurašant į šią sąskaitą per ataskaitinį laikotarpį sukauptas finansinės bei investicinės bei kitos veiklos sąnaudų sumas (K 64, 65);

72.2.3. atkeliant į šią sąskaitą sąnaudas dėl biologinio turto ir žemės ūkio produkcijos įkainojimo tikrąja verte (K 61);

72.2.4. priskiriant pelną nuosavam kapitalui padidinti (K 30).

PENKTASIS SKIRSNIS

ĮSIPAREIGOJIMAI

73. 40 sąskaita „Dotacijos, subsidijos“ naudojama iš valstybės bei savivaldybės institucijų, tarptautinių fondų ir iš kitur gautos paramos, skirtos ilgalaikiam turtui įsigyti, patirtoms išlaidoms bei negautoms pajamoms kompensuoti ir kitiems tikslams, apskaitai. Sąskaitos kredite registruojama gautinos ar gautos dotacijos bei subsidijos (toliau – dotacijos), o debete – jų panaudojimas ar grąžinimas. Sąskaita gali turėti kredito likutį, rodantį nepanaudotų dotacijų bei subsidijų sumą. 40 sąskaita tvarkoma:

73.1. 40 sąskaita kredituojama:

73.1.1. gavus dotacijas ir subsidijas (D 12, 270);

73.1.2. registruojant gautinas dotacijas ir subsidijas (D 2446);

73.2. 40 sąskaita debetuojama:

73.2.1. panaudojus dotacijas ir subsidijas:

73.2.1.1. susijusias su turtu (gautas ilgalaikiu turtu ar ilgalaikiam turtui įsigyti) – apskaičiuota turto nusidėvėjimo suma (atsargas apskaitant nuolat) (K 170, 202, 2051, 63);

73.2.1.2. susijusias su turtu (gautas ilgalaikiu turtu ar ilgalaikiam turtui įsigyti) – apskaičiuota turto nusidėvėjimo suma (atsargas apskaitant periodiškai) (K 6012);

73.2.1.3. skirtas negautoms pajamoms kompensuoti (K 52);

73.2.1.4. skirtas biologiniam turtui įsigyti (K 52);

73.2.1.5. skirtas žemei įsigyti (K52);

73.2.2. skirtas patirtoms sąnaudoms kompensuoti:

73.2.2.1. atsargas apskaitant nuolat (K 170, 202, 2051, 63);

73.2.2.2. atsargas apskaitant periodiškai (K 6012, 63);

73.2.3. grąžinus gautas dotacijas:

73.2.3.1. kai grąžinta ar grąžintina dotacijos suma neviršija nepanaudotos dotacijos likučio (K 270, 4494);

73.2.3.2. kai grąžinta ar grąžintina dotacijos suma viršija nepanaudotos dotacijos likutį:

73.2.3.2.1. grąžintos ar grąžintinos dotacijos dalis, lygi nepanaudotos dotacijos sumai (D 40);

73.2.3.2.2. grąžintos ar grąžintinos dotacijos dalis, viršijanti nepanaudotos dotacijos sumą (D 63);

73.2.3.3. grąžinta ar grąžintina dotacijos suma (K 270, 4494).

74. 42 sąskaita „Po vienerių metų mokėtinos sumos ir kiti ilgalaikiai įsipareigojimai“ skirta ilgalaikių ūkio skolų ir kitų įsipareigojimų apskaitai. Sąskaitos kredite parodomas ilgalaikių skolų ir įsipareigojimų padidėjimas, debete – šių skolų grąžinimas. Likutis gali būti kredite ir rodo ūkio ilgalaikių skolų sumą. Sąskaita skirstoma į sąskaitas pagal mokėtinų sumų pobūdį. Šią sąskaitą sudaro 421–428 sąskaitos. 42 sąskaita tvarkoma:

74.1. 421 sąskaitoje „Lizingo (finansinės nuomos) įsipareigojimai“ apskaitomos ūkio skolos už lizingo (finansinės nuomos) būdu įsigytą turtą, kai lizingo sutarties trukmė viršija vienų metų laikotarpį;

74.1.1. 421 sąskaita kredituojama, įsigijus ilgalaikį materialųjį turtą lizingo (finansinės nuomos) būdu (D 12);

74.1.2. 421 sąskaita debetuojama:

74.1.2.1. grąžinus ilgalaikes lizingo (finansinės nuomos) skolas (K 27);

74.1.2.2. ataskaitinio laikotarpio pabaigoje perkėlus per ateinančius 12 mėnesių mokėtiną lizingo (finansinės nuomos) dalį į per vienus metus mokėtinų lizingo (finansinės nuomos) įsipareigojimų sąskaitą (K 4401);

74.2. 422 sąskaitoje „Skolos kredito įstaigoms“ registruojamos ūkiui suteiktos ilgalaikės mokėjimo paslaugų tiekėjų, kredito unijų ir kitų juridinių bei fizinių asmenų paskolos. 422 sąskaita tvarkoma:

74.2.1. 422 sąskaita kredituojama:

74.2.1.1. ūkiui pasiskolinus pinigus ilgesniam nei vienų metų laikotarpiui (D 27);

74.2.1.2. apmokant tiekėjams ir rangovams už prekes ir paslaugas iš ilgalaikės paskolos lėšų (D 443);

74.2.2. 422 sąskaita debetuojama:

74.2.2.1. grąžinus ilgalaikes paskolas (K 27);

74.2.2.2. ataskaitinio laikotarpio pabaigoje perkėlus per ateinančius 12 mėnesių mokėtiną ilgalaikių paskolų dalį į per vienus metus mokėtinų skolų kredito įstaigoms sąskaitą (K 4411);

74.3. 424 sąskaita „Skolos tiekėjams“ skirta ūkio skolų įmonėms ir fiziniams asmenims už prekes ir paslaugas, už kurias atsiskaityti įsipareigojama vėliau nei per 12 mėnesių, apskaitai. 424 sąskaita tvarkoma:

74.3.1. 424 sąskaita kredituojama:

74.3.1.1. įsiskolinus tiekėjams ir rangovams už prekes ar paslaugas:

74.3.1.1.1. atsargas apskaitant nuolat (D 201, 205, 63);

74.3.1.1.2. atsargas apskaitant periodiškai (D 6010, 63);

74.3.1.2. įsiskolinus tiekėjams ir rangovams už ilgalaikį turtą ar paslaugas (D 12, 17);

74.3.2. 424 sąskaita debetuojama:

74.3.2.1. apmokėjus tiekėjams ir rangovams iš ūkio lėšų (K 27);

74.3.2.2. apmokėjus tiekėjams ir rangovams iš skolintų lėšų (K 422, 4410);

74.3.2.3. anuliavus skolas tiekėjams teismo sprendimu arba suėjus senaties terminui (K 542);

74.4. 428 sąskaitoje „Kitos mokėtinos sumos ir ilgalaikiai įsipareigojimai“ registruojamos kitos ilgalaikės ūkio skolos ir įsipareigojimai;

74.4.1. 428 sąskaita kredituojama, užregistravus ilgalaikius įsipareigojimus (D 63 ir kt.);

74.4.2. 428 sąskaita debetuojama:

74.4.2.1. atsiskaičius už kitus ilgalaikius įsipareigojimus (K 27);

74.4.2.2. anuliavus ilgalaikius įsipareigojimus teismo sprendimu arba suėjus senaties terminui (K 542).

75. 44 sąskaita „Per vienerius metus mokėtinos sumos ir kiti trumpalaikiai įsipareigojimai“ skirta lizingo (finansinės nuomos) įsipareigojimų, kredito įstaigų paskolų, su darbo santykiais susijusių įsipareigojimų ir kitų mokėtinų sumų, grąžintinų per ateinančius 12 mėnesių, apskaitai. Sąskaitos kredite parodomas per vienus metus mokėtinų sumų padidėjimas, o debete – jų grąžinimas ar sumažėjimas. Likutis gali būti kredite ir rodo per vienus metus mokėtinų sumų ir kitų trumpalaikių įsipareigojimų dydį. 44 sąskaita skirstoma į sąskaitas pagal mokėtinų sumų pobūdį. Šią sąskaitą sudaro 440–449 sąskaitos. 44 sąskaita tvarkoma:

75.1. 440 sąskaita „Lizingo (finansinės nuomos) įsipareigojimai“ skirta lizingo (finansinės) nuomos įsipareigojimų, grąžintinų per vienus metus, apskaitai. Joje apskaitomi įsipareigojimai, susidarę dėl trumpalaikių lizingo sutarčių (4400 sąskaita), ir ilgalaikių lizingo sutarčių dalis, grąžintina per ateinančius 12 mėnesių (4401 sąskaita). 440 sąskaita tvarkoma:

75.1.1. 440 sąskaita kredituojama:

75.1.1.1. įsigijus turtą lizingo būdu, kai lizingo suma grąžintina per 12 mėnesių (D 12);

75.1.1.2. atkėlus lizingo (finansinės nuomos) ilgalaikių įsipareigojimų dalį, grąžintiną per ateinančius 12 mėnesių (D 421);

75.1.1.3. registruojant mokėtinas palūkanas už finansinės nuomos būdu įsigytą turtą (D 651);

75.1.2. 440 sąskaita debetuojama, grąžinus trumpalaikes lizingo (finansinės nuomos) skolas (K 27);

75.2. 441 sąskaita „Skolos kredito įstaigoms“ skirta ūkio trumpalaikių paskolų ir ilgalaikių skolų dalies, grąžintinos ataskaitiniais metais, apskaitai. Trumpalaikių paskolų apskaitai skirta 4410 sąskaita, o ilgalaikių paskolų dalis, grąžintina per ateinančius 12 mėnesių, apskaitoma 4411 sąskaitoje. 441 sąskaita tvarkoma:

75.2.1. 441 sąskaita kredituojama:

75.2.1.1. gavus trumpalaikę paskolą (D 27);

75.2.1.2. trumpalaikės paskolos lėšomis apmokant tiekėjams ir rangovams už prekes ir paslaugas (D 443);

75.2.1.3. atkėlus ilgalaikių paskolų kredito įstaigoms dalį, grąžintiną per ateinančius 12 mėnesių (D 422);

75.2.1.4. registruojant mokėtinas paskolų palūkanas (D 651);

75.2.2. 441 sąskaita debetuojama, grąžinus trumpalaikes paskolas (K 27);

75.3. 442 sąskaita „Gauti avansai“ skirta pirkėjų ir kitų asmenų iš anksto sumokėtų sumų už prekes ir paslaugas apskaitai. 442 sąskaita tvarkoma:

75.3.1. 442 sąskaita kredituojama, gavus pirkėjų ir kitų asmenų avansą (D 27);

75.3.2. 442 sąskaita debetuojama:

75.3.2.1. pardavus produkciją ir paslaugas, už kurias buvo sumokėta avansu:

75.3.2.1.1. jei ūkininkas ne PVM mokėtojas (K 50);

75.3.2.1.2. jei ūkininkas PVM mokėtojas (K 50, 4492);

75.4. 443 sąskaita „Skolos tiekėjams“ skirta ūkio skolų įmonėms ir fiziniams asmenims už prekes ir paslaugas, kai šios skolos turi būti grąžintos per ateinančius 12 mėnesių, apskaitai. 443 sąskaita tvarkoma:

75.4.1. 443 sąskaita kredituojama:

75.4.1.1. įsiskolinus tiekėjams ir rangovams už prekes ar paslaugas:

75.4.1.1.1. atsargas apskaitant nuolat (D 17, 201, 202, 205, 63);

75.4.1.1.2. atsargas apskaitant periodiškai (D 6010, 63);

75.4.1.2. įsiskolinus tiekėjams ir rangovams už ilgalaikį turtą ar paslaugas (D 12, 17);

75.4.1.3. inventorizacijos metu nustačius atsargų perteklių dėl laiku neužregistravimo apskaitos registruose (D 201);

75.4.2. 443 sąskaita debetuojama:

75.4.2.1. apmokėjus tiekėjams ir rangovams iš ūkio lėšų (K 27);

75.4.2.2. apmokėjus tiekėjams ir rangovams iš skolintų lėšų (K 422, 4410);

75.4.2.3. grąžinus tiekėjams prekes arba registruojant tiekėjų suteiktas kainų nuolaidas:

75.4.2.3.1. atsargas apskaitant nuolat (K 17, 201, 202, 205, 63);

75.4.2.3.2. atsargas apskaitant periodiškai (K 6011, 63);

75.4.2.4. anuliavus skolas tiekėjams teismo sprendimu arba suėjus senaties terminui (K 542);

75.4.2.5. registruojant mokėtinų skolų už ūkiui tiekiamas prekes ar teikiamas paslaugas ir gautinų skolų už ūkio tiekiamas prekes ar teikiamas paslaugas tarpusavio užskaitą (K 241, 244);

75.5. 448 sąskaita „Su darbo santykiais susiję įsipareigojimai“ skirta atsiskaitymų su samdomais asmenimis už darbą, kitų išmokų darbuotojams ir su darbo užmokesčiu susijusių mokesčių (samdomų asmenų gyventojų pajamų mokesčio) bei įmokų darbuotojų socialiniam, sveikatos draudimui ir į Garantinį fondą bei į Ilgalaikio darbo išmokų fondą apskaitai. 448 sąskaita skirstoma į sąskaitas pagal įsipareigojimų rūšis. 448 sąskaita tvarkoma:

75.5.1. 448 sąskaita kredituojama:

75.5.1.1. registruojant samdomiems darbuotojams apskaičiuotą darbo užmokestį, premijas, priedus, laikinojo nedarbingumo pašalpas iš darbdavio lėšų ir kitas su darbo santykiais susijusias sumas (D 12, 17, 202, 2051; 6012 (atsargas apskaitant periodiškai);

75.5.1.2. registruojant apskaičiuotas iš ūkio lėšų už samdomus asmenis mokamas valstybinio socialinio ir sveikatos draudimo įmokas bei įmokas į Garantinį ir Ilgalaikio darbo išmokų fondus (D 12, 17, 202, 2051; 6012 (atsargas apskaitant periodiškai);

75.5.1.3. registruojant iš darbo užmokesčio išskaičiuotą gyventojų pajamų mokestį, valstybinio socialinio draudimo įmokas, sumas pagal teismo vykdomuosius raštus bei kitas darbuotojų trumpalaikes skolas (D 4480);

75.5.1.4. suformavus atostogų kaupinius (D 12, 17, 202, 2051; 6012 (atsargas apskaitant periodiškai);

75.5.2. 448 sąskaita debetuojama:

75.5.2.1. registruojant iš darbo užmokesčio išskaičiuotą:

75.5.2.1.1. gyventojų pajamų mokestį (K 4481);

75.5.2.1.2. valstybinio socialinio draudimo ir privalomojo sveikatos draudimo įmokas (K 4482);

75.5.2.1.3. sumas pagal teismo vykdomuosius raštus bei kitas darbuotojų trumpalaikes skolas (K 4494);

75.5.2.2. išmokant darbo užmokestį (K 27);

75.5.2.3. sumokėjus įmokas „Sodrai“ už samdomus darbuotojus (K 27);

75.5.2.4. sumokėjus gyventojų pajamų mokestį (K 27);

75.6. 449 sąskaita „Kitos mokėtinos sumos“ skirta ūkio mokamų mokesčių (ūkininko mokamo gyventojų pajamų mokesčio, mokėtino pridėtinės vertės mokesčio, žemės, valstybinės žemės nuomos), įmokų ūkininko ir partnerių socialiniam ir sveikatos draudimui, skolų pagal teismo vykdomuosius raštus ir kitų trumpalaikių ūkio skolų apskaitai. 449 sąskaita tvarkoma:

75.6.1. 449 sąskaita kredituojama:

75.6.1.1. apskaičiavus pridėtinės vertės mokestį už parduotą produkciją ir paslaugas:

75.6.1.1.1. pardavus skolon (D 241);

75.6.1.1.2. pardavus už grynuosius pinigus (D 271);

75.6.1.1.3. registruojant per kasos aparatą gautų pajamų PVM (D 272);

75.6.1.2. apskaičiavus ūkininko nuo apmokestinamųjų pajamų mokėtiną gyventojų pajamų mokestį (D 69);

75.6.1.3. registruojant atsiradusias skolas:

75.6.1.3.1. už žemės nuomos ir valstybinės žemės nuomos mokestį (D 202 arba 63);

75.6.1.3.2. už turto ir civilinės atsakomybės draudimą (D 202 arba 63);

75.6.1.3.3. už ūkininko ir jo partnerių socialinį ir sveikatos draudimą (D 63);

75.6.1.3.4. iš samdomų asmenų darbo užmokesčio išskaičius pagal teismo vykdomuosius dokumentus (D 4480);

75.6.1.3.5. įsigyjant žaliavas ir medžiagas skolon (D 201);

75.6.1.3.6. kitas trumpalaikes skolas (D 62, 63, 64, 65);

75.6.1.3.7. pasiimto asmeninėms reikmėms ilgalaikio turto PVM atkūrimą (D 311);

75.6.1.4. grąžinama ankstesniais metais gauta dotacija, susijusi su pajamomis, kuri anksčiau buvo pripažinta panaudota (D 63);

75.6.2. 449 sąskaita debetuojama:

75.6.2.1. pagal PVM deklaraciją pripažinus PVM atskaitą (K 2441);

75.6.2.2. sumokėjus mokesčius (K 27);

75.6.2.3. sumokėjus skolas (K 27);

75.6.2.4. registruojant mokėtinų skolų už ūkiui tiekiamas prekes ar teikiamas paslaugas ir gautinų skolų už ūkio tiekiamas prekes ar teikiamas paslaugas tarpusavio užskaitą (K 241, 244).

76. 49 sąskaita „Sukauptos sąnaudos ir ateinančių laikotarpių pajamos“ skirta: sukauptų patirtų sąnaudų už ūkio gautas tęstines paslaugas, už kurias sumokėti įsipareigojama ateinančiais laikotarpiais, apskaitai (pvz., sąnaudos už turto nuomą kaupiamos tolygiai, o įsipareigojimą sumokėti ūkis prisiima tik nuomos laikotarpio pabaigoje); pajamų už tęstines paslaugas, kurių ūkis dar nesuteikė, bet už kurias užsakovai jau sumokėjo, apskaitai (pvz., iš anksto gauti pinigai už turto nuomą ar kitas paslaugas, kurias ūkis suteiks ateinančiais laikotarpiais). 49 sąskaita tvarkoma:

76.1. 49 sąskaita kredituojama:

76.1.1. pripažinus sukauptas sąnaudas (D 63, 641);

76.1.2. gavus įmokas ateinančių laikotarpių pajamoms (D 27);

76.2. 49 sąskaita debetuojama:

76.2.1. užregistravus įsipareigojimą už paslaugas, kurioms buvo sukauptos sąnaudos (K 443, 4494);

76.2.2. ateinančių laikotarpių pajamas pripažinus ataskaitinio laikotarpio pajamomis (K 541, 542).

ŠEŠTASIS SKIRSNIS

PAJAMOS

77. 50 sąskaita „Pardavimo pajamos“ skirta pajamų, uždirbtų per ataskaitinį laikotarpį, parduodant ilgalaikį ir trumpalaikį biologinį turtą, produkciją ir teikiant paslaugas, apskaitai. Pardavimų pajamos – ekonominės naudos padidėjimas, išreikštas pinigais ar kitu turtu, kuriuo pirkėjai atsiskaitė arba įsipareigojo atsiskaityti už jiems parduotą ilgalaikį ir trumpalaikį biologinį turtą, produkciją ar suteiktas paslaugas. Sąskaita gali būti detalizuojama pagal parduoto biologinio turto, parduotos produkcijos ir teikiamų paslaugų rūšis, todėl gali turėti atitinkamas sąskaitas (pvz., galvijų pardavimo pajamos, augalininkystės produkcijos pardavimo pajamos, gyvulininkystės produkcijos pardavimo pajamos ir pan.). Analitinė apskaita gali būti tvarkoma pagal parduoto biologinio turto, parduotos produkcijos ar teikiamų paslaugų pavadinimus. 50 sąskaita tvarkoma:

77.1. 50 sąskaita kredituojama:

77.1.1. registruojant parduoto biologinio turto, parduotos ūkyje pagamintos produkcijos ir suteiktų paslaugų vertę pardavimo kainomis:

77.1.1.1. pardavus už grynuosius pinigus (D 271);

77.1.1.2. registruojant gautas pajamas per kasos aparatą (D 272);

77.1.1.3. pardavus skolon (D 241);

77.1.2. jei anksčiau buvo gautas avansas (D 442);

77.2. 50 sąskaita debetuojama:

77.2.1. suteikiant nuolaidas ar grąžinant parduotas prekes:

77.2.1.1. jei skola negrąžinta (K 241);

77.2.1.2. jei pirkėjų skola buvo grąžinta (K 4494; 27);

77.2.2. per ataskaitinį laikotarpį sukaupta pajamų suma iškeliama į 34 sąskaitą „Pelnas (nuostoliai)“ (K 34).

78. 51 sąskaita „Pajamos dėl biologinio turto ir žemės ūkio produktų įkainojimo tikrąja verte“ naudojama, kai ūkis biologiniam turtui ir žemės ūkio produktams įkainoti pasirenka tikrosios vertės, atėmus pardavimo išlaidas, būdą, o atsargas apskaito nuolat apskaitomų atsargų apskaitos būdu. 51 sąskaita tvarkoma:

78.1. taikant nuolat apskaitomų atsargų būdą, biologinį turtą ir iš jo gautus žemės ūkio produktus pirminio pripažinimo metu įvertinus tikrąja verte, atėmus pardavimo išlaidas, apskaičiuojamas skirtumas tarp šiam turtui ir produktams gauti patirtų išlaidų ir apskaičiuotos jų tikrosios vertės. Jei biologinio turto ir produktų tikroji vertė didesnė už gamybos išlaidų sumą, registruojamos pajamos dėl biologinio turto ir žemės ūkio produktų įkainojimo tikrąja verte. Ataskaitinio laikotarpio pabaigoje biologinį turtą įkainojus tikrąja verte, atėmus pardavimo išlaidas, apskaičiuojamas biologinio turto vertės pokytis dėl fizinių savybių ir kainos pakitimų. Biologinio turto vertės pokytis palyginamas su ataskaitinio laikotarpio išlaidomis, patirtomis biologiniam turtui auginti. Teigiamas rezultatas parodo pajamas dėl biologinio turto vertinimo tikrąja verte;

78.2. 51 sąskaita kredituojama (taikant nuolat apskaitomų atsargų apskaitos būdą):

78.2.1. registruojant ataskaitinio laikotarpio pabaigoje biologinio turto (išskyrus daugiamečius sodinius) vertinimo tikrąja verte, atėmus pardavimo išlaidas, teigiamą rezultatą (D 172, 2050, 2051);

78.2.2. registruojant ataskaitinio laikotarpio pabaigoje derančių daugiamečių sodinių ir augalininkystės produkcijos vertinimo tikrąja verte, atėmus pardavimo išlaidas, ir faktinės pasigaminimo savikainos teigiamą skirtumą (D 2020, 2051);

78.2.3. registruojant ataskaitinio laikotarpio pabaigoje gyvulininkystės produkcijos, atvestų gyvūnų vertinimo tikrąja verte, atėmus pardavimo išlaidas, ir faktinės pasigaminimo savikainos teigiamą skirtumą (D 2021, 2023);

78.3. 51 sąskaita debetuojama, per ataskaitinį laikotarpį sukauptą pajamų sumą iškeliant į sąskaitą „Pelnas (nuostoliai)“ (K 34).

79. 52 sąskaitoje „Panaudotos dotacijos ir subsidijos, susijusios su pajamomis“ apskaitomos per ataskaitinį laikotarpį panaudotos dotacijos ir subsidijos, skirtos negautoms pajamoms kompensuoti ir žemės ūkio veikloje naudojamam biologiniam turtui ar žemei įsigyti. Dotacijos, susijusios su pajamomis, pripažįstamomis panaudotomis tais laikotarpiais, kada negaunamos pajamos ar patiriamos biologinio turto ar žemės įsigijimo išlaidos, ir lygios per tą laikotarpį apskaičiuotai negautų pajamų ar patirtų išlaidų sumai. 52 sąskaita tvarkoma:

79.1. 52 sąskaita kredituojama:

79.1.1. kai dotacija pripažįstama panaudota jos neregistruojant dotacijų sąskaitoje:

79.1.1.1. gavus dotaciją ir subsidiją ir iš karto ją pripažinus panaudota (D 270);

79.1.1.2. gavus pranešimą apie dotaciją ir subsidiją ir iš karto ją pripažinus panaudota (D 2446);

79.1.2. pripažinus panaudota anksčiau gautą dotaciją ir subsidiją (D 402);

79.2. 52 sąskaita debetuojama per ataskaitinį laikotarpį sukauptą pajamų sumą iškeliant į sąskaitą „Pelnas (nuostoliai)“ (K 34).

80. 54 sąskaita „Kitos veiklos pajamos“ skirta kitokių nei pardavimų, finansinės ir investicinės veiklos pajamų apskaitai. Kitos pajamos – netipinės ūkio veiklos produkcijos bei paslaugų teikimo pajamos, ilgalaikio turto pardavimo ir likvidavimo pelnas, nuomos pajamos. 54 sąskaita skirstoma į 540–542 sąskaitas. 54 sąskaita tvarkoma:

80.1. 540 sąskaita „Ilgalaikio turto perleidimo pelnas“ skirta pelno, apskaičiuoto perleidus nematerialųjį ir ilgalaikį materialųjį turtą, apskaitai;

80.2. 541 sąskaita „Nuomos pajamos“ skirta pajamų, uždirbtų išnuomojus ūkiui priklausančią žemę ar kitą turtą, apskaitai;

80.3. 542 sąskaita „Kitos pajamos“ skirta kitų pajamų, kurių nenumatyta apskaityti 50, 540, 541, 55 sąskaitose, apskaitai, pvz., pajamoms, gautoms likvidavus ilgalaikį materialųjį turtą, nurašius neišieškotas ūkio skolas;

80.4. 54 sąskaita kredituojama:

80.4.1. registruojant pelną, apskaičiuotą perleidus nematerialųjį ir ilgalaikį materialųjį turtą (D 2446, 27);

80.4.2. apskaičiavus ūkio turto ar žemės nuomos pajamas (D 2446);

80.4.3. gavus ūkiui priklausančią draudimo išmoką, kuri viršija patirtus nuostolius (D 27);

80.4.4. registruojant pajamas, gautas likvidavus ilgalaikį materialųjį turtą ir derančius daugiamečius sodinius, likutinę likviduojamo turto vertę viršijančiai sumai (D 2015, 2019);

80.4.5. nurašius neišieškotas ūkio skolas (D 424, 428, 443, 4494);

80.4.6. registruojant pajamas, pardavus netipinės veiklos produkciją (D 27, 241);

80.4.7. registruojant sukauptas uždirbtas nuomos pajamas (D 29);

80.4.8. inventorizacijos metu nustačius atsargų perteklių, tačiau nenustačius tikrosios priežasties (D 201, 203, 2050);

80.4.9. fiksuojant gautą neatlygintinai (dovanotą) turtą (D 120-125, 172, 201, 2050, 2051);

80.5. 54 sąskaita debetuojama, per ataskaitinį laikotarpį sukauptą pajamų sumą iškeliant į sąskaitą „Pelnas (nuostoliai)“ (K 34).

81. 55 sąskaita „Finansinės ir investicinės veiklos pajamos“ skirta per ataskaitinį laikotarpį gautų finansinės ir investicinės veiklos pajamų apskaitai. Ši sąskaita skirstoma į 550–554 sąskaitas. 55 sąskaita tvarkoma:

81.1. 550 sąskaita „Investicijų perleidimo pelnas“ registruojamas ilgalaikių ir trumpalaikių investicijų perleidimo pelnas;

81.2. 551 sąskaita „Palūkanų pajamos“ registruojamos palūkanos už mokėjimo paslaugų tiekėjo sąskaitose laikomus pinigus, palūkanos už obligacijas ir terminuotuosius indėlius;

81.3. 552 sąskaita „Teigiama valiutų kursų pasikeitimo įtaka“ registruojami teigiami užsienio valiutos perkainojimo rezultatai, kurie susidaro perkant, parduodant ar perkainojant valiutą ir atsiskaitant užsienio valiuta;

81.4. 553 sąskaita „Baudos ir delspinigiai už pavėluotus atsiskaitymus“ registruojamos gautos baudos ir delspinigiai už pavėluotus atsiskaitymus;

81.5. 554 sąskaita „Kitos pajamos“ registruojamos kitos su finansine ir investicine veikla susijusios pajamos;

81.6. 55 sąskaita kredituojama:

81.6.1. registruojant palūkanas, gautas už mokėjimo paslaugų tiekėjo laikomus pinigus (D 270);

81.6.2. padidėjus indėliui dėl palūkanų apskaičiavimo (D 26);

81.6.3. registruojant teigiamą valiutos likučių perkainojimo ataskaitinio laikotarpio pabaigoje rezultatą (D 27);

81.6.4. registruojant valiuta grąžintų paskolų ir tiekėjams sumokėtų skolų teigiamą perkainojimo rezultatą, susidariusį dėl valiutos kurso pasikeitimo per laikotarpį nuo skolos atsiradimo iki jos grąžinimo (sumokėjimo) (D 27);

81.6.5. registruojant teigiamą valiuta gautų pirkėjų skolų perkainojimo rezultatą, susidariusį dėl valiutos kurso pasikeitimo per laikotarpį nuo skolos atsiradimo iki jos sumokėjimo (D 27);

81.6.6. registruojant teigiamą valiutos kursų pasikeitimo rezultatą, susidariusį perkainojant valiuta gautinas sumas (D 241, 2440, 2446);

81.6.7. registruojant teigiamą valiutos kursų pasikeitimo rezultatą, susidariusį perkainojant valiuta mokėtinas sumas (D 42, 441 443, 4494);

81.6.8. gavus delspinigius už pirkėjų ar paslaugų gavėjų laiku negrąžintas skolas (D 27);

81.6.9. gavus pranešimą apie priskaitytus dividendus už turimas kitų įmonių akcijas ir pajus (D 2446);

81.6.10. be išankstinio pranešimo gavus dividendus už turimas ūkio vardu įgytas įmonių akcijas ir pajus (D 27);

81.6.11. fiksuojant pelną dėl investicijų perleidimo (D 27, 2446);

81.6.12. fiksuojant finansinio turto, skirto parduoti, tikrosios vertės padidėjimo pelną (D 26);

81.7. 55 sąskaita debetuojama, per ataskaitinį laikotarpį sukauptą pajamų sumą iškeliant į sąskaitą „Pelnas (nuostoliai)“ (K 34).

SEPTINTASIS SKIRSNIS

SĄNAUDOS

82. 60 sąskaita „Pardavimo savikaina“ skirta sukaupti sąnaudoms, tenkančioms per ataskaitinį laikotarpį parduotai savos gamybos produkcijai, biologiniam turtui, darbams bei paslaugoms. Jos naudojimas priklauso nuo ūkyje taikomo atsargų apskaitos būdo. 60 sąskaita tvarkoma:

82.1. 600 sąskaita „Parduotų prekių ir suteiktų paslaugų savikaina“ skirta per ataskaitinį laikotarpį parduotos pagrindinės veiklos savos gamybos produkcijos, biologinio turto, darbų bei suteiktų paslaugų savikainos apskaitai, taikant nuolat apskaitomų atsargų apskaitos būdą. Parduotos produkcijos ir suteiktų paslaugų savikainos apskaita gali būti tvarkoma pagal parduodamos produkcijos, biologinio turto ar atliekamų darbų ir paslaugų rūšis. 600 sąskaita tvarkoma:

82.1.1. parduota produkcija ir biologinis turtas apskaitoje registruojami atsižvelgiant į ūkyje pasirinktą įvertinimo būdą;

82.1.2. kai biologinis turtas, iš ūkio valdomo biologinio turto gauti žemės ūkio produktai, perdirbimo produktai ir kita produkcija vertinama įsigijimo (pasigaminimo) savikaina, parduota praėjusių metų gamybos produkcija apskaitoje registruojama metų pradžioje buvusia verte. Parduota ataskaitinių metų savos gamybos produkcija ir biologinis turtas per metus apskaitoje gali būti registruojami ūkyje nusistatyta planine savikaina, kuri metų pabaigoje koreguojama iki faktinės pasigaminimo savikainos. Faktinė per metus pagamintos produkcijos ir biologinio turto bei suteiktų paslaugų savikaina metų pabaigoje nustatoma pagal 2020, 2021, 2023, 2024, 2025, 205 ir 172 sąskaitose sukauptus duomenis;

82.1.3. kai biologinis turtas ir iš ūkio valdomo biologinio turto gauti žemės ūkio produktai vertinami tikrąja verte, atėmus pardavimo išlaidas, parduotas biologinis turtas apskaitoje registruojamas jo pardavimo metu buvusia tikrąja verte, atėmus pardavimo išlaidas, ar pardavimo kaina, o parduoti žemės ūkio produktai – jų pirminio pripažinimo metu įvertinta tikrąja verte, atėmus pardavimo išlaidas.

82.1.4. 600 sąskaita debetuojama (taikant nuolat apskaitomų atsargų apskaitos būdą):

82.1.4.1. registruojant parduotų žemės ūkio produktų (kai jie vertinami pasigaminimo savikaina) ir pagrindinės veiklos perdirbimo produktų pardavimo savikainą (K 2030, 2031);

82.1.4.2. registruojant parduotos ataskaitinių metų gamybos augalininkystės ir gyvulininkystės produkcijos nustatytos planinės savikainos koregavimą iki faktinės pasigaminimo savikainos (kai žemės ūkio produkcija vertinama pasigaminimo savikaina) (K 2020, 2021, 2023, 2051);

82.1.4.3. registruojant parduotų ataskaitinių metų gamybos perdirbimo produktų nustatytos planinės savikainos koregavimą iki faktinės pasigaminimo savikainos (K 2024);

82.1.4.4. registruojant parduotų gyvūnų savikainą ir jos koregavimą iki faktinės pasigaminimo savikainos (kai gyvūnai vertinami pasigaminimo savikaina) (K 2050, 172);

82.1.4.5. registruojant atliktų darbų ir suteiktų paslaugų (žemės dirbimo, pasėlių priežiūros, derliaus nuėmimo ir pan.) savikainą (K 2025);

82.1.4.6. registruojant parduotų žemės ūkio produktų (kai jie vertinami tikrąja verte, atėmus pardavimo išlaidas) pardavimo savikainą (K 2030);

82.1.4.7. registruojant parduotų gyvūnų vertę pardavimo kaina (kai gyvūnai vertinami tikrąja verte, atėmus pardavimo išlaidas) (K 2050, 172);

82.1.4.8. inventorizacijos metu nustačius žaliavų ir medžiagų, produkcijos ir gyvūnų trūkumą, kai atsargos parduotos, tačiau savikaina nenurašyta į sąnaudas (K201, 203, 2050);

82.1.5. 600 sąskaita kredituojama:

82.1.5.1. registruojant pirkėjų grąžintą produkciją (D 203);

82.1.5.2. uždarant ataskaitinio laikotarpio pabaigoje visa apyvartos suma (D 34);

82.1.5.3. inventorizacijos metu nustačius atsargų perteklių dėl klaidingo nurašymo į sąnaudas (D 201);

82.2. 601 sąskaita „Parduotų prekių ir suteiktų paslaugų savikaina“ skirta per ataskaitinį laikotarpį parduotos pagrindinės veiklos savos gamybos produkcijos, biologinio turto, darbų bei suteiktų paslaugų savikainos apskaitai, taikant periodiškai apskaitomų atsargų apskaitos būdą. Jei biologinis turtas ir iš jo gauti žemės ūkio produktai vertinami tikrąja verte, atėmus pardavimo išlaidas, šioje sąskaitoje taip pat fiksuojamas ir biologinio turto bei žemės ūkio produktų įkainojimo tikrąja verte rezultatas. 601 sąskaita tvarkoma:

82.2.1. 6010 sąskaita „Pirktų atsargų ir paslaugų savikaina“ skirta ataskaitinio laikotarpio žaliavų ir medžiagų, auginamų, penimų ir kitų gyvūnų bei paslaugų pirkimų apskaitai. Sąskaita gali būti detalizuojama pagal perkamo turto ar paslaugų rūšis. 6010 sąskaita tvarkoma:

82.2.1.1. 6010 sąskaita debetuojama (taikant periodiškai apskaitomų atsargų apskaitos būdą):

82.2.1.1.1. registruojant žaliavų ir medžiagų, gyvūnų bei paslaugų pirkimą:

82.2.1.1.1.1. jeigu atsiskaitoma pinigais (K 270; 271);

82.2.1.1.1.2. jeigu įsigyjama skolon (K 424, 443);

82.2.1.1.2. jeigu už turtą ir paslaugas buvo sumokėta iš anksto (K 208);

82.2.1.2. 6010 sąskaita kredituojama uždarant ataskaitinio laikotarpio pabaigoje visa apyvartos suma (D 34);

82.2.2. 6011 sąskaita „Nuolaidos, grąžinimas“ yra kontrarinė (priešinga) sąskaita 6010 sąskaitai. Šios sąskaitos kredite apskaitomos per ataskaitinį laikotarpį pirktoms žaliavoms, medžiagoms, biologiniam turtui ar paslaugoms po jų užregistravimo apskaitoje suteiktų nuolaidų sumos arba grąžintų pirktų žaliavų, medžiagų ir biologinio turto sumos. 6011 sąskaita tvarkoma:

82.2.2.1. 6011 sąskaita kredituojama (taikant periodiškai apskaitomų atsargų apskaitos būdą):

82.2.2.1.1. grąžinus tiekėjui pirktas žaliavas ir medžiagas:

82.2.2.1.1.1. kai tiekėjui dar nebuvo sumokėta (D 424, 443);

82.2.2.1.1.2. kai tiekėjui buvo sumokėta (D 2446);

82.2.2.1.2. gavus iš tiekėjo nuolaidą už pirktas žaliavas, medžiagas, biologinį turtą ar paslaugas:

82.2.2.1.2.1. kai tiekėjui dar nebuvo sumokėta (D 424, 443);

82.2.2.1.2.2. kai tiekėjui buvo sumokėta (D 2446);

82.2.2.2. 6011 sąskaita debetuojama uždarant ataskaitinio laikotarpio pabaigoje visa apyvartos suma (K 34);

82.2.3. 6012 sąskaita „Kitos gamybos išlaidos“ skirta per ataskaitinį laikotarpį patirtų pagrindinės gamybos išlaidų (išskyrus pirktas žaliavas, medžiagas ir paslaugas) apskaitai. Prie šių išlaidų priskiriamas apskaičiuotas gamyboje dirbančių samdomų darbuotojų darbo užmokestis ir įmokos valstybiniam socialiniam ir sveikatos draudimui bei įmokos į Garantinį ir Ilgalaikio darbo išmokų fondus, prie gamybos savikainos priskiriamos ilgalaikio turto nusidėvėjimo, žemės mokesčio ir žemės nuomos, turto draudimo ir pan. sumos. Gamybos išlaidos apskaitoje gali būti detalizuojamos pagal jų rūšis ir registruojamos atskirose sąskaitose. 6012 sąskaita tvarkoma:

82.2.3.1. 6012 sąskaita debetuojama (taikant periodiškai apskaitomų atsargų apskaitos būdą):

82.2.3.1.1. registruojant gamyboje dirbantiems samdomiems darbuotojams apskaičiuotą darbo užmokestį, premijas, priedus, laikinojo nedarbingumo pašalpas iš darbdavio lėšų ir kitas su darbo santykiais susijusias sumas (K 4480);

82.2.3.1.2. registruojant apskaičiuotas iš ūkio lėšų už gamyboje dirbančius samdomus asmenis mokamas valstybinio socialinio ir sveikatos draudimo įmokas bei įmokas į Garantinį ir Ilgalaikio darbo išmokų fondus (K 4482);

82.2.3.1.3. registruojant ilgalaikio turto nusidėvėjimą (amortizaciją) (kai įskaitoma į pasigaminimo savikainą) (K 13);

82.2.3.1.4. registruojant nuosavos žemės mokesčius (kai įskaitoma į gamybos savikainą) (K 4493);

82.2.3.1.5. registruojant nuomos mokestį už iš fizinių asmenų nuomojamą žemę (kai įskaitoma į pasigaminimo savikainą) (K 4494);

82.2.3.1.6. registruojant sumokėtas turto draudimo įmokas (kai įskaitoma į pasigaminimo savikainą) (K 27);

82.2.3.1.7. registruojant skolą draudimo bendrovei už turto draudimą (kai įskaitoma į pasigaminimo savikainą) (K 4494).

82.2.3.2. 6012 sąskaita kredituojama (taikant periodiškai apskaitomų atsargų apskaitos būdą):

82.2.3.2.1. registruojant dotacijos, susijusios su turtu, panaudotą dalį, proporcingą per ataskaitinį laikotarpį apskaičiuotai gamybinės paskirties ilgalaikio turto nusidėvėjimo sumai (D 401);

82.2.3.2.2. registruojant dotacijos, skirtos patirtoms sąnaudoms kompensuoti, panaudotąją dalį, proporcingą per ataskaitinį laikotarpį patirtai kompensuojamų sąnaudų sumai:

82.2.3.2.3. pripažinus panaudota anksčiau gautą dotaciją ir subsidiją (D 402);

82.2.3.2.4. jeigu dotacija pripažįstama panaudota jos neregistruojant dotacijų sąskaitoje:

82.2.3.2.4.1. gavus dotaciją ir subsidiją ir iš karto ją pripažinus panaudota (D 270);

82.2.3.2.4.2. gavus pranešimą apie dotaciją ir subsidiją ir iš karto ją pripažinus panaudota (D 2446);

82.2.3.2.5. uždarant ataskaitinio laikotarpio pabaigoje visa apyvartos suma (D 34);

82.2.4. 6013 sąskaita „Atsargų padidėjimas (sumažėjimas)“ skirta pirktų žaliavų ir medžiagų, nebaigtos produkcijos ir vykdomų darbų, savos gamybos produkcijos ir biologinio turto (išskyrus daugiamečius sodinius) likučių padidėjimui ar sumažėjimui ataskaitinio laikotarpio pabaigoje registruoti. Šios sąskaitos debete registruojamas minėto turto likučių sumažėjimas ataskaitinio laikotarpio pabaigoje, o kredite – likučių padidėjimas ataskaitinio laikotarpio pabaigoje. 6013 sąskaita tvarkoma:

82.2.4.1. 6013 sąskaita debetuojama (taikant periodiškai apskaitomų atsargų apskaitos būdą):

82.2.4.1.1. registruojant pirktų žaliavų ir medžiagų likučių sumažėjimą (K 201);

82.2.4.1.2. registruojant nebaigtos produkcijos ir vykdomų darbų likučių sumažėjimą (K 2020, 2024);

82.2.4.1.3. registruojant savos gamybos produkcijos likučių sumažėjimą (K 203);

82.2.4.1.4. registruojant gyvūnų likučių sumažėjimą (K 172, 2050);

82.2.4.1.5. registruojant pasėlių likučių sumažėjimą (K 2051);

82.2.4.1.6. uždarant sąskaitą ataskaitinio laikotarpio pabaigoje, kai likučių padidėjimo suma didesnė už likučių sumažėjimo sumą (K 34);

82.2.4.2. 6013 sąskaita kredituojama (taikant periodiškai apskaitomų atsargų apskaitos būdą):

82.2.4.2.1. registruojant pirktų žaliavų ir medžiagų likučių padidėjimą (D 201);

82.2.4.2.2. registruojant nebaigtos produkcijos ir vykdomų darbų likučių padidėjimą (D 2020, 2024);

82.2.4.2.3. registruojant savos gamybos produkcijos likučių padidėjimą (D 203);

82.2.4.2.4. registruojant gyvūnų likučių padidėjimą (D 172, 2050);

82.2.4.2.5. registruojant pasėlių likučių padidėjimą (D 2051);

82.2.4.2.6. uždarant sąskaitą ataskaitinio laikotarpio pabaigoje, kai likučių sumažėjimo suma didesnė už likučių padidėjimo sumą (D 34).

83. 61 sąskaita „Sąnaudos dėl biologinio turto ir žemės ūkio produktų įkainojimo tikrąja verte“ naudojama, kai ūkis biologiniam turtui ir iš jo gautiems žemės ūkio produktams įkainoti pasirenka tikrosios vertės, atėmus pardavimo išlaidas, būdą, o atsargas apskaito nuolat apskaitomų atsargų apskaitos būdu. 61 sąskaita tvarkoma:

83.1. taikant nuolat apskaitomų atsargų būdą, biologinį turtą ir iš jo gautus žemės ūkio produktus pirminio pripažinimo metu įvertinus tikrąja verte, atėmus pardavimo išlaidas, apskaičiuojamas skirtumas tarp šiam turtui ir produktams gauti patirtų išlaidų ir apskaičiuotos jų tikrosios vertės. Jei biologinio turto ir produktų tikroji vertė mažesnė už gamybos išlaidų sumą, registruojamos sąnaudos dėl biologinio turto ir žemės ūkio produktų įkainojimo tikrąja verte. Ataskaitinio laikotarpio pabaigoje biologinį turtą įkainojus tikrąja verte, atėmus pardavimo išlaidas, apskaičiuojamas biologinio turto vertės pokytis dėl fizinių savybių ir kainos pakitimų. Biologinio turto vertės pokytis palyginamas su ataskaitinio laikotarpio išlaidomis, patirtomis biologiniam turtui auginti. Neigiamas skirtumas registruojamas kaip sąnaudos dėl biologinio turto vertinimo tikrąja verte;

83.2. 61 sąskaita debetuojama (taikant nuolat apskaitomų atsargų apskaitos būdą):

83.2.1. registruojant ataskaitinio laikotarpio pabaigoje gyvūnų vertinimo tikrąja verte, atėmus pardavimo išlaidas, neigiamą rezultatą (K 2050, 172);

83.2.2. registruojant ataskaitinio laikotarpio pabaigoje pasėlių likučių vertinimo tikrąja verte, atėmus pardavimo išlaidas, neigiamą rezultatą (K 2051);

83.2.3. ataskaitinio laikotarpio pabaigoje registruojant derančių daugiamečių sodinių ir augalininkystės produkcijos vertinimo tikrąja verte, atėmus pardavimo išlaidas, ir faktinės pasigaminimo savikainos neigiamą skirtumą (K 2020, 2051);

83.2.4. ataskaitinio laikotarpio pabaigoje registruojant gyvulininkystės produkcijos, gimusių gyvūnų įvertinimo tikrąja verte, atėmus pardavimo išlaidas, ir faktinės pasigaminimo savikainos neigiamą skirtumą (K 2021, 2023);

83.3. 61 sąskaita kredituojama uždarant ataskaitinio laikotarpio pabaigoje visa apyvartos suma (D 34).

84. 62 sąskaitos „Pardavimo sąnaudos“ debete registruojamos per ataskaitinį laikotarpį produkcijai ir gyvūnams parduoti patirtos pirkėjų neatlyginamos sąnaudos. Šioms sąnaudoms priskiriamos prekybos patalpų ir įrangos nusidėvėjimo, nuomos, eksploatavimo, pagamintų prekių sandėliavimo sąnaudos, komisiniai mokesčiai pardavėjams, prekybos darbuotojų darbo užmokestis ir socialinio bei sveikatos draudimo įmokos bei įmokos į Garantinį ir Ilgalaikio darbo išmokų fondus, paslaugų ir prekių reklamos ir kitos panašios sąnaudos. 62 sąskaita tvarkoma:

84.1. 62 sąskaita debetuojama:

84.1.1. registruojant pardavėjams apskaičiuotą darbo užmokestį ir socialinio bei sveikatos draudimo įmokas bei įmokas į Garantinį ir Ilgalaikio darbo išmokų fondus (K 4480, 4482);

84.1.2. sumokėjus komisinius pardavėjams (K 27);

84.1.3. apskaičiavus prekybos įrangos nusidėvėjimą (K 13);

84.1.4. registruojant prekių reklamos išlaidas (K 27);

84.2. 62 sąskaita kredituojama uždarant ataskaitinio laikotarpio pabaigoje visa apyvartos suma (D 34).

85. 63 sąskaitos „Bendrosios ūkio sąnaudos“ debete registruojamos visam ūkiui bendros sąnaudos (sąnaudos, kurių negalima priskirti prie atskirų ūkio veiklos sričių). Prie šių sąnaudų priskiriamas administracinių ir kitų bendrojo naudojimo patalpų išlaikymas, nuoma, ryšių, apskaitos blankų įsigijimo, neatskaitomo (negrąžinamo) PVM, kuris neįskaitomas į turto įsigijimo savikainą, abejotinų skolų, ūkininko ir jo partnerių socialinio ir sveikatos draudimo sąnaudos, baudos, delspinigiai už nekokybišką produkciją ir pan., likviduoto ilgalaikio turto likutinė vertė, nuostoliai dėl nuo stichinių nelaimių ar kitų gamtos reiškinių prarasto turto ir kt. Ataskaitinio laikotarpio pabaigoje šios sąnaudos iškeliamos į finansinių rezultatų sąskaitą. 63 sąskaita tvarkoma:

85.1. 63 sąskaita debetuojama:

85.1.1. įsigyjant apskaitos blankus ir kanceliarines prekes (K 27);

85.1.2. registruojant abejotinų skolų sąnaudas (K 2490, 2491);

85.1.3. registruojant negrąžinamą (neatskaitomą) pirkimo PVM:

85.1.3.1. kai atsiskaitoma grynaisiais (K 271);

85.1.3.2. kai perkama skolon (K 424, 443);

85.1.3.3. kai buvo sumokėta iš anksto (K 208, 126);

85.1.4. nurašant nenudėvėto likviduoto ilgalaikio turto likutinę vertę (K 11, 12);

85.1.5. registruojant ūkininko ir jo partnerių socialinio ir sveikatos draudimo įmokas (K 4493, 27);

85.1.6. registruojant nuostolį dėl stichinių nelaimių (K 12, 170, 171, 172, 20 ir kt.);

85.1.7. nurašant kritusius gyvūnus (K 172, 2050);

85.1.8. registruojant grąžintiną ankstesniais metais gautą ir panaudotą dotaciją, susijusią su pajamomis (K 4494);

85.1.9. inventorizacijos metu nustačius atsargų trūkumą, tačiau nenustačius tikrosios priežasties (K 201, 203, 2050);

85.1.10. registruojant ilgalaikio turto nuvertėjimą (K 120 – 125, 170, 171);

85.2. 63 sąskaita kredituojama:

85.2.1. registruojant dotacijos, susijusios su turtu, panaudotąją dalį, proporcingą per ataskaitinį laikotarpį apskaičiuotai negamybinės paskirties ilgalaikio turto nusidėvėjimo sumai (D 401);

85.2.2. registruojant dotacijos, skirtos patirtoms sąnaudoms kompensuoti, panaudotąją dalį, proporcingą per ataskaitinį laikotarpį patirtai kompensuojamų sąnaudų sumai:

85.2.2.1. pripažinus panaudota anksčiau gautą dotaciją ir subsidiją (D 402);

85.2.2.2. jeigu dotacija pripažįstama panaudota jos neregistruojant dotacijų sąskaitoje:

85.2.2.2.1. gavus dotaciją ir subsidiją ir iš karto ją pripažinus panaudota (D 270);

85.2.2.2.2. gavus pranešimą apie dotaciją ir subsidiją ir iš karto ją pripažinus panaudota (D 2446);

85.2.3. uždarant ataskaitinio laikotarpio pabaigoje visa apyvartos suma (D 34).

86. 64 sąskaita „Kitos sąnaudos“ skirta su ūkio pagrindine (tipine) bei finansine ir investicine veikla nesusijusių sąnaudų (netekimų) apskaitai. Ši sąskaita skirstoma į 640–642 sąskaitas. 64 sąskaita tvarkoma:

86.1. 640 sąskaitoje „Ilgalaikio turto perleidimo nuostoliai“ registruojami nematerialiojo ir ilgalaikio materialiojo turto pardavimo nuostoliai;

86.2. 641 sąskaitoje „Išnuomoto turto išlaikymo sąnaudos“ registruojamos išnuomoto ilgalaikio turto sąnaudos: nusidėvėjimo, draudimo ir kt.;

86.3. 642 sąskaitoje „Kitos sąnaudos“ registruojamos kitos netipinės veiklos sąnaudos (pvz., parduotos netipinės (nepagrindinės) veiklos produkcijos savikaina);

86.4. kitų sąnaudų sąskaitų debete sukauptos sumos ataskaitinio laikotarpio pabaigoje perkeliamos į finansinių rezultatų sąskaitą;

86.5. 640–642 sąskaitos debetuojamos:

86.5.1. registruojant perleisto nematerialiojo ir ilgalaikio materialiojo turto perleidimo nuostolį (K 11, 12);

86.5.2. apskaičiuojant išnuomoto ilgalaikio turto nusidėvėjimą (K 13);

86.5.3. fiksuojant sumokėtas draudimo įmokas už išnuomotą turtą (K 27);

86.5.4. registruojant kitos veiklos parduotos produkcijos savikainą (K 2031);

86.6. 640–642 sąskaitos kredituojamos:

86.6.1. registruojant pirkėjų grąžintą produkciją (D 203);

86.6.2. uždarant ataskaitinio laikotarpio pabaigoje visa apyvartos suma (D 34).

87. 65 sąskaita „Finansinės ir investicinės veiklos sąnaudos“ skirta patirtų finansinės ir investicinės veiklos sąnaudų apskaitai. Ši sąskaita skirstoma į 650–654 sąskaitas:

87.1. 650 sąskaitoje „Investicijų perleidimo nuostolis“ registruojami ilgalaikių ir trumpalaikių investicijų perleidimo nuostoliai;

87.2. 651 sąskaitoje „Palūkanų sąnaudos“ registruojamos palūkanų, komisinių ir kitos tiesiogiai su paskolų gavimu susijusios sumokėtos ir mokėtinos sumos, palūkanų už finansinės nuomos (lizingo) būdu įsigytą turtą sumos;

87.3. 652 sąskaitoje „Neigiama valiutų kurso pasikeitimo įtaka“ registruojami neigiami užsienio valiutos perkainojimo rezultatai, kurie susidaro perkant, parduodant ar perkainojant valiutą ir atsiskaitant užsienio valiuta;

87.4. 653 sąskaitoje „Baudų ir delspinigių už pavėluotus atsiskaitymus sąnaudos“ registruojamos sumokėtos baudos ir delspinigiai už atsiskaitymą ne laiku;

87.5. 654 sąskaitoje „Kitos sąnaudos“ registruojamos kitos su finansine ir investicine veikla susijusios sąnaudos (sumokėtos mokėjimo paslaugų tiekėjo paslaugų išlaidos, nurašytos bankrutavusių įmonių akcijos ir pan.);

87.6. finansinės ir investicinės veiklos sąskaitų debete sukauptos sumos ataskaitinio laikotarpio pabaigoje perkeliamos į finansinių rezultatų sąskaitą;

87.7. 650–654 sąskaitos debetuojamos:

87.7.1. registruojant sumokėtas paskolų palūkanų ir palūkanų už finansinės nuomos būdu įsigytą turtą sumas (K 27);

87.7.2. registruojant mokėtinas paskolų palūkanų ir palūkanų už finansinės nuomos būdu įsigytą turtą sumas (K 440, 441);

87.7.3. fiksuojant išlaidas, susijusias su paskolos gavimu (K 27);

87.7.4. registruojant palūkanas už išduotus vekselius (K 443);

87.7.5. fiksuojant neigiamą valiutos likučių perkainojimo ataskaitinio laikotarpio pabaigoje rezultatą (K 27);

87.7.6. registruojant neigiamą valiuta gautų skolų perkainojimo rezultatą, susidariusį dėl valiutos kurso pasikeitimo nuo skolos atsiradimo iki jos atgavimo (K 241, 2440, 2446);

87.7.7. registruojant neigiamą valiuta grąžintų paskolų ir tiekėjams sumokėtų skolų perkainojimo rezultatą, susidariusį dėl valiutos kurso pasikeitimo per laikotarpį nuo skolos atsiradimo iki jos grąžinimo (sumokėjimo) (K 27);

87.7.8. registruojant valiutos konvertavimo išlaidas (K 27);

87.7.9. fiksuojant neigiamą valiutos kursų pasikeitimo įtaką, susidariusią perkainojant valiuta gautinas skolas arba gaunant pirkėjų skolą valiuta (K 241, 2440, 2446);

87.7.10. fiksuojant neigiamą valiutos kursų pasikeitimo įtaką, susidariusią perkainojant valiuta mokėtinas skolas (K 42, 441, 443, 4494);

87.7.11. fiksuojant sumokėtas baudas ir delspinigius (K 27);

87.7.12. nurašant bankrutavusių įmonių akcijas (K 16, 26);

87.7.13. fiksuojant nuostolį dėl investicijų perleidimo (K 16, 26);

87.7.14. fiksuojant finansinio turto, skirto parduoti, tikrosios vertės sumažėjimo nuostolius (K 26);

87.8. 650–654 sąskaitos kredituojamos jas uždarant ataskaitinio laikotarpio pabaigoje visa apyvartos suma (D 34).

88. 69 sąskaitos „Ūkininko gyventojų pajamų mokestis“ debete registruojamos apskaičiuotos mokėti ūkininko gyventojų pajamų mokesčio sąnaudų sumos, kurios nustatomos pagal mokesčius reglamentuojančių teisės aktų reikalavimus;

88.1. 69 sąskaita debetuojama registruojant apskaičiuotą mokėti gyventojų pajamų mokesčio sumą (K 4493);

88.2. 69 sąskaita kredituojama ją uždarant ataskaitinio laikotarpio pabaigoje visa apyvartos suma (D 34).

_______________________________________